
Glavanovu su kuću cijelo proljeće uređivali, Popra- 
vili su joj vrata i prozore, izvana su je premazali vapnom, 
izmijenili su joj polovicu krova, a na obnovljeni dimnjak 
postavili joj limenog kokota sa zastavicom.,, Sada se svo- 
jom bjelinom isticala između svih kuća u Selu i nitko više 
u njoj ne bi mogao prepoznati nekadašnju klimavu Gla- 
vanovu kućerinu.., 

Danas je Glavanova kuća oživjela neobičnim životom, 
Nagrnuli k njoj svi susjedi iz Velih Dvora, a i dobar dio 
iz Malih, Nisu svi ni mogli unutra: tek oni najbliži u rođu 
i najznatiželjniji u Selu! Drugi su se tiskali u dvorištu i 
pred vanjskim vratima. Žene su pružale vratove sa susjed- 
nih prozora, a djeca se penjala na zid, po kojemu je barba 
Pere nanizao komadiće stakla, 

Barba Petru Glavanu vratio se iz Amerike sin! Onaj, 
što su ga nekad kao «pikola» zatjerali na brod, a koji se 
danas iz velikog svijeta povratio kao veliki gospodin. 
Nekad ga je svak u Selu mogao po miloj volji ćušnuti ili 
mu cipelom zamazati hlače, a sad svi oko njega kao da 
je od sladora: Šjor Stipe ovako, šjor Stipe onako! 

Eno ga: sjedi gore u prepunoj sobi i pije. Okolo njega 
sve je veselo.i razigrano, jer je barba Pere iznio najbolje 
vino i dao zaklati četiri kozlića! E, može barba Pere, 
može! 

Već se mjesecima govorilo o dolasku šjor Stipa u Se- 
lo, a napose su o tome razgovarali stariji ljudi na Štradi. 
Sjede oni tamo i po čitave dane vijećaju, kako bi što 
ljepše dočekali bogatog sumještanina, jer su se svi ne- 
čemu od njega nadali, Andrija Turko predlagao je, da 
ga kod Zelenog Račića pričeka sav narod s barjacima te 
da ga na povratku u rodno mjesto glavar Sela pozdravi . 
lijepim govorom, koji bi mu učitelj imao sastaviti, Luka 
Šilo je želio, kad se pojavi kod Zelenog Račića, da zazvo- 

ne sva tri zvona na crkvi svetoga Jurja i da se ispale tri 
lumbarde. Pala su i druga mišljenja, govorilo se i o da- 
rovima i o glazbi i o plesu, ali kako je to već narodni obi- 
čaj — govorilo se i govorilo, a ništa se nije zaključilo i 
ni u čemu se nisu mogli složiti... Kao u svaku stvar, tako 
se i u to uvukla «visoka politika», koja se već godinama 
i godinama, valjda od početka svijeta — vodi između Ve- 
lih i Malih Dvora. A ta se «visoka politika». sastoji u 
ovome: Netom zine stari Turko ili Šilo ili bilo tko drugi 
iz Velih Dvora, već unaprijed oni iz Malih Dvora znaju, 
da to ne vrijedi, A netom predloži nešto tkogod iz Malih 
Dvora, opet ona druga polovica Sela misli, da se mora 
boriti do posljednje kapi krvi, samo da taj prijedlog uni- 
šte.., I tako su mogli predlagati i raspravljati i boriti se 
sve do Sudnjega dana — bili bi došli do istog zaključka... 
naime do ničesa.., 


A dan za danom leti kao lud, IT kad ih je vrijeme već 
uhvatilo za grlo i zavikalo: «Ej, Seljani, šjor Stipe do- 
lazil» — skočiše svi na noge lagane i bili su ih puni i puti 
i kantuni, a najviše ih je bilo okolo iGlavanove kuće, 
Kad nisu ništa drugo učinili za povratak svog bogatog su- 
mještanina, eto, bar da budu tu pri njegovu dolasku, U- 
lazili su i izlazili, pitali ovo i ono, sjedali, ustajali, vrtjeli 
se i uzimali čašicu predujma.., Stari barba Pere Glavan 
imao je pune ruke posla, Obukao se u svečano odijelo, 
koje inače nosi jedino na Božić, na Uskrs i na blagdan 
svetoga Jurja, U zapućak je zataknuo veliku kitu mažu- 
rane i skakutao kao mladić, Sa svakim je bio prijazan, 
svakome je nudio vrč s vinom i od puste radosti bio bi 
razdijelio sve svoje.., A i njegova se žena Anica pomla- 
dila, Ustala je jutros u tri sata, da sa susjedama obavi zad- 
nje pripreme, i neprestano joj se činilo, da još nije ni na 
polovici puta. Od posla i brige nije znala ni gdje joj je 
glava... A kad je sunce došlo do polovice neba i kad je 
zagrijalo iznad Sela, kao da ga želi zapaliti svojim ža- 
rom, dotrčala su pred Glavanovu kuću djeca, koja su 
cijelo jutro stražarila kod Zelenog Račića, i vikala: «Gre- 
du, gredu!» — I tad je nastalo pravo komešanje u Gla- 
vanovoj kući i oko nje, jer su se svi tiskali prema ulici, 
kroz koju je imao doći Amerikanac, Izletjeli ljudi na vrata 
i prozore, a djeca se penjala po murvama i zidovima. 

Šjor Stipe je u pratnji svoje sestre Rože dojahao na 
konju. Sjedio je na rikamanom jastuku — kao liječnik, 
kad dolazi iz Grada, A i jastuk i konj su se uleknuli pod 


njegovom težinom,,, U ruci je imao veliki suncobran, da 


se zaštiti od teške vrućine, i svaki je čas brisao znoj, što 
mu je curio niz debelo lice i debeli vrat... Jedva je čekao 
da izmakne ispod te sunčane pripeke, pa bi bio zaboravio 
i baciti djeci šaku sitniša, da ga sestra Roža nije na to 
podsjetila. Djeca su poletjela za sitnišem, gurala se, ču- 
pala, gazila, valjala po prašini i na koncu potukla.., Šjor 
Stipe se međutim teškom mukom tiskao kroz mnoštvo, 
dohvatio sad ovu sad onu ruku, koje su mu sa svih strana 
pružali, i neprestano mrmljao: «Pasja vrućina! Pasja vru- 
ćinal» I jedva se nekako dočepao kuće.., Bolje, da nije 
bilo ni govora ni glazbe ni barjaka, jer bi time bili ubili 
dičnog došljaka u onoj omari! A još da je — oslobodi Bo- 
že! — prodro pomirljiv prijedlog Grgura Britvice, «da naj- 
prije govori jedan mali iz Velih Dvori, pak jedan mali iz 
Malih Dvori, pak jedna divojčica iz Velih Dvori, pak jedna 
divojčica iz Malih Dvori, pak jedan mladić iz Velih Dvori, 
pak jedan mladić iz Malih Dvori, pak jedna divojka iz Ve- 
lih Dvori, pak jedna divojka iz Malih Dvori,».., i tako re- 
dom devet govornika iz Velih Dvora, devet govornika iz 


. Malih Dvora — da svakome bude pravo! — i još neko- 


liko službenih govornika kao glavar, plovan, učitelj, učite- 
ljica i desetak drugih., Sva sreća, da je na taj prijedlog 
ustao barba Pere Škuna i rekao: «Onda je najbolje, da . 
mu svaki čovik iz Sela drži po jedan govor, pak da 
tako ostanemo onde do kraja svita, Ja mislim, da mu svi 
skupa povičemo: Dobro doša, šjor Stipe! — i Bog...» 
I tako je, hvala Bogu, prošlo bez službenih govora! 
Ali je zato neslužbenih bilo na pretek, kad se Amerika- 


nac smjestio za velikim stolom sa svojtom i gostima, Svak 


je htio da časnom došljaku izreče koju laskavu riječ. A 
pogotovu, kad su došli na stol pečeni kozlići i kad je bar- 
ba Pere iznio nekoliko vrčeva domaćeg vina... Zaredale 
zdravice, kao da su svatovi, i nikad im konca ni kraja. 
Najgrlatiji je bio barba Tone Marinov, najbliži Glavanov 
susjed, a i neki njegov rod, On se svaki čas dizao i mašući 
vrčem zapjevao po koju starinsku, 

«Draga moja kumpanija, 

Virni prijatelji, 

Gospodar od kuće lipo prosi, 

Budite veseli! 

On ne mari ni ne krati, da s napijemo, 
Neg da svi ujedno veseli stojimo. 
Svaki polak svoje volje nek si natoči, 
Prijatelj nek postane, kad svidoče oči, 
Nek veli ki ča oće, ko, a komu drago, 
Prijateljski živiti i na svitu blago. 
Vino zove: pij mene, 

Ugrijat ću ja tebe. 

Junak ga je ispio. 

Stipi ga je napio. 

Napij mi se, Stipe moj, 

Na tebi je sada red. 

Red, red; muzi ga, muzi ga, muzi, 
Bližnji bratac otari mu suze!» 


Šjor Stipe je morao ispiti do dna, a barba Tone Ma- 
rinov punio je čašu drugima redom, I kad su već svi pili, 
započeo je junačkim glasom: «Istrijani, stari našil> — a 
na to nadovezao treću nazdravicu, pa četvrtu... i Bog zna, 
koliko bi ih još bio nanizao, da ga barba Pere Škuna nije 
prekinuo: 

«Dosta, Tone! Dosta! Ti tote brblješ i ločeš, a meso 
od kozlići će nam se ohladit!,., Ala, ljudi, svaki po jedan 
kus u ruke — i dobar tek!» I tad su svi navalili na ko- 
zliće kao na Turke, Odjednom je nastala tišina, kroz koju 
si čuo, kako usta slasno mlašću, I ruke i brada i brkovi i 
Za njihova duša utonuli su za čas u slast pečenih ko- 
zlića, 

Međutim se dvorište polako praznilo, Ljudi su čekali 
i čekali, a kako nisu ništa naročita dočekali, metnuli su 
ruke u džep i polako izlazili, Tu su zgodu iskoristila dje- 
ca, pa se ušuljala, pokupila uglevlje u onom uglu, gdje su 
se pekli kozlići, i stala po novo-obijeljenoj Glavanovoj ku- 
ći slikati i pisati, Slikali su brodove, kuće i glave, ispod 
kojih su pisali: «Ovo je Pere!» Ali je drugi nadodao: «Nije 
nego Ive!» Drugi su pisali: «Čitaj glasno, ja san tovar!»... 
I kod toliko vrijednih slikara i pisara odjednom je bila 

ukrašena Glavanova kuća, doklegod su rukom mogli do- 
segnuti, A ni zid, koji je opasuje, nije ostao bez njihovih 
umjetničkih ukrasa, BE 

Prvi su ostavili Glavanovu kuću oni iz Malih Dvora. 
Neki nisu ni bili unutra, pa čak ni u dvorištu, nego su 
Amerikanca dočekali vani na putu i tu mu, ako se po- 
srećilo, pružili ruku, Cijelo su se vrijeme držali nekako 
po strani i nastojali da zapaze samo loše strane toga 
slavlja u Velim Dvorima, | x 

Iz Glavanove kuće međutim se i opet orio smijeh, 
vika i pjesma... Šjor Stipe «Merikan» sjedio je na čelu 
stola, ispod slike sv, Jurja, koji jaše na konju i ubija kri- 
latog zmaja, Imao je bijeli prsluk, a preko debelog trbuha 
visjela su mu tri debela zlatna lanca, Lijevu je ruku objesio 
preko stolca, a desnu ispružio na stol te lagano lupkao 
prstima, Ruke su mu bile pune prstenja, a kako ih je od 
vrućine bio zagrnuo, isticale su se na njima velike crne 
dlake, 

Na svaku se nazdravicu blaženo smješkao, a na svaku 
mu se šalu tresao od grohota podbrađak i lanci na trbuhu, 
I sam bi znao potpomoći pjevače svojim hrapavim gla- 
som... Razniježilo ga to slavlje i ta opća pažnja, U svom 
životu nije bio navikao na svečanosti, koje bi išle njemu 
u počast, pa ga je sve to skupa uvelike dirnulo, I premda 
je bio umoran od vrućine i puta, ipak ih je pustio neka 
se vesele, neka piju i neka govore, a on je samo klimao 
glavom i smješkao se, Žeđu je gasio domaćim vinom, koje 
mu je osobito išlo u tek, i s posebnim je užitkom slušao 
zgode, koje su prisutni nizali u vezi s njegovim davno za- 
boravljenim djetinjstvom.., : : 

«A, šjor Stipe,» govorio je Tone Marinov, «vi ste bi 
— da ne zamirite — vražje dite! Ej, koliko puti ste _mo- 
jega Dragutina otpravi doma s krvavon glavon!.., Vajk 
ste bili prijatelji i lipo ste se igrali, a na kraju je i opet 
bilo krvi.. Jedan put ste uzeli moj kajić, digli vrše po- 
kojnega Meniga i odnesli ribu u Grad. A za dobijeni no- 
vac ste kupili cigarete... Se domišljate, a?» 

«Ne, ne domišljan se,» smješkao se šjor Stipe. 

«A se domišljate, kad ste jenu večer otpra moju štalu 
i pojaha na mojem tovaru priko ure hoda — sve do Mrtve 
Vale, pak ste mu stavi u zvono trave, da se ga ne čuje“... 

Ej, oni put smo ga iskali cilih osan dan! I vi ste to sam 
povida na niken mistu, a ja san bi jadan kako brek i bih 
vas bi zaguši, da ste mi doša u ruke.,, Da li se to još do- 
mišljate, šjor Stipe?» 

«Ne, ne domišljan se,» smješkao se šjor Stipe. 

«A znate, šjor Merikan, kad san vas jedan put zate- 
ka, kako kredete moje smokve na Suhoj Strani? Joh, 
kako san van bi nategnu uši! Su van se protegnule — ne 
zamirite — kako Špirotovoj tovarici, A bile su crljene 
kako krv.,, Se još domišljate?» 

«Ne,» klimao je niječno šjor Stipe i smijao se toj do- 
gođdovštini zajedno s drugima, 

«A ja san s vami sidi u trećen razredu škole na zad- 
njoj, kako smo govorili, tovarskoj klupi, Jedan put nas 
je učitelj zapra, a vi ste skoči kroz okno van, Drugi dan, 
kad vas je učitelj sti stuć, ste poče bižat okolo klupl.., Svi 
smo se temu smijali, A vi ste se zmaka kroz vratal,., Se 
domišljate?» : 

«Ne,» govorio je Amerikanac i divio se svima tima 
svojim junaštvima iz djetinjstva, koja su mu već posve 
iščezla iz pamćenja, ' 

«Ah, ti se nič ne domišljaš!» prikori ga otac, «Sigur- 


no si pozabi i to, kako san te da u Grad u školu, pak kako 


si biža doma, Nisi se sti učit! Al kad već nisan nikud mo- 
ga s tobon, san te da na brod... To se valja domišljaš, zač 
si tako i doša u Meriku,» 

«Da, da, to se domišljan.., Puno san se muči kako 
pikolo od broda, San bi na više parobrodi i na kraju san 
doša i na one velike brode, ki voze priko oceana, I tako 
san doša u Meriku... Oni put mi je bilo sedamnajst lit. 
Nikako san pobiga na suho z nikin drugin mornaron, Poša 
san š njin da ćemo na kraju kupit mesa, salate, naranač 
i drugih stvari, a kad smo izašli, me je namami, da se 
ne vrnemo nazad na brod, nego da poišćemo sriću u Me- 
riki... Ja san ga rada posluša, zač mi je bila dodijala muka 
na brodu.., I tako san doša u drugi svit i med druge ljude, 
I onde san osta dugo, dugo... Da, da, bilo je i teških url 
Dela san, muči se, ali ne brez koristi, I eto — hvala 
Bogu — ništo san i zasluži...» . ' 

«Blažena ura, kad ste pušti tu siromašnu zemlju i 
poša u široki svit!» 

«Da, da, danas bite bi vi brižan, kako i svi mi, Bite 
bi po večeri lačan.., A ovako, bome, ki će se s vami?» 

«A vaši vršnjaki, koji su ostali tote, muče se i tuču 
po kamenju i po moru i nimaju nikad niš! Vi pak ste po- 
sta veliki gospodin. Svi vas poštuju — i imate ča ćete.» 

«Da, ni svako zlo za zlo!.. Da vas ni ond otac stira 
na more, ne bite bi danas bogataš i gospodin!» 

«Od nič ste napravi bogatiju, Čuda se govori od va- 
ših miljari! Govore, da ćete u Gradu kupit još jenu hižu, 
a i o jenen vašen brođu se ništo govori... ne znan, da li 
je istina eli ne?» ' 

«Je, je, istina je,» nadoda šjor Stipe, «San kupi i je- 
dan veli teretni brod, a mislin, da će mi poć za rukon na- 
bavit po cini i još jenu hižu u Gradu, Jenu smo već ku- 
pili... Ljudi su se zadužili, pak nimaju š čin platit ni inte- 
reše — i daju ispod cinel» 

«Tako van je i poli nas.., Svi su se zadužili, Mislili 
su, da te se izvuć iz nevolje, ali nevolja pritišće sve više 
— pak nikud dalje...» « 

«Da, da, je srića, da ste poša po svitu,» 

«Samo, šjor Merikan, ne zamirite,» usudio se primi- 
jetiti Grgo Britvica, «ništo van još fali, da budete cili 
čovik!» 

Sve je ta primjedba iznenadila, te najprije zavlada 
duboka šutnja, koju čas zatim prekine nekoliko pitanja: 

«A ča to?» 

«Eh, šjor Stipe je sad samo pol čovika, Fali mu još 
druga polovica i to ona bolja polovica ili žena — ne za- 
mirite — potlje ki san reka,» : 

«Da, dal» 

«Eto — rečimo — vaš vršnjak Mate Petrov ima osan 
dice,., Ne smite ni vi gubit vrime! Van ni teško nać di- 
vojku! Sigurno je ni, koja vas tako bogatega ne bi uzela.» 

«Čekaj, čekaj, bit će i to, ako Bog da,» značajno se 
nasmiješi stari barba Pere Glavan pogledavši sina, «Ča 
ni bilo, more bit! A morebit smo već i na putu! Meni je 
jako drago, da ni naša kakovu u daleken svitu, zač sam 
Bog zna, nač bi se bi namiri.,, A. sada pak more izbirat 
Po volji... Virujte mi, da u cilen svitu nisu divojke, ka- 

ove su naše: lipe, dobre, hitre, poslušne, sve, ča ćete...» 

«Samo imaju jenu pogrišku,» primetne Grgo Britvica, 
«sve su siromašne i golel» 

«To je istina! Ma naš Stipe ne gleda na to! Ima on 
i za se i za nju!» dobaci s ponosom stari Glavan, 

«A da li se smi znat, koja bi to mogla bit?» nastojao 

je Grgo Britvica poći i dalje,... no dalje se nije moglo... 
A Tone Marinov, da prekine tako dugi razgovor i da 
natjera goste, da nakvase suha grla, ustane, razmaše se 
vrčem i započne vrlo dugu i veselu nazdravicu «u sriću 
šjor Stipe 1 njegove buduće...» 

Dok je Glavanova kuća odzvanjala od vike i pjesme, 
dotle su se po čitavom Selu vodili razgovori o šjor Stipi 
i njegovu povratku, Osobito su živahni razgovori bili u 
skupinama žena na raskrižjima. One su svašta znale i 
jedna drugoj pričale, najprije općenite stvari, a onda sve 
tajanstvenije i neobičnije, najprije glasno i na sva usta, 
a onda sve tiše i povjerljivije. 

«Sve,» vrtjela je glavom Milka Stančićeva, «sve, sve, 
— samo je nikoliko preveć tustl» 

«Pravo si rekla, — kako bačvical!» 

«A, ča to govorite,» srdila se na mladež.teta Foška, 
«ki je još vidi mirit ljude po debljinil,,, Namisto na deb- 
ljinu gledaj raje na njićov žep!» 

«I na poštenje!» prilijepi joj Kate Ivankova, 

«I na srcel» nadoveže Milka Stančićeva, «Ča će vam 
žep, ku čovik nima srca!» 

«A mučite, mučite, dica moja! Ne živi čovik na svitu 
od srca! Vidit ćeš, kad pojiš još koju vriću muke i kad se 
jeno malo ohladi tvoja vruća glava,» 

«Hote zbogon, teta Foška, a zač ne bite vi pošla za 
Cvitana Krepalinu? I on ima ništo u žepul.,, Ali vidite,» 
srdila se Milka Stančićeva, «Vidite, da žep mi sve; 
ja ću van reć, kad me potižete za jezik, da ne bih uzela 
ni šjor Stipu ni stotinu takovih šjor Stipi! Propitajte se 
samo, ča je on dela u Meriki i kako je doša do šoldi, 
pak ćete znat!» 

Milka Stančićeva je bila iz Malih Dvora, zato se valj- 
da i usudila na tako odrešit napadaj na slavljenog junaka, 
No k njoj su se odmah pridružile i sve ostale djevojke 
bez razlike i ustale na obranu «srca» naprama «žepu», 
koji je oduševljeno branila teta Foška, 

«Ča je dela? Ča vi znate, ča je dela'i kako je dela?» 
srdila se teta Foška na mlađariju, «Vi ste balavice i; još. 
van se cidi mliko iz usti! Kad budete vidile koliko svita i 
proživile jeno malo života, nećete tako govorit! Cete štimat. 


šolde, kako se i pristoji!» 


«A. ste čula, teta Foška, da se je on u Meriki slabo 
ponaša?» — šapne jedna, 

«I da je na nepošteni način doša do svojih šoldi?»- 
pridometne podglas druga, 

«Mučite, mučite, nemojte uvridit Bogal» razmahala 
se rukama teta Foška kao da tjera nečastivoga — i od- 
jurila u kuću, jer je začula, kako joj je prevrilo zelje u. 
kotlu pa gasi vatru na ognjištu.., A i ostale su se odmah 
za njom razišle, jer su se i one valjda sjetile, da ih kod 
kuće čekaju poslovi, ali su zato ipak nastavile uz prigu- 
šen hihot povjerljivo šaputanje na račun bogatog Ame- 
rikanca... ' 

Kad je na crkvi Sv. Jurja zazvonila Zdrava Marija, 
skoro su svi u Selu bili u krugu svojih obitelji, bilo sje-- 
deći okolo ognjišta bilo sjedeći na kućnom pragu ili u dvo- 
rištu... Skoro se u svakoj kući govorilo o Amerikancu... 
No što je noć dublje padala, sve je više padala i njegova 
slava u očima sumještana; a što si išao Selom dalje pre- 
ko Malih Dvora, sve se s manje poštovanja spominjalo: 
njegovo ime... A iza večere, kad su djeca otišla u krevet, 
a vrč uz razgovor zaredao iz ruke u ruku, zaredale su i 
priče o «Merikanu», neobične i nevjerojatne priče, pune 
strahota “i krvi i kojekakvih slutnja.., 

A gore u Glavanovoj kući, koja se i kroz noć isti- 
cala sa svojom bjelinom, nizale su se nazdravice i razgo- 
vori i trusilo se domaće vino u čast i slavu povraćenog 
«gospodina»... Vjetrić je s bregova zapirio, preletio preko 
svih kuća, namreškao more uz obalu i okrenuo limenog 
kokota na dimnjaku Glavanove kuće.., 

Onoga istog dana, kad je šjor Stipe «Merikan» sve- 
čano ušao u Selo, vraćao se u svoj dom i mladi kapitan 
Ive., No njegov dolazak nije skoro nitko u Selu ni za- 
pazio, 

Otac je pošao pred njega u Grad sa svojom tovari- 
com i privezao ju je za stablo na obali. Na samaru *) 
nije bilo rikamanog jastuka.., A kad se parobrod približio, 
opazio je barba Jakov svoga sina, kako mu s pramca do- 
mahuje... Lako ga Ive prepoznao u onoj isplavljeloj ko- 
šulji, požutjeloj od znoja, zagrnutih rukava — lako je pre- 
poznao njegovu bradatu glavu i nešto pogrbljeni hod, A 
prepoznao je i svoju tovaricu, koja ga je toliko puta kao 


dječaka pozdravila nogom.., I prvi je skočio na obalu, za-- 


“grlio oca i zagnjurio se u njegovo kosmato lice, 

«Kako je? Kako doma?» pitao je Ive, 

«Hvala Bogu, sinko, svi su zdravi! A ti?» pitao otac 
i odmakne se korak, dva, da ga bolje promotri. 

«Hvala Bogu, ni slabo!» odgovara Ive i okrene pre- 
ma tovarici, 

«Si svrši školu?» 

«Da, svrši san, hvala Bogul» 


«Sve?» 

«Sve!» 

«Hvala Bogu!» uzdahne stari barba Jakov. 

«I sad san — kapitan!» isprsio se s nešto ponosa i 


u šali pred ocem, A ocu je to godilo i jedna mu se suza 
radosnica krišom skotrljala niz prosijedu bradu. 

«Kapitan! Hvala Bogu, kad smo i to dočekalil.., A 
znaš, Ive, čuda nas je to koštalo! Puno truda i brige...» 

«Znan, čako, znan...» 

Uto su došli 1 do tovarice, Barba Jakov je razve- 
živao konop, a Ive je pomilovao dobru živinicu... Oh, ka- 
ko mu je danas bilo drago sve, što je sretao u svom rod- 

*) bašti. 

nom kraju! Činilo mu se, da se i ta tovarica raduje s nji- 
me i da nosi uspomene iz mile njegove prošlosti i da ga 
je došla sama od sebe dočekati na gradskoj obali kao 
starog znanca i prijatelja, 

Išli su kroz gradske ulice i brzo izašli na prašnu ce- 
stu, koja vodi u Selo, Sunce je pripicalo i titralo je iznad 
ceste i krša, kao da gori... Tovarica je brzo prebirala vit- 
kim nogama i samo kadikad kopitom udarila o kamenčić, 
pa ga odbacila sa ceste, 

Ive nije htio da uzjaše. Jahao je barba Jakov, ...Duge 


su mu noge lijeno visjele s jedne i druge strane samara 


i kadgod se dotaknule koje grančice, koja se našla na 
cesti, Ive je išao usporedo i razgovarao s ocem, Putem 
su preletjeli mnogo pitanja i pretresli mnogo stvari, Bar- 
ba Jakov se napose zanimao za Ivinu školu i za plovidbu, 
koju je zatim morao njegov sin obaviti, pa za kapitanski 
ispit, koji je na koncu morao položiti, i uživao je sluša- 
jući pričanje o nastojanjima i uspjesima svoga sina, 

«Drago mi je,» govorio je barba Jakov, «drago mi je, 
da je sve to šlo tako lipo! Čoviku srce reste, kad sluša 
dobre sivari o svojen ditetu.. Sigurno se domišljaš, ka- 
ko si ond jedan put propa u školi i nisi sti ni pogledat u 
knjigul... Onda si bi u drugen razredu... Ja se doma mu- 
čin i ubijan, da od tebe ništo napravin, a ti mi dolaziš na 
praznike doma i govoriš: Izgubi sam litol., Onda mi je 
bilo teže nego da me je strila udrila! Toliko muke, pak 
sve za niš! A još k temu sramota od ljudi! Svi su se te- 
mu veselili. Svi do jenega! Rugali su mi se, da san dignu 
nos visoko i da bih sti na silu napravit sina za gospodina, 
Ni za tovara sedlo! — govorili su i veselili se mojoj ne- 
srići,, O, koliko noći nisan ni oka stisnu radi tega) I 
plaka san!... Ti si govori, da nisi kriv, nego da su krivi 
profešori...» 

«Istina je, čako,» umetne Ive, «ja nisan bi kriv, 1 u- 
pravo ta nepravda me je najveć bolila, pak san bi zgubi 
svu volju za školu, i san govori, da se u nju ni za živu 
glavu neću vrnut,,.» 

«Da, ali ja san svu krivnju hita na tebe. I onda san 
te onoga lita tira na svako delo, Kamo ja, tamo si mora 
i ti, da vidiš, kako se teško služi kruh, Tira san te u 
polje i na more i na pašu. Cilo- lito si hodi bos po oštren 

kamenju i po trnju. Već puti san ti vidi krvave noge, i 
.srce me je bolilo, ma nisan popušća, dok te ne navadin 
pameti.,, Najgore je bilo ono, kad smo iz Golega Vrha no- 
sili brimena suhe smrikve, Ti si mora brimena nosit na 
:golen hrbatu.., Mora san ti i ja pomoć vuć iz kože trnje od 
smrikve, Da, da, to neću ni spominjat!,,, Ma to te je i na- 
vadilo pameti, I drugo si lito bi prvi u razredu. Si vidi, 
kako je velika razlika med našin životon i životon, ki te 
.čeka, samo ku se budeš marljivo vadi.., I hvala Bogu, ko- 
ristila je moja škola od smrikve!» 

«Je, je... je koristila; ali još više ništo drugo... Prije 
-nego san iz onega strašnega lita ima poć u Grad u školu, 
jene noći je postalo jako slabo vrime, Činilo se, kako da će 
nebo past na zemlju. Pokojna teta u noći je ustala, užgala 
je blagoslovljenu sviću i š njon križala na sve strane, Vitar 
njoj je sviću ugasi i postalo) je mračno kako u grobu.., Svi 
smo klečali, svi smo plakali i molili, da nan Bog očuva 
.Srojze od grida, Već su grozdi bili puni soka i počeli isu 
krvavit..,. E, onda san i ja kleknu i san moli za vaše trude, 
.a zna san, da je i cilo naše Selo na kolini, zač je na crikvi 
Svetega Jurja zvonilo, da se oblaki razajdu... Svaki hip je 
.zagrmilo, bliskalo je po zraku, odzvanjalo, kako da se svit 


ruši, a more je šumilo, kako da je sudnji dan. Po okni je , 


tuka daž i grad, Ja san svako ledeno zrno grada ćuti kako 
ranu na dnu srca, ,,A kad se je razdanilo, poša ste vi, čako, 
iz hiže. San zna, da grete u vinograd, pak san poša s vami. 
 Hodili smo prez riči, kako da su nan usta zalivena.,, A u 
vinogradu je bilo sve stučeno! Svel,,, Oči su van bile pune 
suz. Hodili smo izmed redi loz stučeni kako i ono grojze.. 
“— Vidiš, sinko, te žulje!l — ste mi pokaza ruke pune žulji. 
.— Muči san se cilo lito i sve san ufanje ima u brajdah.., 
A sad u jenoj noći nan je sve propalo! Tako ti je kod kme- 
ta.., Zato se, sinko, vadi! Uči se! Plaću učenega čovika 


.ne more grad uništit! — .,,Vidite, čako, ona strašna noći 
oni stučeni vinograd, ona ura, kad ste mi pokaza svoje 
.žulje — najveć me je nagnalo na to da se vadin, da na- 


 pridujen, da postanen čovik... i da van jedanput pomoren... 
Dela san i delat ću; moja odluka vridi još i danas i vridit 
«će kroz cili moj život...» 

Uto su izašli na hrbat Zelenoga Račića. Pozdravi ih 
lahor s mora, a pogled im se razlije po rodnom Selu. 

Ive je na čas zastao, duboko udahnuo svježi povje- 
tarac, koji je dolazio iz poznate mu uvale, i činilo mu se, 
da to u se upija svu milotu i sve draži svog rodnog kraja. 

Eno još uvijek crkve sv. Jurja gore iznad Sela, Bdije 
nad njim i čuva ga od zla. A od nje se u luku s jedne stra- 
ne nižu kuće Velih Dvora, a s druge strane kuće Malih 
Dvora — kao dvije ruke, koje hoće da zagrle malu pitomu 
uvalu... Gle, gle, kako se zabijeljela Glavanova kuća u Ve- 
lim Dvorima! To je neka novost... A onamo na drugom 
kraju Sela, onamo na kraju Malih Dvora, onamo pod kroš- 
njatom mandulom viri krov njegova rodnog doma... Mali 
krov i mali dom, ali najmiliji od svih domova na svijetu.., 

Eno i Štrade u uvali, gdje obično sjede starci, A eno i 
staze, koja vodi do brežuljka, gdje se nalazi kapelica sv. 
Mikule putnika.., A dalje eno uz obalu i bijeli kameni križ 
na spomen nekim davno utopljenim sumještanima... A još 
dalje, iza skrajnjeg rta, onamo prema pučini eno i Otočić 
s visokim svjetionikom, kojemu se stakla ljeskaju na sun- 
cu... 

Ive je jednim pogledom obuhvatio čitav kraj. Skliznuo 


je okom niz proplanke, preko puteva, preko krovova, pre- 


ko obale i mora — i skoro zaplakao od ganuća,., Ta eto | 
kao gotov čovjek vraća se u taj svoj mili rodni kraj, uz 
koji ga vežu sve najljepše uspomene, 

No nije ni riječi prozborio. Samo je pobrzao za ocem, 
a dah ga je povjetarca nježno pomilovao po užarenim obra- 
zima. Usput je otrgnuo grančicu ružmarina te iu zadržao 
u ustima, e 

«Ča si se začudi, kako je Glavanova hiža bila?... Da- 
nas mu je doša doma oni bogati sin Stipe... Oni, ča se je 
obogati u Meriki, U Gradu je kupi jenu hižu, Govore, da 
će kupit i drugu, a govori se i da je kupi i niki brod... A 
danas je doša i u Selo. Cilo je proliće stari Glavan po- 
pravlja hižu, pak nikoji govore, da će se Stipe u Selu zadr- 
Žat i za vajk ostat. U Grad će poć samo, kad bude ima 
posla... Govori se, da je to maslo starega i da ga misli 
oženit u Selu... — ma ki bi zna njihove račune!» 


Otac i sin nisu udarili onom cestom, koja iz. Grada 
vodi kroz Vele Dvore i preko Štrade, nego su zaobišli pu- 
tem, koji vodi pokraj crkve sv. Jurja... Iz Velih Dvora do- 

pirao je do njih žagor, a okolo Glavanove kuće još su se 
crnili najustrajniji znatiželjnici.,, Otac i sin radije su se 
ugnuli Velim Dvorima i izabrali dulji put, samo da izbjeg- 
nu suvišnim susretima i uobičajenom ispitivanju.., Glas su 
u razgovoru pritihnuli, a kad su prolazili mimo groblja, 
posve su zašutjeli.., Stari se barba Jakov prekrižio i htio 


da pođe dalje, no Ive se zaustavio naprama grobu svoje 


pokojne majke i pomolio se. Otac ga je malo podalje pri- 

“čekao sa tovaricom i bio je srećan, da mu sin kod tolikih 
škola i izbivanja u tuđem svijetu nije zaboravio na svoje 
mile ni odbacio dobre domaće običaje, 

Grob njegove majke bio je okićen svježim cvijećem. 

«Ki ga je tako lipo napravi?» pitao je oca, kad ga 
je dostigao. 

«Mara,» odgovori otac, 

«Ah, Mara!» 

«Da, dobra je ona i plemenita duša... Nikad ni zabila 
ljubavi tvoje matere prema njoj i njojima — i vajk joj 
čisti i napravlja grob...» 

Ive je šutio obuzet novim sjećanjem, a otac iza kratke 
stanke nastavi: 

«I k nan više puti dojde, Pograbi metlu, opere stakla, 
napravi malo reda — kako da je doma.,. Znaš, poli nas 
ni mlade ženske glave, pak ni vajk ni pravesa reda.,. Do- 
bra je Mara, dobra je i ni zabila tvoju pokojnu mater... 
Tvoja mat je nju othranila, zač joj je mat valje potlje po- 
roda umrla. Mi smo je bili uzeli k sebi, i tvoja mat je je 
dojila skupa s svojon malon kćeron, Bog je sti, da se je 
naša mala preselila u raj, Mara je ostala. Ma bila je 
slaba, slaba... Malo je jila i cile je noći plakala. Mislili 
smo, da njena pokojna mat dolazi k njoj, i toliko smo 
puti misli, da će i ona umrit. Ma nikako je ostala, Briž- 
na: vajk je ostala slabašna i mala... Ma zato je dobra i 
ima srce kako kruh, ki se ji.» 

Kad su se spustili niz Male Dvore, sjahao je barba 
Jakov s tovarice i šutke pošao pokraj sina. Tovarica je 
pobrzala, jer je bila i gladna i žedna, te je prva banula 
u domaće dvorište, Zvonac, koji se njihao o njezinu vratu, 
uzbunio je čitavu kuću i susjedstvo. Na vratima se poja- 
vio djed i baka: djed je napunjao pipu, a baka već una- 
prijed brisala suze rubom svoje pregače. Rade — nijemi 

Ivin brat — istrčao je na dvorište, pa na ulicu urlajući 
iz svega glasa nešto nerazumljiva, Time je htio izraziti 
svoje veselje i javiti svima i svakome, da mu se vratio 
brat. A susjedi su se za čas našli na vratima i prozori- 
ma svojih kuća... Kako bi Ive do koje kuće dolazio, tako 
su mu izlazili ususret, pružali mu ruke i ljubili ga: 

«Hvala Bogu, da si opet doša!» 

«I da san vas zdrave naša!» odgovarao je Ive. 

Rade ga je čvrsto držao za ruku, kao da se boji, da 
mu i opet ne bi nekud otišao, i na pozdrav svakoga susje- 
da je urlao: 

«U-u-u-a-a-a...» 

A onda bi potapšao svoga brata Ivu po ramenima tako 
snažno, da je odzvanjalo kroz čitavu ulicu, 

Pred vratima Ivina dvorišta sakupila se skupina naj- 
bližih susjeda, a među njima je bila i Mara, 

«Dobro doša!» poljubila ga je teta Kata, a zatim s 
okrajkom suknje obrisala oči i nos. 

«Dobro doša!» poljubio ga barba Jure i pružio zatim 
ruku barba Jakovu govoreći: «Čestitan ti na takoven sinu! 
Neka ti bude na dikul» I 

«Hvala Bogu, da se opet vidimo!» izljubili su ga si- 
novi i kćeri barba Jurini, s kojima je u ranom djetinjstvu 
toliko drugovao, 

«Dobro doša!» pružila mu je ruku i Mara, I polju- 
bila ga, ali nekako plaho i sustezljivo, A zatim se od stida 
sva zažarila i zarumenila u licu. 

«Kako je, Mare?» upita je Ive, a ona se našla u još 
goroj neprilici. I jedva je izlanula: 

«Hvala, dobro! A ti?» 

' «Dobro, A kako s barba Martinom?» 

«Hvala, i on prolazi dobro...» 

Sad se umiješala u tu skupinu i Ivina baka. Gurala 
se laktima, da ga se dočepa, i govorila, dok su joj se 
suze kao grašak kotrljale niz navorane obraze: 

«A meni nećeš dat ni ruku? A?» 

«O, babo moja draga, ča ste to vi?...» poljubi je Ive 
i s jedne i s druge strane, da je nadaleko odzvonilo, 

«U-u-u-a-a-a,,.» poprati taj cjelov nijemi Rade, 

«Dobro, hvala Bogu, izgledate, Pomladila ste se kako 
divojka!» 


u 

«Da, da, nego ča! Kako vidiš, još mi ni svi zubi nisu 
izresli...» 

Baka je pokazala krezuba usta, na što su svi prasnuli 
u smijeh, A Ive je pobrzao preko dvorišta, da pozdravi 
djeda, koji je dostojanstveno pušio svoju pipu i koji se 
nije ni micao s kućnog praga. 

«Tako mi pipe, teže se je protuć kroz te žene nego 
kroz najjaču frontu,» smješkao se djed i izvadio pipu iz 
usta, «Dobro doša, šjor kapitan!» Ovu zadnju riječ pose- 
bice je naglasio i zagrlio je tako snažno svog unuka, da 
mu je pipa ispala iz ruke na prag. «O, pasja vira! Skoro 
mi je spala!» srdio se stari djed i brzo povukao iz dugog 
čibuka*), Dim se doskora pojavio, a on pljune u stranu 
i reče: «Aha, dobro je, dobrol,.. Ma hodi unutra! Valja 
si i ti domaći!» pozove djed Ivu, a onda se okrene prema 
baki: «Čuješ, je potribno i tovaricu stavit u red...» 

Baka je pobrzala da izvrši njegovu želju, ali ju Mara 
pretekne. Skine tovarici samar, napuni joj vedricu vode i 
donese iz štale naručanj trave. Smetalo joj ie klepetanje 
zvona, koje je tovarici visjelo o vratu, pa je uzela malu 
rukovet trave i natiskala je unutra, Tako je s te strane 
nastao mir... No zato se tim jače začuo razigrani žagor iz 
kuće, u koju su osim domaćih ušli i susjedi, da čuju no- 
vosti iz svijeta, o kojima im je Ive pričao uvijek iza svoga 
povratka... Doskora je u kuću ušla i Mara s posudom vode, 
mietnula ju je na stolac i šapnula: 

«Umij se, Ive. Ćeš se rashladit...» 

«Hvala, Mare! To će ti bit za dušu.» Mare mu je po- 
lijevala po rukama iz sića, a uz nju je baka čekala s 
pomno izglačanim ručnikom, koji je mirisao po svježini. 

I barba Jakov se umio, a zatim se i opet nastavio pre- 
kinuti razgovor — okolo dugog stola, koji je ispunjao sko- 
ro polovicu sobe... Neke susjede nisu ni htjele da sjednu, 
jer su — kako su govorile — došle samo na čas, pa će 
odmah otići, Prekrižile su ruke na prsima i metnule ih pod 


pazuhe ili su ih podbočile o bokove i pomnjivo pratile raz- _ 


govor upadajući svaki čas s kakvom primjedbom ili pi- 
tanjem. A! kad se razgovor raspreo i razigrao, jedna po 
jedna od njih primakla se stolu i usidrila se na klupi. 


*) kanuće. 

Ive je bio umoran od puta i od dojmova, ali je rado 
pričao starim i mladim susjedima. O, puno su oni htjeli 
da doznaju, mnogo više nego što im je on i mogao ispri- 
povjediti, i gutali su njegove riječi kao gladan čovjek slat- 
ke zalogaje. 

Baka je u srećnom smiješku neprestano pokazivala 
pražnu šupljinu svojih usta i svaki čas podizala rub 
od pregače, da obriše oči. Na svaku pohvalu njezinom Ivi 
njoj se samo kotrljao biserni grašak iz očiju... A. stari je 
djed dostojanstveno odbijao kolute dima iz svoje vjerne 
pipe, pogledao na svog unuka i s posebnim naglaskom u- 
padao: 

«Ma bravo, šjor kapitan!» 

Nijemi brat Rade istresao mu je svu prašinu i s leđa 
i s ramena svojim junačkim lupanjem, A svaki bi čas pro- 
storije odzvonile njegovim gromornim tuljenjem: 

«U-u-u-a-a-a!» 

Blaga i ugodna noć spuštala se na zemlju i odmicala 
sve to dublje, a upaljena je svijeća obasjavala tihu sreću 
na svima licima... 


Ni do 


III. 


Selo je prespavalo jednu noć, prespavalo: drugu, pre- 


spavalo treću — i pomalo se stišalo od uzbuđenja, koje 
je uzvitlao dolazak šjor Stipa «Merikana», Život se vratio 
u staru kolotečinu i krenuo davno uobičajenim putem. Za- 
okupila ljude polja, vinogradi i more, jer ni dolazak naj- 
bogatijeg čovjeka na svijetu ne bi ih mogao trajno otrg- 
nuti od njihovih dnevnih dužnosti, navika i zanimanja. 


Pored toga nadošle su i nove zgode, koje su njihovu. 


pažnju na sebe privukle. Tako su se jednog jutra ribari 
povratili u Selo s pune tri lađe ulovljene ribe, a takvog se: 
obilnog ribolova nije sjećao ni stari barba Tone Tibe, za 
kojega se govorilo, da se i rodio negdje «ispod prove». 
O tome se dakle moglo i na pretek pripovijedati! A i 
pripovijedalo se, neprestano i bez umora, Osobito su pred- 
njačili ribari i mornari, koji su od jutra do mraka sjedjeli 
na Štradi i nizali jednu za drugom uspomene iz svoga ži- 
vota i iz života svojih otaca, djedova i pradjedova, svo- 
jih znanaca, prijatelja i neprijatelja. 


K tome je teti Foški zmija ujela kozu, dok. je bila 


na paši — i to baš u vime. A to je opet svratilo na sebe 
pažnju velikog dijela ženskih jezika, koji su proricali, kad 


će koza crknuti, ili objašnjavali, šta u tom slučaju treba. 


poduzeti. Teta Foška je bila na sto muka, najprije je 
digla kozi urok, a onda kušala da na dušak devet puta 
nad vimenom izlane: «Ugriza te vrebak, ne bilo ti niš!» 
A stizali su joj razni prijedlozi i iz Malih Dvora, koje je: 
ona u svojoj nevolji sve redom pokušala, 

Dogodilo se i to, da je žena Grgura Britvice rodila 


dvojke, I to jedno muško i jedno žensko, što se u Selu: 


nije dogodilo od pamtivijeka, A k tome se pronio glas, da 
se dječak rodio s crvenom košuljicom, što je također bila 
rijetkost i što je po nekima označivalo dijete kao «krs- 
nika», a po nekima nagoviještalo neobičnu sreću,.koja će 

fa u životu pratiti... Sve je to zanimalo sav ženski rod u 
Selu, pa nije ni čudo, da je šjor Stipe «Merikan» postao 
malo pomalo običan, svakidašnji građanin, 

Nije on pao u zaborav, ali nije više predstavljao ono 
čudo, kakvo je predstavljao u prvom danu svoga povrat- 
ka. Njegova moć ostala je i đalje na snazi te se uvijek u 
javnosti s naročitim obzirom o njemu govorilo. Oni bliži, 
rođaci i prijatelji, nadali su se od njega nečemu i pre- 
tjerivali su u njegovu korist; a oni drugi — napose oni 
iz Malih Dvora bojali su se njegova bogatstva i njegove 
moći, pa mu se nikad nisu usudili otvoreno suprotstaviti 
i zamjeriti uza sve, što je on pripadao njima od iskona pro- 
tivničkom taboru — Velim Dvorima, 

Međutim šjor Stipe nije mario za taj siromašni puk 
ni za njegovo mišljenje, Bio je svijestan svoje moći i svoga 
bogatstva i znao je, da mu nitko ništa ne može, a da svi 
žele imati koristi od njegove veličine, Rođake i prijatelje 
svoje obitelji, koji su se toliko oduševljavali njegovim do- 
laskom, trpio je, ali se nerado zadržavao u društvu tih 
običnih ljudi», običnih ratara i ribara, A i kad bi već mo- 


rao biti s njima, držao se nekako visoko, ukočeno — kao 
kapral naprama regrutu.., Tu visinu i ukočenost poprimila 
je doskora i njegova sestra Roža i njegov otac — stari 


barba Pere, te su smatrali, da čine veliku milost svojim 
rođacima, ako ih prime u svoju obnovljenu kuću ili ako 
se s njima pojave na Štradi ili u crkvi, 

Šjor Stipe je oko sebe okupio zatvoreni krug naj- 
odličnijih ljudi u Selu, koji su sami sebe nazivali «inte- 
ligencija», i tek se u tom svom visokom i izabranom dru- 
štvu dobro osjećao. Osim njega u taj krug izabrane «inteli- . 
gencije» ulazio je učitelj, učiteljica, poštar i poštarica... 
Njemu se osobito dopadao učitelj, koji je bio gotovo isto 


«tako okrugao kao i on, A i uz čašicu mu je bio dobar drug. 


Za njega se govorilo, da bi otišao pješice i do sjevernog 
pola, kad bi znao, da će tamo naći čašu dobrog terana. 
A ni šjor Stipi nije baš bila mrska dobra čašica.., 

«Kad smo je zaslužili, neka nan i bude!» znao bi on 
reći i potegnuti do dna, A zatim bi nastavio: «Siromašćina 
je ne zasluži, pak neka je ni ne pije! Po temu se i raz- 
likujemo mi inteligencija od siromašćine, da moremo imat 
ono, ča siromašćina ne more. Mi pijemo, pijemo, moremo 

pit i cilu noć, pak ćemo sutra spat — i opet će bit sve u 
redu kako u Beču. Siromašćina to ne more i ne smi!l.. 
Hajde, učitelju, hajde, u zdravlje nan bilo!» 

I tako su trusili čašicu za čašicom i kartali se do u 
kasnu noć. Poštar je kod toga uvijek ostao trijezan, jer 
kad bi došao do granice opasnosti — hop! — preokrenuo 
bi čašu i ne bi je više taknuo ni da ga zakolješ, 

«Ljudi moji, ja san službena osoba i iman veliku od- 
govornost,» govorio i važno lupkao po preokrenutoj čaši. 
A društvo je znalo, da bi prije kamen progovorio, nego 
bi se suhi poštar dao nagovoriti, da još ma i jednu kap 
metne na jezik, Zlobnici su takvu nepopustljivost pripi- 
sivali strogosti njegove poštovane žene, koja ga je jednim 
»rauda pogledom znala upokoriti više nego stotinu baju- 
neta, 

Učiteljica šjora Keka nije naprotiv imala nikakve vla- 
sti nad svojim mužem i skoro je redovito morala puto- 
vati od jedne strane ulice do druge, kad bi pred zoru vu- 
ms? kući svoga trbušastog životnog druga. A on se na nju 
srdio: 

«A zač si me tirala? Tebi je vajk sila! Moga san još 
dvi čašice.., Luda ženska glava! Vam ženan je vajk sila 
bižat doma... Joh, joh, joh, da san samo još jenu!» 

: Na kartama je redovito dobivao suhonjavi poštar, Sa 
svim svojim bićem ulazio je on u igru te nije ni vidio ni 
čuo, šta se oko njega zbiva. Jedino je griskao svoj brk i 
brisao znoj sa čela, kad bi promašio u igri.., Učitelj mu 
je predbacivao, da krade, 

«Kako na pošti krede dolare iz pismi, tako i tote 
krede i krede.» 

«Ki krede?» bunio se poštar. ad 

«Ti! Ča si ti pametniji od mene? Zašto ti vajk dobi- 
ješ! To, moj brajne, ne more bit prez kreje i privarel» 

«A pušti gal» nadovezao bi šjor Stipe. «To mu je sve 
na ten svitu, Malo pije, malo ji.., zvan svoje žene druge 
ni ne pogleda — zato je i suh kako bakalaj...» 

«Ha, ha, ha!» smijao se učitelj. To mu se vrlo svid- 
jelo, pa je odmah htio da ispiju jednu čašicu u zdravlje 
«bakalaja», Šjor Stipu nije u tim stvarima trebalo pre- 
više moliti, pa bi iza čašice opet nastupio mir i bratska 
ljubav — do prve zgode. 

Učiteljica, šjora Keka sjedjela je obično postrance s 
poštaricom i Rožom, gdje su raspravljali «o svojim stva- 
rima». Gore od crkve sv. Jurja pa sve do mora niz Vele 
i niz Male Dvore pretresle su one svako žensko stvorenje 
i svaki važniji događaj, Najviše je znanja u tim pitanji- 
ma imala poštarica, pa joj je učiteljica predbacivala: 

«Lako tebi, kad moreš pročitat svako pismo, koje doj- 
de u Selo i koje gre iz Selal» 

No zato je više znanja imala učiteljica o okolnim zgo- 
dama i o ljudima iz Grada, kamo bi se češće znala za- 


letjeti, Ž 


Roža je nastojala, da se drži usporedo s te dvije od- 
lične gospođe, no osjećala je, da im nije dorasla: jer je 
bila bez ikakvih škola i jer kao neudata nije mogla imati 
tako bogato iskustvo kao one. Roža bi redovito odlazila 
ranije u krevet, i to na očev poziv. Stari barba Pere sj edio 
bi neko vrijeme uz odlične goste, ali bi osjetio, da među 
njih_ne spada, pa je brzo odlazio u svoj meki krevet. 
«Homo mi, Roža, homo! Pušti, neka se gospoda još 
malo pozabave!» 

I odlazili bi, A to «još malo» znalo bi potrajati sve do 
svanuća.., : 

I tako s dana na dan! 

To bi ponekad znalo dosaditi šjor Stipi, pa kad bi 
malo više gucnuo, znao bi reći: . 

«Ah, tote bi čovik umra od dugega vrimena! Vajk sve 
jend, vajk sve jenšl... Ti, učitelj, samo ločeš, ti, poštar sa- 
mo igraš — i nič priko tegal... Pljučen na cilo Selo! Mrtvo 
je kako cimitar i pošten čovik nideri ne more najt vese- 
lja. Svi delaju svoje delo, a svejeno nimaju niš i krepi- 
vaju. A sve žene i divojke — kako svetice! Fujl... Dru- 
gačlje je to u Meriki! Drugačlje, drugačlje...!» ; 

«Da, ti si čovik od velikega svita!» upao bi učitelj. 
«Ja te razumin, zač san i ja bi po svitu! A tote je čovik 
kako prikovan za tu mrhu...» 

«Eh, i ja bih rada nikamo poša!» izražavao je svoju 
želju mršavi poštar, koji valjda nikada u životu nije podu- 
zeo kakvo dulje putovanje. 
= A onda bi im šjor Stipe pod glas, da ženske ne čuju, 
pričao, kakve šve užitke pruža čovjeku «Merika» i veliki 
svijet. : 

A kojega dana znao bi umaći iz Sela u Grad i tu o- 
stati po nekoliko dana, da razbije dosadu i da se zabavi. 
Poznavao se s načelnikom, s nekoliko trgovaca i s jednim 
sucem, pa bi s njima nastavio na veliko ono, što je u svom 
uskom krugu u Selu započeo, Bančilo se i pilo po čitave 
noći, a sve je išlo na trošak šjor Stipa. On je to i mogao 
podnijeti, pa bi bila sramota, da tko drugi što plati: ta 
i onako je sve to bilo zbog njega i po njegovoj odluci. 

Iza takvih izleta šjor Stipa u Grad šjora Keka bi 
znala prišapnuti poštarici, kako su ga morali četvorica no- 
siti u krevet, jer se od vina nije mogao ni maknuti, Do- 
znala je, da ondje uzdržava i neku sumnjivu djevojku. 
Poštarica je previjala od zaprepaštenja očima i šaputala: 

«Da, da, ki ima šoldi, more sve!» I ona i njezin muž 


čitav su se život mučili i štedjeli, a opet nisu skoro ništa 


imali. A uvijek su samo o novcima sanjali i u njima vid- 
jeli svu sreću, svu blagodat i svu moć. 

Zbog šjor Stipeta «Merikana» čak su se izmijenili i 
neki običaji u Selu. Tako su prije ribari ulovljenu ribu 
vozili ravno u Grad na prodaju, a sad je uvedeno, da se 
najprije svrate u Selo, kako bi šjor Stipe mogao izabrati 
za sebe koji bolji komad... Tako su i nekog petka dovezli 
ribari debelu ribu u Selo i poručili po šjor Stipa, da do- 
đe za sebe izabrati. Ali on nije dugo dolazio. Kad eto ti 
u uvalu starog Glavana, da on izabere nekoliko boljih ko- 
mada, Ljudi su znali, da šjor Stipe još spava, jer se sa 
svojim društvom zabavljao do zore, pa su s posmijehom 
zapitali, zašto nije došao «gospodin Merikan»? : 

«Al» okosio se na njih stari Glavan. «Vi mislite, da 
bogati ljudi nimaju nikakovih škrbi! A on siromah mora 
. po cile noći mislit, računat i delat i mučit sel» 

Neki su se tome krišom nasmijali, a Luca Bila iz 
Malih Dvora je uzdahnula: 

«Eee, da bih se i ja morala tako lipo mučiti» 

Taj se uzdah svima prisutnima uvelike svidio, pa je 
ubrzo ušao u opće narodno blago te se vrlo često u Selu 
ponavljalo: «E, da bih se i ja morala tako lipo mučiti» | 

Selu su mnogi počeli zavidjeti Glavanovima i u 
duši se svojoj srditi na njihovu sreću, koja ih je iz ničesa 
u jedan tren podigla na najviše mjesto. No ipak su se svi 
trsili, da se prema njima najljepše vladaju i da im u sve- 


AX = 


mu ugode.., Svako ljepše jaje u Selu — išlo ie Glavano- 
vima, prvo voće — išlo je Glavanovima, prvo zelje — išlo 
je Glavanovima. Nosili su im iz Velih i iz Malih Dvora. 
A Glavanovi su im za sve to i dobro plaćali! 

«Nećemo od ninega limozine!» govorio bi šjor Stipe. 
«Nećemo od ninega ni iglu uzet na dar! Imamo — i pla- 
ćajmo jin!» 

On je dobro znao, da darovi vežu, pa i onda, kad su 
napravljeni iz najvećeg poštovanja i zahvalnosti, a. on nije 
htio da prema nikome od tih prostih seljaka bude vezan. 
Naprotiv, htio je da svi njemu budu vezani i zahvalni, pa 
se svakome moralo obilno plaćati, | 

«Mi imamo!» nadimao se šjor Stipe. «Pa da i z lo- 
paton sipljemo, još bi nan ostalo!» 

A ta je oholost malo pomalo) prešla i na ostale čla- 
nove njegove obitelji, na Rožu i na oca, te ih pogospodila. 
Nisu se više osjećali kao drugi. I počeli su pomalo zazi- 


“rati od svih onih poslova, koji su imi do jučer kao: selja- 
cima pripadali. Kako bi to bilo, da učitelj ili poštar ili 


tko drugi od gospode počne prati bačve ili goniti gnoj u 
polje? A i oni su sada u jednakoj visini kao i ta gospoda, 
ako ne i više — jer novac je na koncu takav gospodin, 
da mu se i najveća gospoda smjerno klanjaju! Pa kud da 
se oni — Glavanovi! — idu potezati po moru i kamenju, 
kad to mogu drugi za njihove novce.., i 

Šjor Stipe se samo nekoliko puta pojavio na Štradi, 
a njegova sestra Roža počela također sve to rjeđe zala- 
ziti u Selo, Jedino stari Glavan nije mogao potpuno pre- 
kinuti sa svojim, navikama i sa sumještanima, među koji- 
ma se rodio i odgojio i živio sve do svojih sjedina. Ali je 
svejedno uvijek nastojao, da održi doličnu udaljenost iz- 
među sebe i ostalih Seljana, ' 

Samo je teta Anica u Glavanovoj kući pravila iz- 
nimku... Povučena, tiha i marljiva — obavljala je ustrp- 
ljivo svoje poslove i svakome nastojala ugoditi. U kući 
nije imala nikakve riječi, kao da i nije ravnopravni član 
njihove obitelji; ali ju je u duši peklo to rastrošno živ- 
ljenje, jer je sve njihovo bogatstvo nije moglo udaljiti od 
prirođene štednje i skromnosti, Pokušala je ponekad i da 
stavi svoj oprezni i bojažljivi prigovor, ali se pred mišlje- 
njem drugih brzo povukla i skupila u se kao puž, Ne bi 

više ni riječ prozborila, ali ju je u svijesti tištila jedna te 
ista pomisao: «Moga bi nas Bog jenega dneva za sve to 
teško pedepsat!» 

Jedne je nedjelje šjor Stipe odlučio, da pođe do crkve. 
Svratio se k poštaru pa se polako stao s njim uspinjati pre- 
ma sv. Jurju. Učitelj je već bio sa školskom djecom unu- 
tra.., Ali šjor Stipe i poštar nisu ušli u crkvu, nego su 
sjeli pod murvu i u hladovini razgovarali, Iz crkve je do- 
piralo razvučeno pjevanje naroda, a čuo se i tihani glas 
starog plovana, A kad su zvona zabrujala podnevnu mo- 
litvu, stao je iz crkve izlaziti pobožni puk, Najprije su se 
pojavili momci, koji su se redali s jedne i s druge strane 
ceste, da mogu promatrati one, koji izlaze, A zatim su na- 
valili i ostali — pojedinačno ili u većim i manjim skupi- 
nama. 

I šjor Stipe je sa poštarom stao promatrati one, koji 
su izlazili.., Skoro nikoga nije poznavao, a oni su svi s 
nekom znatiželjom na njega gledali, Šutke je promatrao tu 
šarenu povorku mladića, djevojaka, djece, žena, muževa 
oistaraca te na brojne pozdrave odgovarao klimanjem gla- 
ve.,. Poštar je naprotiv svaki čas dobacivao po koju riječ 
znancima, koji su prolazili.., Eto i učitelja! Valjao se me- 
đu narodom i uspuhao od umora i dosade. Šjor Stipe ga 
je kratko pozdravio, pa opet nastavio promatrati jednog 
po jednog prolaznika, kao da ih broji. 

«A_ koja je ono?» upita odjednom šjor Stipe i gla- 
vom pokaže prema djevojci, koja je išla uz mršavog po- 
grbljenog starca, . 

«Mara,» tumačio je učitelj. «Mara, hći starega Mar- 
tina, Eno je i on š njon!» 

«A to je ta Maral... Lipa je! Lipa!» izlane šjor Stipe, 
a dva mu prijatelja potvrdiše. 

Baš je u taj čas prolazila mimo njih Mara s ocem i 
osjetila je, da o njoj govore, jer su je svi značajno pro- 
matrali, Čitavu je oblije rumeni žar, a oči joj se prilije- 
piše uz zemlju i nisu se sve do kuće podigle, 

Šjor Stipe se sjetio, da mu je otac u više navrata spo- 
minjao tu Maru s Otočića, njezinu ljepotu i marljivost, 
kao da ga je htio posebice na nju upozoriti i preporučiti 

je njegovoj pažnji. A sad ju je evo po prvi put vidio; i 
mora priznati, da ga je njezina dražest iznenadila. Stao« 
je malo podrobnije ispitivati o njoj, a učitelj mu je iznio: 
život njezin i život njezina oca, koji čitave dane i noći 
provodi na Otočiću pazeći na svjetionik, što se ondje diže: 
i upozoruje lađe na opasne podvodne grebene, I ona je više: 
na Otočiću nego u Selu. Neprestano je uz starog oca i 
pomaže mu u svemu, pa ga i zamjenjuje u njegovoj službi... 

«Dobra je i vridna,» govorio je učitelj, «samo je gola 
kako prst! Ono malo plaće, ča joj dobiva otac, komoć njin. 
dosiže za svakidanji kruhl... Srića, da je skromna! Nikad 
je nisan vidi na plesu, ni ču o njoj kakovu slabu besidu.. 
Škoda, da je srića ni postavila u kakovu bolju obitelj! Ona 
bi postala dobra žena...» : 

Takve pohvale rijetko je tko mogao čuti iz učiteljevih: 
ustiju! On je već bio navikao, da godinama djeci nepre- 
stano viče: «Ne valja! Ne valja!» — pa je to prenio i u 
svakidašnji život, gdje mu nijedna stvar nije valjala... A 
sad odjednom udario u pohvalel,,, Valjda je Mara tu iz- 


nimku i zaslužila! 


No odjednom je dosadilo učitelju to neprestano mo- 
tanje oko Mare, pa se pri silaženju prema uvali zaustavi, 
pogleda šjor Stipa ravno u oči i upita: 

«A reči mi, te molin, ča toliko misliš na tu divojku?» 
A onda, kao da. se nečemu dosjetio, nastavi, prije nego što 
je šjor Stipe i usta otvorio, te poviče: «Ha! To bi bila 
žena za te! Ti biš od nje učini gospu, kakove se ne vidi 
ni na cesarsken dvoru!» 

Istoga se dana po čitavom Selu doznalo, da se «Me- 
rikan» raspitivao o Mari s Otočića, To su neki već pred 
crkvom primijetili, a neki su čuli nešto iz njegova razgo- 
vora sa učiteljem, — i to je bila dovoljna podloga, da se 
na nju nadovežu razne pripovijesti i nagađanja, 

E, pa da! Šjor Stipe je još neoženjen! Treba mu dje- 
vojkal... I eto ti Amerikanac i opet postao junak dana! 
Ali sada ne više on sam za sebe, nego on u vezi s dje- 
vojkom, kojom bi se imao oženiti, A sad se eto po čitavom 
selu razglasilo, da bi to imala biti — Mara s Otočića. 

Neki su o tome već i previše znali: pa su govorili, da. 
će druge nedjelje biti zaruke... Drugi su opet pred tri da- 
na vidjeli starog Glavana, kako se vozi na Otočić k barba 

Martinu — gdje su već sve točno unaprijed između sebe 
utanačili,., Treći su čak naslućivali potajne noćne sastanke 
između Mare i «Merikana»; i to baš onda, kad ga nema u 
Selu, nego se tobože zbog važnih poslova zadržava u Gra- 
du —a on se eto zadržava s Marom u lađici na sred mor- 
ske pučine! Ovim zadnjim uvjeravanjima nije baš nitko 
vjerovao, ali su se svejedno prenosila iz usta na usta kao 
neka naročita novost, 

Naravno, nastale su odmah i stranke: jedni su bili 
za to, a drugi proti tome. Jedni su prigovarali šjor Stipi, 
da je preokrugao i da je prestar za nju, a drugi su opet 
prigovarali Mari, da je još premlada i predjetinjasta, da 
je siromašna i bez ikakvih škola. Neke su ženice postale 
i zavidne Mari, pa su se pitale: «A zač ta srića ne bi 
dopala moju hčer, koja je i bogatija i pristalija neso Mara, 
— aiu lipoti se š njon more mirit7».,, Drugi su izmišljali, 
da će Mara poći u koludrice, kad joj otac umre, jer da 
se tako zavjetovala u nekoj potrebi... A treći su je nepra- 
vedno napadali ni krivu ni dužnu, da se samo pretvara i 
liže oltare, a kad tamo da je u njoj stotinu hudoba —- Bog 
pristupi i anđel Božji! — te da se već koješta dogodilo 
između nje i mladog kapitana Ive, s kojim je zajedno po 
cijele dane i noći... I eto sad su i njih dvoje zli jezici od- 
nekud pokupili i sklepali u nevjerojatne zgode! 

Doista, sve to priča u četiri oka i to pouzdano, «da 
se ne bi zaboga kemu ča o ten reklol» Ali ipak: u želji, da 
to svaki dozna i da se tako omete sreća, koja se Mari eto 
nasmiješila.,. 


IV. 


Kapitan Ive imao je iza svoga povratka pune ruke po- 
sla, Sva rodbina, svo susjedstvo — čitavi Mali Dvori do- 
lazili su mu u pohode. A netom bi se maknuo iz kuće, eto 
bi ga i opet pograbio sad ovaj, sad onaj, da čuje štogod 
o životu i događajima izvan njihova Sela, Kapitan ive. je 
sa svakim bio ustrpljiv te se sa svakim zaustavljao kao 
s bratom rođenim i razgovarao, razgovarao.,, 

Posjetio je starog plovana i crkvu, posjetio je svoju 
rodbinu i morao je čitavih nekoliko dana redom prosje- 


diti među mornarima i ribarima na Štradi, da skupa s nji- 


ma pretrese politiku svih država na svijetu, I dok je tako 
sa starcima na Štradi skakao iz jednoga kraja svijeta na 
drugi, sjećao se, kako se nekad kao dijete stidio proći kroz 


taj dični skup, u kojemu su na izlizanim kamenim klupa- 


ma sjedjeli najstariji ljudi iz Sela. Kao dijete uvijek bi 
nastojao zaobići Štradu; ali: kad mu to nikako ne bi bilo 
moguće, skinuo bi s glave kapu i kao strijela protrčao 
kroz tu časnu skupinu, samo da se što manje vremena za- 
drži na tom za njega i previše odličnom mjestu, U tom letu 
izlanuo bi i pozdrav: «Hvaljen Isus i Marija!» — ali se 
ne sjeća, da li je ikada čuo odzdrave... A sada eto sjedi 
u tom časnom vijeću staraca i vodi glavnu riječ! Svi za- 
šute, kad on počne govoriti i svi ga pobožno slušaju kao 
starog plovana u crkvi... 

Marom se često viđao u prvim danima iza svoga 
povratka, Bila im je kuća uz kuću, pa bi se ona uvijek 
svratila-i k njima, kad je bila slobodna, Mladi se kapitan 
rado zadržavao u njezinom drušivu, a znao bi je otpra- 
titi i sve do uvalice sv, Mikule, kad bi ona pred veče odla- 
zila k ocu na Otočić, ta bi joj pomogao nositi vreću sa 
živežem ili lonac s večerom ili košaru s voćem, Njihov je 
put vodio uz more, koje je snenim šapatom milovalo žale, 
a završavao se iza šumice — u uvalici sv. Mikule, gdje je 

Maru čekala lađica... Mladi bi kapitan dodao svojoj dru- 
.Sarici sve stvari u lađicu, a Mara bi mu se zahvalno na- 
smiješila i rekla: 

«Hvala, gospodin kapitan!> — a onda bi se veslom 
«otisnula od obale i zaplovila po namreškanoj pučini pre- 
ma Otočiću. 

Kadgod bi je poslovi i do sumraka zadržali u Selu, 
pa bi se Mara nestrpljivo žurila, «da otac ne bi misli,» i 
“brzo bi upirala veslima u staklenu morsku površinu, koju 
je pramac lađe kao nožem rezao, Sa Otočića već bi svje- 
tionik bacao u razmacima snopove svijetla, kao da želi Mari 
pokazati pravac njezina puta, A Ive bi dugo i dugo s obale 


.gledao njezinu tamnu sjenu, koja je sve to dalje odmicala, . 


i odlazio bi kući tek, kad mu se činilo, da je Mara već 
:morala prispjeti na Otočić.., 

Ive je obišao *sve brežuljke okolo Sela i nauživao se 
šetnje u svježim jutrima i u nježnim sutonima, Znao bi 
ponekad vrlo rano ustati te se odšetati sve do kapelice sv. 
.Mikule, da vidi, kad će novo sunce pozlatiti šiljak, što se 
«dizao na vrhu svjetionika barba Martina. Činilo mu se, 
.kao da je to neki znak, koji mu sa svog Otočića daje dru- 
garica njegova djetinjstva, pa bi se spustio do uvalice i 
“ostao tu sve, dok ne bi pristala njezina lađica... A Mara 
.kao da je znala, da je on već čeka, — uranila bi, da što 
prije skoči na onu poznatu hridinu u uvalici sv. Mikule, 
-uz koju je uvijek privezala svoju lađicu.., 

No ponekad bi kapitan Ive uzalud čekao u uvalici sv. 
.Mikule, Šiljak bi na svjetioniku zaigrao na novom suncu 
i dao mu znak, ali je Marina lađica kroz čitav dan ostala 
privezana uz Otočić, Tada se on nekako nezadovoljan 
“vraćao u svoj dom,., 


Ponekad bi mj esto Mare lih u Selo stari barba ik 

“tin, ali tada se lađica ne bi tako rano pojavljala u uvalici 

sv. Mikule... A mladome je kapitanu čitavoga dana nešto 
:manjkalo. 

«Se domišljaš?» govorila mu je jednom Mara, dok su 

se u suton šetali prama uvalici sv. Mikule. «Se domiš- 

ljaš?... Mi smo bili mali i smo se igrali u vašen vrtu. Nebo 

“je bilo naoblačeno, grmilo je i triskalo, pada je daž, ali 

tamo iza našeg brda, a u Selu nije pala ni kap dažja. Čula 

“se je samo grmljavina, Oblaki su bili kako gromače, ve- 

liki, gusti... Ti si mi sti protumačit, kako postaje grmlja- 
vina. Sovati si, da gori iznad onih oblaki, koji su tvrdi ka- 
ko stine, sveti Petar vuče velike želizne verige. I od onu- 
da da se čuje ono silno grmenje.., Ja san vajk gledala 
proti oblakon, ma nideri nisan gidtia ni verige ni svetega 
Petra. Mislin, da ti to ni bilo pravo, pak si mi sti na drugi 
način stumačit te verige, I oni put si mi da dug konop, ki 
si ga sple od debla od cuk, da ga potižen... Ti si ima isto 
takov konop pak si teka prvi i vika: Gledaj, tako sveti 
Petar vuče verige! Gledaj, ja san sveti Petarl... — Na to 
san se ja zaustavila i nisan stila više potizat, nego san 
te pitala: A ča san ja?... Ako samo sveti Petar vuče po 
oblakih verige, onda mene ni a Ma ti si se brzo do- 
misli i reka: Ti si sveti Paval!... 

Tome su se oboje od srca LE 

«Tega se više ne domišljan!» reče Ive, «A si li onda 
naprid vukla cuke?» 

«Nego ča! Ter i sveti Paval ništo znači!» 

I opet su se od srca smijali, 

«A se domišljaš, kad si ono bi — kipar?» upita Mara, 

«Da! Oni put san već bi u školi... I jedan put san 
čita, kako je niki seljački mladić klesa iz kamena glave, 
ruke i druge stvari i sve je to spravlja u štalu. ..Jedan 


.put je onuda proša niki grof i je stavi u onu štalu konje,-— 


da počinu, je opazi i one kipe. Valje je vidi, da je to mla- 
dić, kakovega se ne najde svaki dan, pak, ga je uze s so- 
bon u grad i onde je posta najslavniji kiparl...» 

«I ti si sti, da biš i ti posta takovi» 

«Da! Ja san bi seljačko dite, poče san klesat i još je 
ima samo da dojde grof... Ali ja nisan ima nikakovega 
orudja, nego samo batić, Ma san se zato na drugi način 
pomoga: hodi san po gromačah i iska kamenje, koje je 
podobno glavi, ruki, nogi, tiću — i onda san s malin tru- 
don ima gotov kip!» 

«Te si kipe skriva onde gori odzad crikve svetega Jur- 
ja. Znan, da si me jedan put dopelja do crikve, s facolićem 
si mi zaveza oči i tako si me dov — u onu jamu od- 
zad crikve, Si ima strah, da ti ne bih ukrela tvoje kipe, 


.ča ne?» 


«Eh, oni put su oni za me imali veliku vridnost! A 
viruj mi, zvan tebe hi ni nidan vidi!...» 


kane 


«Tako?,,, Čuj Ive, jednega dana ćemo poć u onu jamu 
da vidimo; da li su tvoji kipi još onde.,. Ma molin te, ne- 
moj mi drugi put zavezat očil.,, Zbogon, gospodin kapitan!» 
domahnula mu je, jer su već bili stigli do uvalice sv, Mi- 
kule i Mara se otisnula od obale prema svome Otočiću... 
Cijelim je putem mislila na one tikvine konope i na one 
tajanstvene kipove u jami iza crkve sv. Jurja i smiješila 
se lijepim uspomenama iz onih nestašnih dana djetinjstva. 

Istim se uspomenama smiješio i kapitan Ive gledajući 
s obale za njom i prateći pramene svijetla, koje je svjetio- 
nik s Otočića prosipao u blagom sutonskom rumenilu.., 

No baš je nekako u te dane pao onaj slučaj pred crk- 
vom, kad se šjor Stipe «Merikan» zanimao za Maru. Go- 
vorkanja, koja su iza toga u Selu uslijedila, podgrizala su 
onu skladnu vezu, koja je još od prvih dana djetinjstva 
postojala između Iva i Mare... Mladi je kapitan počeo 
osjećati, da ga Mare izbjegava. Uvijek joj se nekamo žu- 


rilo, kad je bila s njime, A oni njihovi nedogovoreni sa- “ 


stanci u uvalici sv, Mikule, koji su točnije išli nego sat na 
tornju sv. Jurja — posvema su zatajili, 

Ive je toliko puta htio da o tome povede razgovor s 
Marom, ali mu se nikada nije pružila zgodna prilika i ni- 
kada nije imao dovoljno odvažnosti. A i zasto da traži 
od Mare neka razjašnjenja, kad i onako među njima ne- 
ma ništa naročitog. Bratsko prijateljstvo iz djetinjstva, 
koje nikada nije prestalo i koje se sada bilo nastavilo, 
. još mu ne daje prava, da bude nekakav vrhovni sudac nje- 

zinih čina i da je poziva na odgovornost zbog zanemari- 
vanja one njezine susretljivosti prema njemu.., No u tak- 
vim bi razmišljanjima odjednom zastao, jer je duboko osje- 
ćao, da osim djetinjskih uspomena i veza i osim običnog 
prijateljstva postoji u njemu još neki osjećaj, -—> još ne- 
što jače i snažnije, što ga veže s Marom i što mu ne da 
da se od nje odijeli, Da, duboko je to u sebi osjećao, ali 
se nekako bojao da tom osjećaju dade pravo ime.., 

Bio je uznemiren i uzbuđen, a njegov je nemir sve 
to više rastao. te mu oduzeo i san i tek, Znao je kao opsjed- 
nut odjuriti iz kuće:i kroz čitav dan lutati nekuda izvan 
Sela, I toliko je puta samoga sebe zatekao u uvalici sv. 
Mikule — i to baš na onoj hridini, gdje je Mara obićno 
zavezivala svoju lađicu.,, A. i on je sam više puta u svom 

nemiru pograbio veslo i otisnuo se od obale prema Oto- 
čiću, ali što je svjetionik pred njim postajao veći, to se 
smanjivala njegova odvažnost. Pa bi bespomoćan pustio 
vesla i protegnuo se u lađici, koju su talasi ljuljali, i zurio 
u bijele ovčice, što su se po nebu rasule, pa se mučio i 
trapio i u svojim sanjama dizao u najljepše predjele sreće.,, 

Jedne srijede, kad“je popustila danja vrućina, otputio 
se Ive prema crkvi sv, Jurja, Htio je k gospodinu plovanu, 
starom i poštovanom plovanu, od kojega je toliko lijepa 
i dobra čuo i naučio, Htio je k njemu da ga zamoli, neka 
bi sutra — na godišnjicu smrti njegove pokojne majke 
— odslužio sv. misu za pokoj njezine duše, Išao je polako 
i zamišljeno. Mislio je na dragu pokojnicu, koje tijelo gore 
na groblju počiva, a njezin uvijek uređeni grob dozvao mu 
je u pamet one ruke, koje su ga s toliko ljubavi kitile: 


to su bile Marine ruke. Pa su mu misli skakale sad k 


majci sad k Mari... U tim se dojmovima penjao uz one 
poznate izlizane kamene stepenice, koje su vodile do plo- 


.vanije, i tiho je pokucao, 


«Naprid!» javio se iznutra plovanov glas, Ive ga je 
odmah prepoznao. S takvim ga je užitkom slušao i u crkvi - 


“i u školi te bi ga i između tisuću glasova prepoznao... O- 


tvorio je s «Hvaljen Isus!» Ali stari plovan nije bio sam... 
Kraj njegova pisaćeg stola bila je — Mara. 

Ive je u prvi mah ostao zapanjen i bez riječi, ali 
mu s prirođenom srdačnošću pristupi stari plovan, potapša 
ga po ramenima i upita: 

«O, koja srića tebe ovamo nosi?» 

Ive se još nije mogao snaći, Gledao je u Maru, pa 
iznebuha zapita: 

«A ča se je Mara došla spovidat?» 

«Zašto ne?» upadne Mara u šali. «Svi smo grišniki..,» 

«Ne dolaze k meni ljudi samo da mi grihe kažu,» 
šalio se plovan. 

«Ma Ive \je doša sigurno upravo 'za tol» dometne 
Mare. 


«Tako?» plovan će, 

«Nisan, ne,» obori Ive pogled. «Doša san vas zamolit, 
ku bite mogli sutra služit svetu mašu za moju pokojnu 
mater.,.» 

«E, kasno si doša!» odgovori plovan. 

«Kasno?» žalostivo će Ive, 

«Da,» nastavi plovan, «zač za to me je već Mara 
došla pitat. I ona je došla zaradi svete maše za tvoju po- 
kojnu matet.., Ona ni to još nino lito pozabila.» 

Ive od ganuća nije znao, šta bi... Svratio je na Maru 
svoj pogled, koji je bio pun nježnosti i zahvale, a onda je 
kao za sebe prošapnuo: 

«Hvala ti Mare!» 


Plovan je odmah svratio razgovor na drugi predmet. 


te stao s Ivom pretresati razna pitanja iz svijeta i života. 
Mara je u tom razgovoru vrlo malo učestvovala, Slušala 
je i uživala u tom slušanju. A razgovor se razvezao na 
dugo i Bog zna, dokle bi bio potrajao, da ga nije prekinulo 
kucanje novog gosta. Ive i Mara ustadoše spremni na od- 
lazak, ali se na otvorenim vratima pojavio Ivin otac — 
barba Jakov. 

«I vi zaradi maše, ča ne?» predusretne ga plovan. 
«Zakasnili ste, barba Jakove, zakasnili..,» 

= «Hvala Bogu!» slegne ramenima barba Jakov. «Znan, 
to je navadno Mara vajk uredila i onda nas je pozvala 
sve, da dojdemo k maši, ali danas san se domisli i reka: 
Bog zna, da li je Mara zabila?.., I tako san ja doša...» 

Još su malo ostali u razgovoru .kod starog plovana, 
pa se sve troje spustilo niz Male Dvore, Mari se žurilo, 
pa je pozdravila i odbrzala za poslom... 

A sutradan su se svi opet našli u crkvi sv. Jurja na 
«mrtvačkoj» misi. Svi su se molili za dragu pokojnicu i 
svak se na svoj način sjećao njezine uspomene. A kad 
je došlo vrijeme sv. Pričesti, na prstima je krenula k ol- 
taru Mara, a za njom polako barba Jakov, baka i djed. A 
kad se plovan okrenuo, da im podijeli odrešenje, krenuo 
je k oltaru i kapitan Ive, pa se smjestio kraj Mare, gdje 
mu je još jedino preostalo malo mjesta... Sjećao se: tako 
su i u djetinjstvu skoro svake nedjelje skupa stajali pred 
oltarom i s nekim neobičnim drhtajem očekivali dolazak 
Spasiteljev u svoje djetinje grudi. A evo ih i sada pred 
tim istim starinskim oltarom. duboko skrušene i pognute 

| lave: ni mnoge godine ni mnogi događaji nisu ih odale- 
= čili od toga toplog ognjišta ljubavi i sreće, Vedro smire- 
“nje obavilo im je dušu i izbrisalo iz nje sve brige i bojazni, 
sve nemire i nezadovoljstvo... 
< Iza tog susreta pred oltarom opet je proteklo više 
“dana, a da Ive nije vidio Maru. Nema je, pa nema — i 
nikako da se povrati ono staro prijateljstvo, puno iskre- 
nog povjerenja i odanosti. A on ga je toliko želio i toliko 
= trebao. 

Do njega su već bili došli seoski razgovori o skoroj 
ženidbi šjor Stipa, a na vlastite je uši čuo tetu Fošku, kako 
se svim žarom i rječitošću zalaže, da ta «Merikanova» 
X. odabranica bude — Mara. ' 

: «Ona je lipa i dobra i vridna i poštena!» brzala je 
teta Foška, «A _ on je, dica moja, bogat kako kralj. I po- 

fribno je, dica moja, da se ona izvuče iz svoje siromašćine 

| ida dojde na bolje. A on će imat mladu i lipu i dobru 
i vridnu i poštenu ženu...» 

Teta Foška je to sve nekako brzo sklopila i uredila, 
ali se mladom kapitanu od tih riječi stezalo srce, Ta eto 
Mara već više dana ne dolazi k njima! Posve im se otu- 

.đila.., Mora da je nešto po srijedi! 

«Sve je to radi Merikana!» razmišljao je Ive. «Sve 
radi njega!.., Eto dosta se govori o meni i njoj, ali od svega 
tega ni niš; to znan ja najboljel... A da li moren to reć 
i za ono, ča se govori o njoj i Merikanu?.,, Bog zna, koliko 

X je u temu istinel Morebit ni niš,.., ali moguće da je... A 
ako ni danas, ki zna, moglo bi bit sutra! Tote su prije svega 
— šoldi! Šoldi, šoldi! I bogatstvo kakovega ni u cilen na- 
šen kraju. A mi smo svi siromahi, za siromaha znače šoldi 
čuda! Osobito u ovakovoj nevolji, kakova je danas, i oso- 

(X bito onako puno šoldi, koliko hi ima Merikan... O Bože, 
Bože, zač je to sve tako?!.,. A onda, tote su stariji, tote 

je barba Martin, tote su tete i kume i barbe: svaki će reć 
svoju u korist Merikana, u korist šoldi! Ča je njin stalo 
za Maru! Njin je glavno, da ki iz njihovega roda dojde 
do tega silnega bogatstva, zač se nadaju, da Će ništo past 

“iu njihov žep.., Mara će poslušat svojega oca, Čagod joj 

on reče, će učinit, pak da joj je to i teško... A ki zna, da 

i joj je to teško? Morebit to ona ne drži za nikakovu 

teškoću, nego za sriću... Čuda hi je, ki misle, da se s šoldi 

more kupit i srića i sve na ten i na onen drugen svitu... 
Nažalost, puno hi je ki tako misle, ki su i gluhi i slipi za 
sve drugo, kad hi zagluše i zaslipe šoldi..,» 

Mara, «Merikan», novac, barba Martin, teta Foška i 
sve, što je bilo u vezi s tim pitanjem, vrtjele se pred nje- 
govim očima, nemirno, vrtoglavo i neodređeno, a u nje- 
govoj duši uvijek ostavljalo talog sumnje, strepnje i ne- 
izvjesnosti, I boljelo ga je nešto u nutrinji te mu se činilo, 
da bi mu mnogo lakše bilo, kadi bi se mogao od srca ispla- 
kati. Ali suze nisu htjele na oči, nego su se kupile u gorku 
svalju, koja se gomilala u grudima i pritiskala ga na grlo 
te ga gušila, gušila, i 

njemu se nešto bunilo, ključalo i odjednom prova- 
lilo u odlučni krik; 

«Ne! Ne! Ne dan jel» 

Činilo mu se, kao da mu netko hoće da otrgne nešto 
najmilije, dio njegova srca; najmiliji dio njegova života, 
dio njega samoga. Pa je svim svojim bićem klicao: 

«Ne dan! Ne dan!» 

Pa kad i narednih dana nije Mara dolazila u Selo, kad 
se nije njezina lađica pojavljivala u uvalici sv. Mikule, 
— više nije mogao izdržati, nego je odlučio, da je on sam 
potraži, da joj razloži sve i da je odvrati od nemogućeg 
nauma, razgalit će joj sve svoje osjećaje i pasti pred njom 
na koljena, da ga ne odbaci, da ga ne zapusti i ne ostavi, 
jer bez nje on gubi svaki smisao života, gubi svaki zanos 
i polet te nije više ni za što? On bez nje ne može, a ona 
može bez «Merikana» i «Merikan» bez nje! Da, to, to je 
ono! To, to! 

Ta mu se misao osobito svidjela pa ju je neprestano 
ponavljao: 

«Ja ne moren prez tebe, a ti moreš prez Merikana 
i Merikan prez tebe!» 

I u takovom očaju zgrabio je lađicu i odveslao pre- 
ma Otočiću.., Ovoga puta nešto ga je i preveć snažno pri- 
vlačilo k svjetioniku, a da bi mogao klonuti i stati na pola 
puta, I doista, njegova je lađica sve većom brzinom plo- 
vila prema Otočiću.., 

Iz daljine su ga vidjeli i prepoznali i Mara i barba 
Martin, pa su se spustili sve do malog pristaništa, gdje je 
Ive imao da smjesti svoju lađicu pokraj njihove. 

J «Živio, kapitan! Živio, gospodin kapitan!» klicao mu 
je radosno barba Martin, oduševljen njegovim dolaskom. 
Uveo ga je u svoju kolibu, koja je uz svjetionik bila jedina 


2 građevina na Otočiću, i razigrao se kao mladić, 


«Mare, donesi vrč vina na stol!» povikao je barba Mar- 
tin, jer je htio da posebnim slavljem proslavi taj dolazak 
tako visokog gosta u njegovo skromno bivalište, Mara je 
donijela vino, a barba Martin je pitao: 

«A_ koja te srića, kapitane, nosi na ovi moj školj?» 

«Eto, doša san vas vidit, barba Martine!.,. Kad vi doj- 
dete u Selo, nikad ne zabite skočit do mene.,.» 

«Da, da! Da te vidin i da čujen ča pametno i ča je 
novega u svitu...» 

«E, onda je pravo, da se i ja to kad došećen do vas!» 

«Hvala! To mi se dopada! Draže mi je, da te vidin 
nego da bi i san kralj doša k meni!» 

I tako se u tom oduševljenju odvijao razgovor... A 
kasnije je malo pomalo prešao i na druge stvari, napose 


na ona mjesta i one zemlje, po kojima je barba Martin: kao 


mornar vrludao u svojim mladim danima, 

«U temu ti ja uživan!» govorio je barba Martin, «Moja 
Mara mi mora vajk pripovidat o tebi i ča je od tebe čula, 
kad se vrne iz Sela. Zač ti poznaš sva ona mista, kuda san 
ja plovi. I ona mi vajk na široko pripovida.., I odušev- 
ljena je s tobon! To je lipo i to mi je drago: tako i mora 
bit... Ter ste kako brat i sestra!» 

Takva srdačnost i tako prijateljski način razgovora 
posve su razoružali kapitana Ivu te mu se činilo, kao da 
je došao na Otočić jedino zbog toga. Osjećao se voljko i 
ugodno. Sve one sumnje i duševne muke činile su mu se 
suvišnima i mislio je, da bi bilo posve smiješno, kad bi 

sad odjednom počeo pripovijedati ono, zbog česa se bio 
zaputio Kk svjetioniku, Činilo mu se, da je glupo i pomisliti 
na onu izreku, kojom se inače tako zanosio: «Ti moreš 
prez Merikana...» — Dal Posve je jasno, da može! I uopće 
je smiješno sve, štogod je on ono mislio i naklapao... Ali 
= zašto onda ono otuđivanje?,., Kapitan je Ive mahnuo ru- 
= kom, da otjera tu dosadnu mušicu, koja mu se neprestano 


% vrzla oko mozga. 


Barba Martin ga je poveo na svjetionik, odakle se 
pružao krasan vidik na sve strane, a i Mara se penjala 


sre 


za njima. Držala se malko suspregnuto, ali inače srdačno 
i iskreno kao i uvijek, Čak je gore na svjetioniku otrgnula 
Srančicu bosioka i metnula je svome gostu u zapućak, 
«Da budeš lip!» popratila je taj čin veselim smiješ- 
kom, a barba Martin je u šali nadodao: 
«Lip je on i prez tegal» 

«Ma s ovin san još lipšil» nastavljao je u šali i ka- 
pitan Ive, 

To im je popodne proteklo kao kratak i ugodan san... 

A kad je Ive morao krenuti prema Selu, i opet su ga 
Mara i barba Martin otpratili do malog pristaništa, 

«I dojdi opet, šjor kapitan!» dovikivao je barba Martin 

«Dojdi!» molila je i Mara, 

«Hoću! Zbogon!» — i zaveslao je, ali polako, polako, 
kao da mu se ne da odijeliti od Otočića, 

i Barba Martin mu je domahnuo rukom i stao se uspi- 
njati prema kolibi, a Mara je ostala sama na klisuri i ma- 
hala S bijelim rupcem dugo, dugo. U tamnom moru odra- 
zivao se njezin rubac, a Ive ga je kao u bijelu nadu gledao 
na tamnoj pozadini neba i veslao polako, polako... Mara 
više nije razabirala njegov lik, nego samo crnu sjenu nje- 
gove lađice, ali je mahala ustrajno s bijelim svojim rup- 
cem sve, dokle ga nije morala približiti licu, da s njime 
obriše suze, koje se se kao biseri prosule, a da ni sama 
nije znala zašto... 

V. 


«Stipel» govorio je stari Glavan svome sinu. «Ništo 
se šuška po Selu.., o tebi i o Mari.» : 

«Neka se šuška!» mahne rukom šjor Stipe. 

«A _ ča tf o temu misliš?» navaljivao je stari, 

«Niš... Ali Mara je divojka, kakovu je potriba iskat.» 

Time šjor Stipe nije zapravo rekao ništa određena, 
ali je to bilo starom Glavanu dosta,., Glavno, da on nema 
ništa proti Mari. O, stari Glavan i te kako pozna svoga 
sina te je bio uvjeren, da njegove riječi skrivaju već pot- 
punu naklonost prema toj djevojci, a možda i gotov nacrt, 
da se u tom smjeru do nečesa dođe... Zato nije više ni 
riječi o tome progovorio sa svojim sinom, nego sam stao 
snovati, kako da omogući i ostvari taj zamišljeni nacrt, 

On je htio da njegov sin ostane u nebotičnim visina- 
ma te da se ne bavi sitnicama života — kao što je na pri- 
mjer briga oko njegova vjenčanja, o kojemu se već na 
veliko pripovijeda. Zato je nakanio, da on sam pripravi 
sve potrebito, pa da njegov Stipe dođe kao gospodin na 
gotovo. Pa i jest neugodno, da njegov sin, koji je već u 
ozbiljnim godinama, trčkara naokolo za djevojčicama i 
traži njihovu naklonost. A moglo bi se još dogoditi — što 
neće! — da «dobije košaricu» te da ostane s dugim no- 
som, — a to bi onda bila sramota, koja bi posve porušila 
njegov ugled i dostojanstvo, 

Dugo je stari Glavan o svemu tome razmišljao, a onda 
je jednoga dana sjeo u svoju lađicu i zaveslao prema 
Otočiću.., 

Na Otočiću ga je dočekao barba Martin sam; Mara 
je bila za poslom u Selu. A tako je baš stari Glavan i 
želio, jer on nije ni došao k Mari, nego k staromu barba 
Martinu, s kojim je. najprije htio stvar izvesti na čistac. 

Barba Martin ga je lijepo primio te se smatrao po- 
čašćen s tim neobičnim posjetom, Ali nije bio iznenađen, 

jer je već i on nešto načuo u Selu o šjor Stipi «Merikanu» 


i o njegovoj Mari, Doista, on nije tim seoskim razgovo- . 


rima davao osobito značenje, ali je sada uvidig, da su ipak 
imali neku podlogu, 

Stari je Glavan išao kao mačak oko vruće kaše. Go- 
vorio je najprije o lijepom vremenu, zatim o samoći i o 
potrebi čovjeka da živi u zajednici, u obitelji, u društvu 
s ljubljenom ženom i djecom, Oženjeni to niti ne shva- 
ćaju, ali ima na svijetu mnogo i mnogo neoženjenih, koji 
tu težinu samoće duboko osjećaju... A onda ie stao na ve- 
liko pripovijedati, kako je i oženjenima i neoženjenima za 
život i sreću potrebito, da i nešto imaju. Siromaštva me- 
đutim u svijetu ima na pretek, a i u Selu se eto kuburi ko- 
jekako, ili bolje: nikako! Na prste se mogu izbrojiti oni, 
koji nisu zaduženi! Zato tim više treba znati cijeniti no- 
vac, jer smo eto danas u takvim prilikama, da se s nov- 
cima može učiniti čudesa, a bez njih — ništa.., 

To je sve imao biti neki uvod, a onda je stari Glavan 
prešao na ono glavno: Eto on, hvala Bogu i Blaženoj Dje- 
vici Mariji, ima nešto, Ne toliko zaslugom svojom, koliko 
zaslugom svoga sina Stipa, koji je mudar kao Salamun, 
dobar kao kruh, vrijedan kao mrav, zdrav kao cekin; i tako 
redom sve odlike, kojegod čovjek može zamisliti! I eto, 
taj njegov sin već je između ostaloga došao u godine, kad 
je potrebito, da uza se ima i ženu. Prema sebi teško će 
je danas naći, jer u cijelom kraju nema tako imućnog čov- 
jeka kao on. Ta, tko ima tako velik parobrod — kao on? 
Tko ima u Gradu kuću — kao on? Ali eto, mora se za- 
dovoljiti s onim, što se okolo njega nalazi... A napokon i 
nije baš nužno, da njemu i žena štogod donese: on i bez 
toga ima, hvala Bogu, dosta, Glavno je, da mu žena bude 
dobra i poštena, a još glavnije, da mu bude u volji. 

«I eto,» zaključio je stari barba Pere Glavan svoje 
dugo razlaganje. «I eto, mojemu je sinu u volji vaša Ma- 
ra. A ja san radi tega i doša simo.» 

Barba Martin je pomnjivo slušao staroga Glavana i 
ponekad odobravao njegove riječi kimanjem glave, Odmah 
je nanjušio, kuda lukavi Glavan cilja! Razmišljao je o 
sudbini svoje ljubljene kćeri i sada kao i prije. Oh, kako 
bi on bio srećan i kako bi s radošću zaklopio staračke oči, 
kad bi znao, da je predaje u dobre ruke! On sam se dosta 

u životu napatio i zna, što je bijeda i nevolja, pa svom 
= djetetu želi bolju sudbinu... ih 
a Dok je stari Glavan govorio, on ju je zamišljao okru- 
ženu svim blagom i bogatstvom ovoga svijeta, u sreći i bla- 
ženstvu — kao kakvu kraljevnu iz priča. I počeo je malo 
pomalo razmišljati, kako bi možda bilo najzgodnije rješe- 
nje to, što je stari Glavan zasnovao... Doista, šjor Stipe je 
već u godinama, a ona je još mlada, ali inače sav razum 
pristaje i odobrava. A i njegovo očinsko srce povodilo se 
za razumom: ta kako i ne bi prihvatilo nešto, što donosi 
sreću njegovu djetetu — najbogatijeg muža u čitavom kra- 
ju! Pri tom nije imao kad ni pomisliti, kako bi se prema 
tome odnosilo srce njegove kćeri, no ipak se nekako htio 
ograditi, pa je rekao: 

«Ja jako poštujem vašega sina i znan, da ie tako bo- 
= gatega muža jako teško nać... Ma moramo vidit, ča će reć 
Mara...» 

Taj dodatak o Mari malko je uvrijedio staroga Gla- 
vana, pa ga otresito prekine: 

«Ča će reć Mara?! O, barba Martine, ne budimo di- 
cal... Kad se to vidilo, da je još i žensku potriba za to 
pitat? Ča mi kako roditelji odredimo, to mora vridit i za 
njih!» : 

' Stari Glavan je smatrao, da takovom ponudbom on 
čini i barba Martinu i njegovoj Mari veliko dobročinstvo, 
| i mislio je, da oni moraju njegovu ponudu objeručke pri- 
hvatiti... On je samo došao na Otočić, da iznese svoje na- 
crte, o kojima je mislio, da se niti ne smije raspravljati, 

Zato nije ni htio da se o tome dulje govori... On je rekao 
— i gotovo! Tako će već bitil... Zato je razgovor i opet 
svratio na lijepo vrijeme i na ovo i na ono, dok na koncu 
nije ustao, oprostio se od barba Martina i otplovio s O- 
točića prema Selu. ' 

Veslajući polako stari je Glavan nastavio da i dalje 
razmatra i snuje. Eto je za sina uredio — i bio je uvjeren, 
da je to najbolje rješenje... A sad mu preostaje još da 

= uredi i pitanje svoje kćeri Rože. 

m I ona je eto već u godinama, A nekako nije imala 
sreće, pa i još čeka na životnog druga... Prije su bile pri- 
like takve, da je morala čekati, ali sad se stvar izmijenila 
i ona više ne mora čekati, dok joj se tko smiluje te je 

zaprosi, Sad ona treba da bira — i to koga hoće! Ovaj 
joj se ne sviđa, pa će drugoga. I nema toga u Selu, koji je 
ne bi objeručke prigrlio, samo kad bi to ona htjela. 

«Ki, ki?» je stari Glavan kružio okom po krovovima 
u Selu. Najprije je preletio Vele Dvore sve od crkve sv; 
Jurja pa do mora, ali nigdje nitko, koji bi što značio ili 
vrijedio, A onda se opet pogledom vratio k crkvi sv, Jurja, 
pa se stao spuštati niz Male Dvore prema moru, I kad 
je došao do onoga krova, što viri ispod krošnjate mendule. 
stao je pogledom i prestao za čas veslati.., To je krov 
kapitana Ive. Stari se Glavan značajno nasmiješio pa opet 
zatisnuo vesla u dubinu i zaveslao, 

«Kapitan Ive! Da, kapitan Ive!» mislio je stari Gla- 
van, «Siromah je kako i drugi, ali je kapitan, učen čovik. 
A to se more nekako stavit uz bok z našin bogatstvon... 
On je nikoliko lit mlaji od nje, ali je ozbiljan... Moglo bi 
mu se dat u ruke i naš parobrod! Sve drugo je, kad domaći 
Šš njin upravlja, nego kad je tuđincu u rukah...» ' 

Stari se Glavan sve to više zanosio tom mišlju, pa je 
često bacao pogled na crveni krov kapitanove kuće i smi- 
ješio se. 

«To bi bilo ništo!» nastavljao je stari Glavan u svo- 
jim mislima. «U svejedan dan odvest do oltara Stipu i 
Rožu...» 

Smiješio se stari Glavan i bio je ponosan svojim ve- 
likim nacrtima. Sve se slagalo, sve je išlo, kako treba! Sve 
do u tančine! Pa kad je došao kući, nije se mogao suspreg- 
nuti, nego je sve svoje naume povjerljivo iznio svome sinu, 

Šjor Stipe ih je pozorno i bez riječi saslušao i nije ni 
s najmanjim znakom pokazao, da je proti njima. Čak se 
i on počeo smješkati svemu tome. I tako su otac i sin dugo 
ostali bez riječi, ali sa značajnim i radosnim smiješkom 
na usnama, 

Nekoliko dana zatim sastao je stari Glavan kapitana 
Ivu pa ga je pozvao, neka dođe malo k njima. Taj je po- 
ziv iznenadio kapitana, pa je rekao starom Glavanu: 


«A zač, barba Pere? Ja ću van samo bit na putu... Vi: 


ionako imate svoje društvo» 

«Pa i ti se sada moreš računat med nas!» ustrajao 
je stari Glavan, «Dakle, dojdi svakako!» 

I kad se toga dana sunce primicalo zapadu, prestupio 
je kapitan Ive prag obnovljene Glavanove kuće u Velim 
Dvorima.., Lijepo su ga dočekali, svi, a nada sve stari Gla- 
van. On je odmah iznio vino i udario u razgovore. Umi- 
ješao se koji put i šjor Stipe, a Roža se neprestano okolo 
njih vrzla i ostajala je uz njih i kad nije baš imala tu ni- 
kakva posla, Prema mladom kapitanu bila je osobito. lju- 
bazna, pa je ponekad pokušala da u njihovim razgovori- 
ma i ona iznese svoje mišljenje. Stari bi Glavan tada stao 
i s blaženim smiješkom pratio njezine riječi, kao da im 
pridaje osobitu važnost i značenje, Vidjelo se, da je on 
sve to skupa pripremio te u svoje namjere uputio čitavu 
svoju obitelj... 

Govorilo se o svemu i svačemu, a stari je dido poma- 
lo naveo vodu na svoj mlin. Počeo je — po svom obi- 
čaju — najprije izdaleka; zaobilazio je, zaobilazio, ali je 
svaka njegova riječ bila u skladu s njegovim smišljenim 
nacrtima... I napokon se zaustavio na raznim zlima da- 
našnjeg vremena. 

«A jeno od tih,» nastavljao je stari Glavan, «jeno 
od tih je i to, da pošten čovik nideri ne more nać službe, 
Ljudi se muče i uče, svrše velike škole, a na kraju ne moru 
nikamo, nego ostaju doma — i gladuju...» 

«Ne moraju uprav gladovat!» upadne šjor Stipe. 

«Ne moraju..., ali eto na primjer našesa kapitana Ive! 
Čovik je, sposoban je i sve — a kako čujen, sva mu je 
muka za niš, zač nikako ne more dobit službu, Pita desno 
i livo, išće 1 išće, pak niš i niš!» 

«Siromašni kapitan, mi ga je ža!» skoro plačnim gla- 


som uzdahne Roža prema kapitanu Ivi, 


Stari je Glavan tada počeo iznositi, kako su evo oni 
u stanju da mu pomognu. A imaju i jedan brod, Na tome 


- brodu ima više kapitana, a svi su iz stranih zemalja... Za- 


što ne bi na tom brodu mogao biti i koji domaći sin? Ta, 
i naši su ljudi za neštol.., Eto, na primjer — kapitan Ive... 

Takva plemenita ponuda uvelike je iznenadila mladog 
kapitana; — a nije ni slutio, kakve se sve osnove staroga 
Glavana kriju iza nje. Šjor Stipe je kod toga šutio, jer on 
— čovjek iz velikog svijeta, iz «Merike»! — nije imao 

mnogo pouzdanja u domaće ljude. A Roža je s odušev- 
ljenjem dočekala očevu misao: 

«Pa da! Mi mu moremo pomoć, da se izvuče iz te ne- 
volje!» Ž 

Stari je Glavan htio da o tome još na šire razvede 
razgovor, ali uto bane na vrata — učitelj. Večeras je ne- 
kako uranio. Raspuhao se kao lokomotiva, zbog uspinjanja 
uza stube, a onda glasno pozdravio i već s vrata povikao: 

«Roža! Daj čašu; ja san žedan!» 

Roža je skočila da mu donese čašu, a on se obrati 
na kapitana Ivu: 

«O, ti si tu? Ti si šuplja tikva, koja se drži visoko, 
Tebi je ispod časti, da dojdeš k nan, a2... A_ sad čujen, 
da misliš osnovat u Selu i nikakovu čitalnicu i nikakovu 
zadrugu... Ma ča si, čoviče, lud?» 

Na takvu bučnu učiteljevu navalu šjor Stipe se od 
srca smijao, A. kapitan je pokušao, da uvjeri učitelja o 
ispravnosti i mogućnosti svoga pothvata. Počeo je najprije 
o važnosti i značenju čitaonice, ali ga učitelj prekine: 

«Kakova čitalnica, kakove bedastoće! Daj ljuden jist, 
a ne niku čitalnicu!» 

«Potribna jin je i čitalnica, potribna jin je i prosvita. 
Ali ja mislin, da jin i u drugih stvari pomoren...» 

«Ti da jin pomoreš, ti da jin daš jist? O kukavica 
sinja, a ni sam nimaš niš!» vikao je učitelj. 

«Ne moran jin upravo ja dat, ali hi moren poučit, kako 
će sami sebi pomoć, Eto drugdi se priko zadruga čine 
čudesa po seli, Kadi ima sloge, sve more poć s malo 
truda...» 

«Ostavi te zadruge na miru! Ni hi bilo ni prije! Za 
njih nisu znali ni naši stari, pa su svejeno bili srićni i za- 
dovoljni!» vikao je pobjedonosno učitelj, ali ga je kapitan 
Ive htio razlozima uvjeriti, pa je tumačio: 

«Danas su druga vrimena!... Druga vrimena, druge 
prilike — i druge potribe!» 

No učitelj se nije dao. Pa kad nije mogao razlozima, 
htio je da jakim glasom savlada svoga protivnika, Vikao 
je, da je sve odzvanjalo, i lupao po stolu, da su sve čaše 
plesale, Kapitana Ivu već je i glava boljela od te galame, 
pa je stao tražiti izliku, kako da ostavi tog neugodnog dru- 
ća, Prilika mu se doskora i pružila: došla je naime od- 

jednom šjora Keka s poštarom i poštaricom te su svojim 
$lagoljanjem ispunili čitavu kuću, Kapitan Ive je iskori- 
stio njihov dolazak, da može ustati, oprostiti se i otići... 

Odlanulo mu je, kad je došao na svježi zrak, Ispo- 
četka se srdio na naprasitog učitelja, ali su mu misli od- 
mah skočile na prijedlog staroga Glavana te ga posvema 
zaokupile. Što je više o tome razmišljao, srce mu je sve 
življe kucalo... Pred njime se otvarao put sreće i rada. 
I već je vidio nepreglednu morsku pučinu s velikim bro- 
dom i sebe na zapovjedničkom mostu, kako mu daje pra- 
vac,.. Napokon! Oh kako će se radovati njegov otac, kad 
dozna tu novost! I svi će se radovati... A Mara? Pri toj 


"mu se riječi stegnulo srce, a vrućina mu udari u lice. I 


ta je riječ učinila, te nije pošao ravno kući, da već s praga 
javi o svojoj sreći — kako je to u prvom času bio nakanio, 
— nego je krenuo uz morsku obalu prekapajući u sebi sva- 
kojake nevesele misli.,, 

A dok je on tako šetao uz obalu morsku, kod Glava- 
novih se o njemu na veliko raspravljalo, Učitelj ga je ne- 
milice napadao i nazivao ga je kojekakvim prostačkim ime- 
tima. 

«Ča ta bedak da će još i niku prosvitu širit spomoću 
čitalnice? A ki je tote da širi prosvitu, ako ne ja i moja 
žena?» žestio se učitelj, a šjora Keka mu odobravala, 

«Ja san službena osoba, pak se neću mišat u te stvari, 
ali ću reć, da je on običan navadni kmet,» tumačio je po- 
štar, «Navadni kmet i niš već! Ništo je čita, ništo je uči, 
ali je vajk osta siromah, vajk kmet!» 

Roža ga je pokušala uzeti u zaštitu, a skupa s njom 
i stari Glavan, ali su oni bili nemoćni pred «intelegen- 
cijom», Kolikogod su se oni znali pred ostalim seljacima 
isticati i uzvisivati, toliko su se pred svojim gospodskim 
gostima osjećali sitni, neznatni i bezvrijedni, pa se proti 
njima nisu dovoljno usudili zauzeti ni za ono, u što su bili 
duboko uvjereni... I tako je kapitan Ive pored njihove bla- 
Sonaklonosti ostao pogrđen i osramoćen, 

Poštarica je kroz vrijeme čitavog tog napadaja šu- 
tjela kao riba te o mladom kapitanu nije prozborila ni bi- 
jele ni crne, Ali kad se stišala oluja, započela je i ona 
nešto o Ivi, ali posve s druge strane, 

«A znate vi,» zapiskuta poštarica, već opće poznatu 
novost, «da se ništo zaspravlje govori o kapitanu Ivi i 
Mari?» 

«To su bedastoćel» upadne joj u riječ učitelj. «Ne- 
volja nevolju!.., u to nidan ne veruje, Nego — govvri se, 
da je gotova stvar med Marom i šjor Stipon! Tako san ja 
ču u Selu,., I čujte, ljudi, to je baš velika sramota: o tebi, 
Stipe, čujemo prije od drugih, nego od tebe samega. A 
vajk smo s tobon! Nu reci, ča je?» 

«Nišl» branio se Amerikanac, «Ja ne znan niš!» 

«Ti vajk takol» srdio se učitelj, «A će bit ča?» 

Amerikanac je šutio i smješkao se, ali je stari Glavan 
odgovorio: 

«Morebit će! Vidit ćemo!» 

«A ja san čula, da je ništo zaspravlje med kapitanon 
i Maron,» ustrajala je poštarica, Ali su svi bili proti. to- 
me i prikazivali su nemogućnost takvog rješenja. Da, da 
išlo bi glatko, kad bi tu bio samo kapitan, ali netom se 
pojavio šjor Stipe i netom se ima birati između kapitana 
i šjor Stipa, — stvar je gotova! Valjda neće netko pret- 
posiaviti onog gladnog kapitančića čovjeku, koji ima sve, 
što god zaželi... 

Šjor Stipe Amerikanac smješkao se tim razmatranji- 
ma, ali su ga poštaričine riječi duboko upekle, Gle, gle, 
eto ima ljudi, koji prave i takva nagađanja, a svi su već 
čuli, da se on zanima za Maru s Otočića... A nije li u tome 
možda ipak štogod istine? Doista, tu su njegovi novci, koje 
svi i te kako poštuju, ali mladost ie ludost i može da 
Mara bude zaslijepljena. od ljepušastog kapitana... Da, za 
takvu sirotu seljanku i siromašni kapitančić mnogo znači; 
svakako mnogo više nego obični seoski momak! Ali ona 
treba da zapamti, kako se tu nalazi i još netko treći, koji 
više vrijedi nego trista takvih kapitančića, A taj netko je 
on — šjor Stipe «Merikan»,., Dražile su ga zato poštari- 
čine riječi i pomisao, da se eto pojavio netko, tko se kani 


s njime takmičitil S njime — promislite — sa šjor Stipom _ 


da se takmiči! E, to pak ne ide! To on ne može dozvoliti 
ni podnijeti! 
«Pograbit ćemo sel» mislio je u sebi Amerikanac, «Po- 


Srabit ćemo se i vidit ćemo, ki će. bit jači i ki će nadvladat!» 

Nije trpio nikoga, tko bi mu na put stao; najradije 
bi ga odgurnuo nogom kao kamenčić na cesti i pokročio 
dalje prema svome cilju. I baš je za prkos tom takmacu, 


koji mu se postavlja na put, poželio da što prije dođe do 


Mare i da je prisvoji. ' 

' Društvo je međutim prešlo na posve druge razgovore, 
ali se Amerikanac nikako nije mogao otresti neugodnosti, 
koju su u njegovoj duši proizvele poštaričine riječi, I ne- 


prestano je mislio na Maru i na Ivu te miješao i sebe kao 


trećega među njih... Cijele je večeri bio neraspoložen, vrlo 
neraspoložen. Malo je govorio, ali je zato pio više nego 
obično. Još je bilo daleko do ponoći, ali je njegov jezik 


bio težak kao olovo, a oči su mu se maglile i počele vidjeti 


dva učitelja, dva poštara, dvije šjore Keke i dvije pošta- 
rice. Ali on je usprkos toj dvostrukosti i opet na dušak 
ispio dvije čaše zaredom.., ' ES 

Te su ga večeri čak i do kreveta morali voditi.., 


ZENA ee 


VI. 


Otac kapitana Ive nije s oduševljenjem dočekao vi- 
jest svoga sina o Glavanovoj ponudi. Nije ju odbio, ali 
se nije za nju ni oduševljavao, [vi je to bilo čudno, ali pred 
ostalima nije htio da ispituje za razlog tome.., No sutra- 
dan je pred veče pošao «u polje», gdje mu je otac čitav 
dan radio, te je želio da to pitanje izvede na čistac, 

Iz polja su se vraćali polako i u razgovoru. Neki su 
ih sumještani stigli i prestigli, pogotovu oni na konjima ili 
na magarčićima, Pozdravili su ih sa «Hvaljen Isus» i iz- 
mijenili još koju riječ, pa požurili dalje. Naokolo je od- 
zvanjao veseli hihot i dozivanje mladosti, a u daljini se 
čula pjesma: 


«Ključe san zgubila 
Od svete Marije; 
Ki bi mi jih našal, 
«Bin mu darovala 
Facol rakamani, 
Koga je moja mat 
Tri lita rubila, 

A četvrto lito 

Z zlaton rakamala, 
Na suzicah prala, 
Na srcu sušila...» 


U pjesmu se miješalo cilikanje zvonaca, koji su vis- 
jeli živinama o vratu, i žagor seljaka, koji su se vraćali s 
dnevnog rada; ? 

«Znan,» govorio je barba Jakov svome sinu, «tebi ne 
gre u glavu, zač ja sumnjivo gledan na Glavanovu ponudu. 
Ma ja znan mnoge stvari, koje tebi nisu poznate, pak mi- 
slin, da on ni ovaj put ni iskren. Sigurno u svemu temu 
ima on opet nikakov svoj račun.» £ 

«Ča će nan njigovi računi? Mi moramo gledat samo, 
da li je to za nas dobro eli ni, Ako je dobro, budimo ve- 
seli! Ako s tin pomoremo i njegove račune, neka mu bude!» 

Tako je govorio kapitan Ive, no barba Jakov kao da 
je prečuo njegovo razlaganje, pa nastavi; : 

«Kad si ono ti bi u školah, živilo se po siromaški. A 


= bilo je i teških ur... I jedan put me stisla velika nevolja: 


san ti mora poslat šoldi, a u kući hi ni bilo ni za lik, Obrnu 
san se na prijatelje, ma ča ćeš — sve siromašćina kako i 
mi, San dozna, da je staren Glavanu posla sin iz Merike 
puno šoldi. Dosta san razmišlja ne znajuć ča bih učini, 
a najzad san poša k njemu: Čujte, barba Pere, stvar je 
tako i tako, Sinu moran poslat. Vrnut ću van možda već 
drugega miseca, kad prodan vino... — A on ni sti ni čut! 
Nego je još sta na mene vikat: Kad nimate šoldi, zač ša- 
ljete sina u škole? Neka ostane doma i neka kopa zemlju 
kako i vil... — Vidiš, sinko, to mi se zasiklo u srce i oni 
put san vidi, da nan Glavanovi ne žele nikakovu sriću... 
Zato i sad ne verujen u njihovu iskrenost... I opet mislin, 
da u temu imaju oni svoje račune! Ma ti si dobro reka: 
Ča nan je stalo do njihovih računi; mi moramo gledat svoje. 


A naši nan računi priporučivaju da primimo njihovu po- 


nudu..,» 
«Eto vidite: pišen posvuda i svin, molin i zaklinjen 


— i sve prez koristi. Jur san nikoliko miseci doma, a za 


niš!» 
Uto im se pridružila skupina seljana, koji su također 
išli u Male Dvore: 
«Hvaljen Isus!» 
«Vazda budi!» odgoriše zajedno otac i sin — i za- 
počne novi razgovor, koji je trajao sve do kuće... U ku- 
ćama je plamsala na ognjištu vatra i kuhala skromnu ve- 


čeru. Tu i tamo su se palila svijetla, Neka je žena u sav 


glas dozivala svoga Markića, neka se žuri kući, i grozila 
mu šibom, Kroz otvoren prozor čulo se u susjedstvu od- 
mjereno lupanje zipke, uz koju je jedna djevojčica pod- 


glas pjevuljila: 


«Ninaj, nanaj, lipi sin, 
Otac ti je gospodin, 
Majka ti je gospica, 
Žibarinka tičica...» 

Djed je sjedio na kućnom pragu poduprijevši šakom 
bradu i odbijajući kolute dima. Do njega je sjedjela baka 
prebirući krunicu među prstima i neprestano mičući savi- 
nutom svojom bradom... Kad se pojavio barba Jakov s 
mladim kapitanom, trgnuli su se oboje kao iz sna, a stari 
je djed sa svojim naročitim naglaskom izlanuo: 

«Gre nan šjor kapitan!» 


U nedjelju popodne skoknuo je kapitan Ive u Grad 
zbog nekog posla... A kad se vraćao kući, priključila mu 
se Roža Glavanova, Ni sam nije znao, odakle se ona stvo- 
rila pred njim: kao da je iz zemlje iznikla. 

«Bila san u Gradu s šjoron Kekon,» govorila je Roža 
Glavanova. «Ona ima još posla u Gradu, a meni je sila 
poć doma. Ni lipo s puten vidit samu žensku, pak ćemo 
poć zajno, ča ne?» 

«Moremo,» pristane kapitan Ive i krene usporedo s 
Rožom. 

U razgovoru je Roža vodila glavnu riječ. Hijela je 
istaknuti sve svoje čare i milinu, svu svoju otmjenost i 
naobraženost, Govorila je čak i o nekim zgodama iz svjet- 
ske politike — valjda, što je čula u večernjim razgovorima 
njezina brata s učiteljem i poštarom. Držala se nadmoćno 
i visoko, kao da je uhvatila kralja za bradu, — a napadala 
je čak učiteljeve i poštarove kao gladničine, koji žele živ- 
jeti od tuđeg truda i muke, Na koncu je stala isticati svoje 
bogatstvo i pričati, kako je od srca veseli, da će i kapitan 
imati neku pomoć od njihova blaga. 

«Samo se ne moj zaljubit tamo kadi u svitu!» upadne 
odjednom Roža, «U Selu bi proplakalo puno divojčin!» 


«Ne verujen!» odgovori kapitan Ive, tako — samo da 
nešto reče, 
«Kako ne! Eto na primjer, na primjer — ma sve po 


redu! Vidiš, i meni bi to bilo ža...» 

«Ne verujen!» ponovi i opet kapitan, 

«A. veruješ, da bi bilo ža Mari iz Otočića? Da, da, 
ništo se govori po Selu... A je li istina?» ispitivala je 
Roža. 

. «Puštimo to!» branio se Ive od takvih razgovora, «Ona 
je poštena i dobra divojka, ja je poznan od malih nog i 

ža mi je, da je babe nose na jeziku. Osobito u vezi s na- 
mon!.., Naći će ona već svojega mladića, I lipljega i bo- 
ljega od mene...» 

«A _morebit i bogatijega!» upekne ga Roža, a pri tom 
je mislila na svoga brata Stipu... Tko zna, da li je i mladi 
kapitan pomislio na njega? Stresao se nevoljko, otrgnuo 
grančicu ružmarina, koja se nadvila na put, i stao je ne- 
mirno vrtjeti. Skupio se nekako u se i zašutio, a i Roža 
je .o nečemu razmišljala. 

Kad su došli pod vrh Zelenog Račića, Roža stane, pri- 
govori prevelikoj žurbi i sjedne na kamen, koji se nalazio 
na rubu puta, te zadihano reče: : 

«Strudila san se po toj strani... Puh, puh... Tote je 
lipo sidit, Sidi, Ive, sidi tote poli menel.., Ter je mista i 
za te. Sidi, neću te pojist!» : 

Ive posluša i sjedne, a ona mu otrgne iz ruke gran- 
čicu ružmarina, pa stane s njom lupkati po cipeli, da otjera 
prašinu... Zatim se ogleda naokolo i rekne: š 

«Oh, kako je lipo tote! Upravo za zaljubljene, ča ne... 


Škoda, da mi nismo jeno u drugoga zaljubljeni. Ti biš me 


sada zagrli i poljubi, a ja bih se naslonila na tvoje rame... 
Nu vidiš — ovako...» Pri tom se lako naslonila na kapita- 
na Ivu, koji je uz nju sjedio, a zatim se uz hihot brzo u- 
spravila i šapnula: «Homo, homo! Bi moga ki pasat i ča 


pomislit.» 


I krenuše dalje prema Selu.., 
KJ Kaj 
Toga istog nedjeljnog popodneva pošla je iza večer- 


njice Mara s nekoliko svojih prijateljica u vinograd, da se 
«nazoblju». Počelo. se tu i tamo rumeniti koje zrno, pa je 


= Prava slast okusiti prvo grožđe, ako je malko i kiselo... 


Po vinogradima se zabijelilo svečano nedjeljno ruho, a dje- 
Cca su zrela zrna grožđa navlačila na tanke stabljike od 
mravinca, da ih ponesu kući i pokažu te njima nadare uku- 
ćane, : 

>. Toga su popodneva Maru njezine drugarice uzele u 
šalu i neprestano joj predbacivale sad kapitana Ivu, sad 
šjor Stipu «Merikana», 

«Ča će ti kapitan!» govorila joj je jedna. 


= Bi = 


«Kapitani su gospoda i nisu za nas! Ne biš bila srićna 
onitini on., Gospodin je, a opet ni gospodin, zač nima niš!» 

«Ni gospodin ni šjor Stipe, ali on ništo ima! A ki ima, 
dobro klima; — ki ima, to ti je pravi gospodin!» nadodala 
. je druga ' 

«To sve vridi, kad se tiče drugega! Onda je lako go- 
vorit i ovako i onako..., Ma za onu, koje se tiče, teško je, 
zač ona gleda i na drugo,» tumačila je treća, 

«Na što?» upitaše. 

«Gleda i na srce!» 

«Mare, Mare! Gle, sad gre tvoje srce!» našali se jedna 
od njih i pokaže na zavoj puta, gdje se u taj tren pojavio 
— šjor Stipe «Merikan». Mara je sva protrnula, a Ame- 
. rikanac je išao ravno prema njima, Kad je došao do vi- 
nograda, popeo se preko ograde i stao im se približa- 
vati. Svojevremeno je bio odlučio, da svu «politiku» pre- 
ma Mari prepusti svome ocu, ali ga je zadnjih dana ne- 
ka neodoljiva sila tjerala, da se i sam nađe s njome li- 
cem u lice te se sam uvjeri, koliko ima istine u onome, 
čime mu je poštarica napunila glavu. Tražio je zato Maru, 
ali je ona najveći dio vremena proboravila na Otočiću; a 
kad je došla u Selo, izmicala mu je kao jegulja, I nikako 
da je uvreba, nikako da je uhvati.., No danas mu se eto 
pružila prilika u vinogradu! I 

«Zobljete, a?» upita šjor Stipe, kad im se već posve 
približio. . 

«Zobljemo, zobljemo! Ku van je s voljon!» ponudi 
jedna od njih, k 

«Ja ću van dat!» prihvati druga te neopazice otrgne 
dvije posve zelene bobulje, da se našali s Amerikancem, 
Ali on odgovori: 

«Ne! Ja neću uzet od nine, nego od Mare..,» 

«Ala, Mare, ala! Daj šjor Stipil» nagovarale su je 
drugarice, a ona najšaljivija od njih tisne joj u ruku svoje 
dvije zelene bobulje. 

Mara pocrveni kao rak, posve se smete i obori oči. 
Drugarice su je nukale, a ona je prstima grčila jedan list 
na lozi i neprestano gledala u zemlju. Međutim joj se A- 
merikanac približio te joj nježnim glasom šapne: 

«Ala, Mare, daj mi! Daj mi samo jeno zrno!» A Mare 
je još uvijek grčila lozin list i gledala u zemlju, kao da 

čeka, da se rastvori te je sakrije u svoje okrilje. Ta nje- 


zina nevina smetenost šjor Stipi se neobično dopala, pa ju 
je čitavu gutao svojim očima i šaputao joj moleći zrno 
grožđa, A kad je opazio, kako joj se od uzbuđenja nadim- 
lju grudi, šiknula mu krv u glavu, — posve se zaboravio. 
I u hip se našao uz nju, zgrabio je za ruku i pokušao da 


je privuče k sebi. Ali ona se trgne svom snagom, kao da 


je u životnoj opasnosti, otme mu se i kao strijela poleti 
uza stranu... Sva je drhtala od uzbuđenja i od neznanog 
straha — i nije se ni osvrtala. 

Šjor Stipe je poskočio nekoliko koraka za njom, ali 
gdje će on onako debeo dostići hitru košutu! Zato je stao, 
počešao se iza uha i počeo tobože tražiti zrele bobice grož- 


đa, A pri tom je u mislima govorio: 


«Poji bih je kako cukerl... A ona biži! Biži! Je to za- 
radi kapitana?.., Ki zna?.., No svejeno: najbolje je, da 
ga se ča prije rišin!» ' 

Za Marom su doskora uza stranu potrčale kao po do- 
govoru i njezine drugarice, pa su se uz veseli hihot našle 
i opet sve na okupu gore na vrh vinograda... I opet su se 
stale šaliti s Marom. / 

«Bravo, Mare! Ne bi te bi ni zec dostigal» govorila 


I je prva. 


«Ma svejeno si mu mogla dat dva zrna! Njemu je i 
potriba: vidiš, kako je suh — kako trlica!» nadodala je 
druga, 
= <E, bila bi mu Mare dala, ali ni stila ispred nas! Zato 
je i pobigla po strani, jer je mislila, da će šjor Stipe doć 
za njon...,» bocnula je treća, 
Ali Mari nije bilo do šale! Srce joj je kucalo, kao da 


će prelomiti grudi, a krv joj je letjela u glavu i žarila joj 
obraze i pritiskala sljepočice, 


Djevojke su sjele na gomilu, da se malko odmore; a 
isto je tako sjeo na gomilu dolje kraj puta i šjor Stipe 
«Merikan» zanesen u svoje misli. Djevojke su ga odozgo 


gledale, a jedna je dohvatila kamenčić, da ga baci prema 


njemu, ali joj je druga zaustavila ruku.., 

Doskora se sa strane Zelenog Račića pojavi jedan par, 
koji je Mara prva opazila. Srce joj je stalo još jače lupati, 
tako da je od njegovih udaraca osjećala pravu bol. Pre- 

poznala je kapitana Ivu i Glavanovu Rožu... Domala su 
ih opazile i ostale djevojke, pa se jedna začudila: 

«Gle, gle! Kapitan Ive i Roža Glavanova |». 

«Da, ništo se i za njih govoril» doda druga: 

«A, nisu oni jedan za drugega!» protivila se treća 

«Muči ti! Već će to nikako poć! Ona je bogata ad - 
nas ti muški samo na to gledaju!» i : 

«Osobito študijani! Oni misle: zač da uzmen kmeticu? 
A moje sna sade neka ne bude za niš! Neka je bogatal» 

o mora bit, mi gre 

ključ jedna nd ad sami gredu skupa u Grad!» za- 
., Mara je bila nijema kao kamen, Slušala je njiho 
primjedbe i svaka ju je njihova riječ ujedala ža moje 
dala je, kako se kapitan Ive i Roža Glavanova približuju 
i ej o i se primiču k šjor Stipi i kako su stali kraj 
deo otočko da čuje gjihay razgovor, Roža je pi- 

«Ča delaš tote?» 

«San bi u vinogradu!» 


«Sam?» 
2% nego z nikima divojčicama.., Eno ih gore na vrhu!» 
oža i Ive pogledaše na vrh vinograda — i Mara je 


osjetila njihov pogled pa oborila oči ž 
a oči... Roža s neki: 
zadovoljstvom čudila: aa 
i Maron?» 
«Dal» smješkao se šjor Stipe i či i 
| a pe i skočio s gomile, da 
s s njima krene prema Selu, : 
* a2 je gledala za njima sjetnim i čeznutljivim po- 
edom kao za nečim dragim, što zauvijek od nje odlazi, 
pa joj se odjednom Suze same od sebe stadoše kotrljati 
niz A Suze velike i krupne kao zelene jagode grožđa... 
«Eto, sad plačeš!» primijetile ž jezi 
: etile su žalosno njezine dru- 
Šarice. «A mi se samo šalimo...» , 
Kika No vidjele su, da Mari šala nije ni na kraj pameti! 
aj nenadani susret unio je mnoge sumnje i mnogo nemi- 
ra u bok o dušu.,.. Mnogo je nemira i mnoge sumnje taj 
nenadani susret unio i u dušu mladog kapitana Ive... 

VII. 


Šjor Stipe «Merikan» odlučio je, da što prije otpravi 
kapitana Ivu iz Sela. Zato je odmah pisao na parobrod, 
da se što prije mora naći mjesto za kapitana Ivu. Ako se 
mora nekoga otpustiti, neka se otpusti, ali mjesto se mora 
naći, 
Roža je sa žaljenjem slušala razgovore o tom nacrtu, 
jer je ona željela, da mladi kapitan bude njoj što bliže: 
No tješila se, da će ga možda baš to njegovo namještenje 
fa njihovu parobrodu privezati jače uz njezinu obitelj, pa 
i uz nju samu. Postat će malo pomalo ovisan o njima, 
sprijateljit će se s njihovim poslovima, i radit će za njih, 
kao da su njegovi. Po tome će se početi smatrati član 
njezine obitelji, — a ona je baš toi željela... 

Po Selu se već na veliko govorilo o skorašnjem odla- 
sku kapitana Ive. Jedni su pripisivali u zaslugu mladom 


kapitanu, koji se uvijek znade snaći i okrenuti u svijetu 


te koji je već sve poduzeo, da postane dionik Glavanova 


“bogatstva, 


«On zna, da će dobit polovicu!» tumačio je Grgur Brit- 


vica, «Brihut će se za brod, oženit će Rožu i ča ćeš bolje! 


Zna on, ča dela!» 

Drugi su opet u svemu tome vidjeli zasluge šjor Stipa 
«Merikana» te su govorili: 

«Zna šjor Stipe, ča dela! Dat će svoj brod u dobre 
ruke, A. isto tako i sestru...» 

«Bit će dobro i jenemu i drugemu,» zaključivao je Pere 


. Škuna, — a u tome su se složili.., 


Ti su glasovi došli i do Mare, Činila se, kao da joj do 
njih nije ni najmanje stalo, a međutim je napinjala uši, 
da ulovi svaku riječ, koja se ticala kapitana Ive i njegove 
sudbine... Htjela je toliko puta potražiti mladog kapitana, 
da od njega samoga dozna sve, ali je odmah odbacila takvu 
pomisao. Željela je, da se s njim nađe i porazgovori, ali 
je opet svim silama nastojala da mu izmakne, Često bi 

znala iz prikrajka s čežnjom gledati za njim, ali bi se pri- 
tajila u bojazni, da je ne otkrije. Toliko toga ključalo je 


u njezinim grudima, pa se bojala svojih riječi i same sebe.- 


I ni jedanput se nije našla s njime na osami — kao nekad. 

Mara je zgrčenog srca slušala sva ona pričanja o sku- 
rom kapitanovu. odlasku, o nacrtima staroga Glavana i o 
nastojanjima, da se zauvijek združe Roža i Ive... Slušala 
je i neprestano o tome razmišljala. I uvijek je dolazila do 
zaključka, da u svemu tome ipak mora biti nešto istine. 
Ta eto: on je pristao, da pođe u službu Amerikanca, na 
njegov brod; zađe ponekad k njima; stari ga Glavan svuda 
hvali i govori o njemu kao o najbližem rodu. A napokon 
ona ga je na svoje oči vidjela, kako se vraća iz Grada s 
Rožom! Doista, to može biti i slučaj, ali slučaj, koji mnogo 
znači i govori, Pogotovu, kad o svemu tome pripovijeda 
čitavo Selo kao o javnoj tajni... Eto, do nedavna su i nju 
— Maru — dovodili u vezu s mladim kapitanom te je zbog 
toga bockali i šalili se s njom, A sad je odjednom sve to 
prestalo, kao da su se ljudi uvjerili, kako doista nema i 


ne može biti nikakve naročite veze između nje i kapitana.. 


No zato ga tim više dovode u vezu s Rožom Glavanovom, 
kao da je svima jasno, kako je to živa istina i posve na- 
ravna mogućnost, : 

Sve je to skupa Maru žalostilo i boljelo, a nikako se 
nije mogla otresti tih misli, koje su je svuda kao sjena 
pratile. I 

Jedne večeri, dok je vani padala tiha kiša, nije mogla 
srcu odoljeti, pa je nakon toliko vremena i ona sa susje- 
dima pošla do barba Jakova. Tamo su se češće sastajali 
mnogi iz Malih Dvora, otkad se saznalo za skorašnji 
odlazak mladog kapitana. Svi su htjeli da budu što češće 
s njime još ovo nekoliko dana prije njegova odlaska... S 
kišama je već i zahladilo, pa su se ljudi okupljali okolo 
ognjišća, Stariji su pušili i pijuckali iz zemljanog vrča, a 
mladež pobožno slušala njihovo pričanje. Ženske su plele 
čarape ili prele vunu, 

Glavnu je riječ vodio stari barba Menigo. On je obi- 
šao pola svijeta još u doba škuna i brikova, pa je mnogo 
vidio, mnogo čuo i mnogo znao. 

«Jedan put smo», pričao je polako barba Menigo, «plo- 
vili priko Ekvatora.., Vitar nas je hiti daleko na pučinu. 

Zemlje nideri, posvuda samo more i oblaki. A vitar goni 
i goni kako munjen. Jadra su se rastrgala i visili su samo 
kusi, a prvi je jarbul bi slomljen... Bože, u tvoje ruke! , 
Mislili smo, da nikad više ne ćemo vidit svojih, nego da 
čemo ostat za večeru morskim brekon. Došla je i noć, Črna 
kako u rogu, Vitar zviždi i sve nosi, a mi smo se obratili 
sveten Mikuli Putniku. Puštili smo i kormilo i sve — i 
hitili se na kolina. More se prilivalo priko broda, a iz ob- 
laki je daž pada i pada. O, koliko smo prije znali klet! 
A sad svi dušu u se — sveti Mikula ovo, sveti Mikula ono... 
I eto, strila udre u jarbol! Pogledamo gori, a na vrhu žuti 
plamik! Gledamo bolje, a u plamiku sveti Mikula Put- 
nik — jušto onakov, kakav je u našoj kapelil.., I on s svo- 
jon palicon maše simo, maše tamo i tira oblake., Do jutra 
je nebo bilo vedro i čisto, a mi smo bili spašeni. Spasi nas 
je sveti Mikula Putnik — hvala mu i čast budi!» 

«Amen!» šapnule su žene.., Za čas je nastupila stanka, | 
u kojoj se čulo jedino pucketanje vatre na ognjištu i zvrn- 
danje vretena po podu, 

«A san pozna nikega pokojnega Martina Tikvicu,» na- 
stavlja barba Menigo, iza kako je napunio lulu i prstima 
metnuo u nju žeravicu s ognjišta. «A jako rad se je hvali. 
I kad je njegov brod doša u Marsilju, izaša je on z nikin 
svojin drugon u oštariju na litru vina, I temu svojen dru- 
gu je da jene brageše, samo neka sve potvrdi, ča on bude 
pripovida... Martin Tikvica je naruči litru vina, a kad se 
je okoli njega skupilo dosta svita, poče on pripovidat i jeno 
i drugo o svojen putovanju po moru, A njegov drug mu 
svaku potvrdi: Tako je! Tako je bilo! — Zatin je Martin 
Tikvica poče o niken nevrimenu, koje hi je zateklo nasrid 
mora, Gonilo nas je, gonilo — govori Martin Tikvica —: 
gonilo nas je puna tri dana i tri noći, Ja san cilo vrime 
mora bit na kormilu, Su me zavezali, da me ne odnese 
more, pak nisan moga nikamo... I treće noći mi je došla 
želja, da zapipan. Prez kruha i vina se more bit, ali prez 
Pipe ne! I tako san tu noć izvuka pipu, napuni je s taba- 
kon i išćen, išćen — a žigic ni bilo! O, ljudi moji, ča ćemo 
sad?.,, Kad na sriću — brum! — udre strila, i je priletila 
priko broda i upravo kraj mene! A ja brzo pružin pipu 
prema strili i natiži, natiži, dokle po božnjice ni zadimila... 
Svi su se u oštariji počeli temu smijat, a Martin Tikvica 

se je izvika na njih: Ča? Ne verujete? A glejte i ta moj 
prijatelj je oni put bi blizu mene na brodu, pak neka on 


reče, je li istina eli nel... — Svi su se u oštariji okrenuli - 


prema njigoven prijatelju, a on ti moi brate skine brageše 
i hi je da Martinu Tikvici i mu je reka: Hudoba, na ti 
brageše! — Ni sti opet toliko lagat poradi jenih brageš!» 

Tome su se svi nasmijali, To su već bezbroj puta čuli 
ođ barba Meniga, ali im se ta zgoda uvijek svidjela i uvi- 
jek ih razveselila, ' ' 

«Joh je meni!» poviče teta Klara. «Evo tu sidin, a do- 
ma me čekaju dica! Mi ni druge nego poći!» 

Bila je već i ustala, no kako je baš tada za promjenu 
započeo barba Kuzma neku novu zgodu, teta Klara je za- 
boravila na svoju žurbu — i opet sjela, 

«U niken mistu,» govorio je barba Kuzma, «kamo smo 
jenega dana bili došli, se je govorilo o svemu i svačemu. 
Dva munjena čovika su pošla u polje. A kad je došlo po- 
dne, su šli najprije jest, a potlje počinut, Prvi je munje- 
nac valje zaspa, a oni drugi je sti učenit š njin kakovu 
munjeniju. I on ti uzme kosir, pak svojemu prijatelju od- 
riže glavu i skrije je iza nikega kamika, A on se sam brzo 
skrije iza nike smokve i sve čeka i čeka gledajuć na svo- 

ojega prijatelja prez glave... Prošli su onuda niki ljudi, pak 
ga pitaju: Ča tote delaš? A on njin: Pst, pst! Skrijte se 
ovamo iza smokve, pak ćemo gledat, kako će moj prijatelj, 
kad se probudi, iskat svoju glavu... Ma će to bit smišno!» 

«Joj,» zgražale su se djevojke na tu priču, ali se bar- 
ba Kuzma okrene k njima i reče: 

«A sad ću jenu o nikoj divojčini... To se je dogodilo 
prid tri četiri sto lit upravo u našen Selu.., Bila je nika di- 
ovojčina i volila je nikoga mladića. Njeji su bili proti te- 
mu, ma ona ni stila slušat svoje roditelje, nego je govorila: 
Eli njega eli ninega! Ta njeji mladić je bi svitionićar na 
našen Otočiću; onamo, di je sad barba Martin, A ta je di- 
vojka odlučila jene noći pobignut iz kuće i preplivat sve 
do Otočića, To su doznali njeni brati, i kad je ona zapli- 
vala, oni su skočili brzo u barku, izvezli se van i užgali 
feral, Divojka je mislila, da je to feral od svitionika na 
Otočiću, pa je počela proti njemu plivat. Pliva ona; pliva, 
a njeji se brati sve pomalo odmiču s feralon. Noć je bila 
črna kako u grobu, a ona sve pliva i pliva misleći da gre 

* proti Otočiću, Brati su je tako odvukli daleko, daleko. A 


ona se strudila i utopila...» 

«Joh, sirota!» uzdahnule su djevojke, a nekima su se 
i oči ovlažile, 

«Ča sirota? Tako se vajk dogodi, kad mlaji ne po- 
slušaju starijel...» oštro upadne barba Kuzma, pa odmah 
nastavi: «Čekajte! I ovo se dogodilo u našen Selu prid tri 
ili četiri sto lit... Nika je divojka imala rada nikega mla- 
dića. I ovo i ono — i ona je š njin zgrišila, To je bila sra- 
mota, da ne more bit veća, pak su njeji roditelji rekli: 
Bolje da je ni, nego da u takovoj sramoti živil.,, — I oni su 
je jenu večer uzeli u barku, izvezli je van na more, oko 
vrata su joj vezali veliki kamik i utopili su je u morsku 
dubinu!» 

I ta je pripovijest uzdrmala djevojačka srca, ali nitko 
nije ni riječi prozborio, — kao da svi odobravaju-tu groznu 
kaznu za takav grijeh. 

Kapitan Ive je htio da malko promijeni tok pričanja, 
pa je i on započeo nešto iz mornarskog života, ali nešto 
vedra i vesela, da se društvo nasmije.., 

Mara ga je netremice gledala, a i on je često na nju 
svraćao svoj pogled, Odjednom se sjeti nečesa i promijeni 
tok svoga pričanja, Sada je govorio o uspomenama iz svoga 
djetinjstva i to baš o onima, koje su bile u vezi s Marom. 
Nije se ni osvrtao na brojne goste, nego je govorio, kao 
da priča jedino Mari, kao da njoj želi dozvati u pamet 1.e- 
što tako lijepa iz njihova zajedničkog djetinjstva. Pričao 
je: 

«Ja san kako dite jako rad služi poli svete maše. Znan, 
da bimo se u sakrištiji znali i potuć, ki će nosit vodu i vino, 
a ki knjigu. Ja san vajk sti nosit bočice z vodon i z vinon... 
I jene nedilje pod velon mašon, kad je bila crikva puna 
ljudi, mi se je dogodila velika nesrića: zadila mi je noga 
za škalin, i ja san pa na zemlju, koliko san bi dug i širok; 
U rukah san ima bočice z vodon i vinon — i obe su se 
razletile na stotine kusil,., To se zna, valje san poče pla- 
kat, i plaka san sve do doma, A moj. otac me je za kaznu 
zapra u štalui je zabrani, da mi se ne smi donest iist... I tako 
san osta u štali priko užine i cilo popodne... A onda si se 
došuljala odnikuda ti, Mare, — se domišliaš? I si mi do- 
nesla kus kruha.,, To mi je bilo tako milo, da san zaplaka. 

San bi srićan, da si.se ti domislila do mene i da si mi do- 
nesla jeno malo kruha, da ne umren od glada... Mare, se 
domišljaš?» 

«Dal» šapnula je Mare i oborila oči, kao da priznaje 
neki grijeh. 

Međutim su zaredale druge priče, Ali ih kapitan lve 
i Mara nisu zapravo ni slušali, nego su mislili samo na 
onu zgodu iz zajedničkog djetinjstva te na nju nadovezi- 
vali još jednu i još jednu i još redom neizmjeran lijepi i 
ugodni niz., 

kad je noć već daleko odmakla, trebalo je otići 1 
prekinuti pričanje. Žene su spremile igle, klupka, vunu i 
vretena, a muškarci još jednom nagnuli iz zemljanog vrča, 
prije nego će ustati... Dok su gosti odlazili, svijetlio im 
je sa vrata kapitan Ive i upozoravao ih, da ne padnu pre- 
ko visokog praga. Svakome je rekao «Zbogon» i zaželio 
«Dobru noć», Mari je to tri puta ponovio — i tako bi je 
rado bio otpratio do njezine kuće! No ona se hitro pokrila 
pregačom po glavi, da ne pokisne od kiše, koja je tiho pa- 
dala, i odlepršala kao ptičica. A on se morao vratiti u kuću, 
M su ga uz ognjište čekali njegovi: baka, djed, otac i 

ade, 

Rade je već spavao naslonjen na banak, baka je po- 
ticala vatru, otac premiještao klupe i stolice, a djed mirno 
odbijao dimove kroz svoje duge brkove, 

«Šjor kapitan!» odjednom djed prekine šutnju. «Svi- 
ma je ža, da greš ća.., pa teško gredu iz naše hiže. A naj- 
više je ža nan..., ma ča mora bit, moral.., Tako je to na 
ten svitu, moj šjor kapitan!» biszik 

Doskora je cijela njihova kuća utonula u tamu i san. 
A kiša je tiho šumila po krošnjatoj menduli i čitavu noć 
eis prala njihov stari krov i sive zidove njihova 

oma... 





VIII. 


Već je sve bilo pripremljeno“za odlazak kapitana Ive... 
Došla je vijest i sa Glavanova broda, da mjesto već čeka 
na mladog kapitana te da se desetog narednog mjeseca 
treba da nađe u Buenos Airesu, gdje će brod baš toga da- 
na prispjeti sa svojim teretom iz Australije, Šjor Stipe je 
točno izračunao, koliko će kapitan Ive putovati do Buenos 
Drij te je zaključio, da već u subotu mora krenuti iz 

ela, 

U Selu se sada najviše govorilo o tom odlasku, a na- 
pose u Malim Dvorima, gdje su se svi smatrali u nekom 
rodbinstvu s mladim kapitanom, Posebna se užurbanost 
osjećala oko Ivine kuće, a i u njoj je sve nastojanje bilo 
upravljeno na njegov daleki put. Tu se šivalo i krpalo, 
pralo i glačalo — pomagale su i susjede, a s njima i Mara, 
kadgod je samo mogla. Ona kanda se nije mogla odijeliti 
od te kuće, u kojoj se u prvim danima othranila, u kojoj 
je preživjela prvo svoje djetinjstvo i uz koju je kroz cijeli 
svoj život bila privezana. Prelazila je preko svih neugod- 
nosti i prigušivala u sebi mnoge osjećaje, ali nikad nije 
dozvoljavala, da tko drugi bude susretljiviji od nj€ prema 
tom drugom njezinom domu, Domu, koji je možda još više 
bio njezin, nego onaj pravi dom njezina oca.., 

Djed je sjedio na kućnim vratima ili uz ognjišće, pušio 
svoju pipu i neprestano tražio zgodu, da bude sa svojim 
miljenikom — kapitanom Ivom, Baka je upravljala poslo- 
vima oko opreme, prevrtala po škrinjama i tavanu, da ne 
bi što zaboravila metnuti na put svom dragom unuku. Me- 
đu rubeninu utisnula mu je škapular i grančicu suhe ma- 
sline, koja je bila na Cvijetnicu blagoslovljena, a na poseb- 
no mjesto sliku njegove pokojne majke... Na stol je na- 
$omilala čitavu hrpu sitnica, koje je u kući našla i koje 
su na putu od same smetnje, — ali ih je Ive pomnjivo 
složio u kovčeg, da ne povrijedi meko srce svoje bake. A 

baka je po stotinu puta na dan počela šmrkati, što je bio 
uvod u prolijevanje suza i uzdisanje: «Ive, srce moje, zač 
* nas ostavljaš?» 

Barba Jakov je bio zabrinut, ali i zadovoljan, a glu- 
honijemi Rade nije ni na čas htio ostaviti svoga brata. 
Išao je s njime po Selu, u crkvu, u polje — svuda; i kad 
bi uvidio, da je netko započeo veseli razgovor s njegovim 
bratom, udario bi i on od radosti svog Ivu po ramenu i 
zatulio: «U-u-u-a-a-a...» 

. U petak uoči svog odlaska kapitan Ive bio je na sv. 
misi, preko koje se pričestio. Zatim se oprostio od starog 
plovana, koji mu je dao na put nekoliko očinskih savjeta 
i na uspomenu molitvenik «Oče, budi volja Tvojal» 

«I ostani vajk dobar..,» govorio je stari plovan, «Ne- 
ka ti je Bog vajk prid oči, pak će te on i čuvat... I nikad 
nemoj zabit svoje, svoju kuću, svoje Selo, svoj rod... Budi 
kako i naši stari mornari i kapitani, koji su putovali po 
cilen svitu i opet se vrnuli u svoj dom z iston viron, z 
istin poštenjen i z iston ljubavi...» 

Kapitan Ive zahvalio se starom plovanu i ganut mu 
poljubio naboranu drhtavu ruku... Zatim je pošao na grob 
svoje majke, gdje je ostao u dugoj molitvi i mislima. A 
onda je otrgnuo sa groba cvjetić i metnuo ga u darovani 
molitvenik, da mu bude mila pratnja u dalekom svijetu. 

Poslije objeda pošao je u Vele Dvore, da se oprosti od 
Glavanovih.., | tamo ga je pratio brat Rade, ali kad su 
došli do Glavanova dvorišta, Rade nikako nije htio unu- 
tra, nego je sjeo na kamen kraj dvorišnih vrata, da čeka 
— kao kakav stražar... 

Glavanovi su ga vrlo svečano dočekali. Svi su se oku- 
pili oko njega, pa čak i teta Anica, koja se inače nerado 
pojavljivala pred gostima. Sigurno je i ona bila obavije- 
štena o nacrtima njihove obitelji, po kojima bi se imali 
združiti kapitan Ive s Rožom i šjor Stipe s Marom, No 
teta Anica nije mnogo govorila, tek je spomenula kapita- 
novu pokojnu majku, koja je bila vrlo dobra i marljiva 
žena, Ali kako se ostalima činilo, da je u tom času nezgod- 
no govoriti o pokojnicima, brzo su preokrenuli razgovor 
na druge stvari, 

Šjor Stipe mu je stavljao na srce svoj brod 'i zamolio 
ga, da ga o svemu obavještava, On bi morao biti kao neki 

domaći na tom brodu, jer su ostali svi iz drugih zemalja, 
pa bi se imao i posebice brinuti za brod — kao da je njegov. 

«Da, kako da je tvoj!» upadne u razgovor stari Gla- 
van. «Kako da je na pol tvoj... Zač, — ki zna: to bi se 
moglo z vrimenon i dogodit!» Stari je Glavan tu ciljao 
na svoje planove s Rožom, a Roža je to osjetila, pa je stid- 
ji borila oči. 
mačem je Glavan zatim isticao, kako on voli kapitana 
Ivu kao svoga sina te da je sretan, što i svoje bogatstvo 
počinju s njime dijeliti, Doista nije to Bog zna koliko, što 
mu omogućuju zaradu na svome brodu, ali s vremenom 
može biti drukčije i može nestati razlike između njihova 

OVA.., 
; M! ja,» nastavljao je barba Pere, «ja bih se temu od 
srca radova... Star san i sve bliže grobu, pak bi mi bilo 
veliko veselje, kad bih vidi svoju dicu u srići i zadovolj- 
stvu. A ja i tebe, Ive, držin kako svoje dite...» ' = 

Barba Pere je htio na odlasku mladog kapitana steći 
potpuno njegovo povjerenje i naklonost, da kasnije može 
što lakše provoditi svoje namjere, Nije izričito ponudio 
Ivi svoju Rožu, ali je iz zaobilaznog nj egova pričanja i vra- 
ćanja uvijek na isto pitanje bilo svakome jasno, što stari 
Glavan hoće. Iz toga se razgovora moglo razabrati, da se 
pred Ivom otvara nova srećnija budućnost, jer su Glava- 
novi bili pripravni da s njime dijele svoje bogatstvo i da 
mu s vremenom posve prepuste svoj brod, ' 

Kapitan Ive već je više puta pokušao da se oprosti, 
ali su ga Glavanovi uvijek zadržali... Na koncu ie Roža 
donijela na stol neki kolač i liker te rekla: 

«Gledaj, to san ti pripravila za na put.» i 

«I to ona sama!» tumačio je stari Glavan. «Ona ti ima 
zlatne ruke: sve, ča z oči vidi, z rukami zna učinit... Druge 
naše divojke ne znaju skuhat ni dobru palentu, a ona ti 
zna speć gospodske kolače i napravit liker.,, Dai liker 
je ona sama učinila... E, neka je u zdravlje tvoje, Ive, a 
zajno i u njeno zdravlje!» o Ž N 

Stari je digao čašu, a i svi ostali s njim, Roža se kuc- | 
nula s Ivom i tiho dodala: 

«I nemoj me pozabit u: svitu!» : 

A_ kad je ipak kapitanu Ivi uspjelo da se oprosti od 
Glavanovih, Roža ga je htjela otpratiti sve do dvorišnog 

izlaza. Tu ga je još jednom zaustavila, izvukla iz džepa 
neki mali omot te mu ga predala s riječima: 

«Ovo ti je mala uspomena..., da ne pozabiš na mel...» 

Ive uzme omot, spremi ga, oprosti se i otide, Roža 
mu je još nekoliko puta s vratiju doviknula: «Zbogon!» 
A, on je u pratnji svoga brata Rade, koji je na njegov po- 
vratak kao zec skočio sa svoga kamena, krenuo prema Ma- 
lim Dvorima, 

Pred školom su djeca igrala kolo i pjevala: 


«Vozila se barka 
Do svetega Marka, 
Puna ga je ulja 

Do svetega Jurja, 
Puna ga je česna 
Do svetega Petra, 
Puna ga je žbulje 
Do sveteg Mikule...» 


Kad je mimo njih prolazio kapitan Ive, stali su, Ali 
kad je zamako iza ugla prve kuće, i opet se čula njihova 
pjesma: 

«Kolo, kolo i šulanca 
Babinega janca, ' 

Pri komoštah tanca, 
Cincelele!» 


Toga je popodneva u kući kapitana Ive bilo vrlo živo. 
Susjedi i znanci bez prestanka su ulazili i izlazili, Barba 
Jakov je svakoga nudio mladim vinom, koje je čekalo na 
stolu. Na stropu su svuda visjeli sočni grozdovi, sa kojih 
su neka zrna pala na pod i rasprsnula se pod nogama doš- 
ljaka. 

«Hvala Bogu,» govorio je barba Jakov, «Pomoga mi 
je potrgat, oprat bačve i otočit vino... A sada neka gre za 
svojin puten. Ne moren reć, da mi ni ža, ča gre ća; ma 
svi znamo, da tako mora bit.., Teško je čoviku, kad ima 


samo jenega takovega! I znan, da bi mi bilo puno laglje, | 


“kad bi mi hi još ostalo doma pet eli šest; Ali ča ćemo, 
Bog je moju pokojnu rano pozva k sebi, — a proti Njego- 
voj svetoj volji ne more se nič. On zna najbolje, ča je za 
nas najbolje.,., čast i slava Mu budi!» 

Kad se kapitan Ive vratio, razgovori su pošli drugim 


smjerom. Svi su pitali, kako je bilo kod Glavanovih, ali 


im je Ive tek u nekoliko riječi opisao njihovu susretlji- 
vost,., 3 : : 

Prvi se između posjetitelja digao barba Martin s O- 
točića, : : 

«Moran poć hitro na Otočić,» rekao je barba Martin, 
«zač i moja Mare ti želi danas reć zbogon!» 

«Neka, neka, barba Martine! Hvala i van i njoj!» opra- 
štao se od njega kapitan Ive, pa ga poljubio u kosmato 
lice... 

Pred veče je doista došla i Mare te se izgovarala, da 
joj oproste, ali da nikako nije mogla doći prije. Nitko joj 
nije ni prigovarao, ali se njoj činilo, da je napravila ve- 
liki propust, što baš zadnjega dana pred Ivin odlazak nije 
bila kod njih, da im bude pri ruci zbog zadnjih priprema 
i zbog gostiju. No zato se trsila do nadoknadi izgubljeno 
vrijeme, pa je pregledala kovčeg, pomogla u kuhinji, na-- 
pravila u sobi red, donijela vode, nalila čaše i uopće do- 
skočila svemu u kući, 

A kad su se u suton neki gosti počeli razilaziti, stala 
se i ona spremati za odlazak, No to je spremanje potrajalo 
mnogo dulje nego obično: kanda joj se nije dalo ostaviti 
taj dom — ili kao da se bojala poći sama u taj suton, koji 
međutim i nije bio taman, jer ga je osvjetljivala puna mje- 
sečina, 

«Ča greš, Mare?» upita je mladi kapitan. 

«Moran, zač je kasno...» 

«Čekaj, ću poć s tobon nikoliko korki...» 

I pošao je. Samo se tih «nikoliko korki» nekako i od- 
više produljilo... Produljili su se niz čitave Male Dvore, 
pa uz obalu do šumice i dalje, dalje sve do uvalice sve- 
toga Mikule, uz koju su ih vezale toliko lijepe uspomene... 
Ondje se Marina lađica njihala na valima, kao da se 
veseli njezinu povratku, te je drmala i potezala konop, 
kojim je bila privezana uz hridinu, kao da se hoće otrgnuti, 
kao da joj se nekamo žuri.., Ali Mari se međutim nije više 
žurilo. Zavezla se u mile razgovore i u nježne sanje — kao 
nekad, I teško joj se bilo odijeliti od obale, jer je osjećala, 
da se iza toga rastanka ne će više dugo i dugo, a možda 

više i nikada sastati tu s onim, koji joj je tako bio prira- 
stao uz srce i koji je ispunjao sve njezine misli i i osjećaje. 

No mjesec je odmicao od brda i sve se više uspinjao 
po nebu. Svojim je srebrom poškropio valove, oblio kli- 
sure i borove i čitav kraj, Vjetrić je šumio kroz šumu, a 
lađica se sve to jače njihala i potezala konop... 

«Zbogon, Ive,» šapnula je Mara, «Nis ti mogla nič 
kupit za uspomenu. Ti znaš, da niman š čin.,. Ma tu ti da- 
jen bili facolić, da te kunpanja na putu.» Izvuče ga iz nje- 
dara i pruži mu ga. «Delala san ga u samoći.., misleć na 
tebe i na tvoj odlazak...» 

«Hvala ti, Mare! Hvala til... Više to vridi, nego ne 
znan ča.» Za čas stane, a onda joj pogleda u oči. «A sad 
ću ti reć ništo zaspravlje. Govoriš, da si ga delala misleć 
na mene?.., Daj, Mare, misli i dalje tako na me, I nemoj 
me pozabit, kako ne ću ni ja tebe... Sve naše uspomene od 
ditinjstva do dana današnjega ću ponest s sobon u svit 
«kako najmilije, ča iman... Zač znaš, Mare, ja san puno 
razmišlja o tebi i o sebi, puno noći nisan moga ni oči 
stisnut, i san pozna, da uvd, ča je med nami, već ni ona 
ditinjska igra. Med nami se je splelo ništo višje, ča nas 
veže za vajk... Puno san razmišlja o teni sada ti na ra- 
stanku govorin, da i ti znaš moje iskrene misli... I molin 
te, da vajk misliš na me, kako ću i ja na te. I čekaj me, 
Mare, čekaj me tako dobra, dokle se vrnen iz dalekog 
svita.;. I oni put ćemo bit svoji... Ti moja, a ja tvoj. sja 

Čonorio | je tiho, ali u nekom. zanosu. Glas mu je podrh- 
tavao... A Mara je u čitavom tijelu drhtala i činilo joj se, 
da će svakog časa od uzbuđenja izgubiti ravnotežu i pasti, 
Disala je naglo i duboko, a srce joj je lupalo, lupalo... 

«Obećaj mi, Mare,» nastavljao je Ive, a ona je tiho, 
jedva čujno, rig kroz san prošaptala: 

«Ohbećivan.., 


A Ive je Kvadičći iz džepa zlatni lančić, pa joj ga ovje- 
sio oko vrata i rekao: 

«To je od moje pokojne matere... Stavili su mi ga u 
kufer, da ga ponesen s sobon, a ja ga darujen tebi, Mare, 
da ga čuvaš i da te domišlja naše mladosti i mene, koji ću 
bit daleko u svitu...» 

j Hladan dodir zlatnog lanca na vrat Marin učinio je, 
da se sva stresla. A onda ju je uhvatila vrtoglavica i klo- 

nuše joj noge.., Ive ju je pridržao na svojim grudima i ru- 
kom joj je gladio čelo i uvojke... No Mara se za čas opet 
trgnula i izvukla iz njegova zagrljaja, tek je još njezina 
ruka ostala u njegovoj. A Ive ju je polako, polako kao 
najveću dragocjenost prinio k usnama te na njoj utisnuo 
dugi cjelov. 

«O Bože, Bože!» hvatala je Mara daha od uzbuđenja 
i žurila se na svoju lađicu, «Zbogon, Ive! Neka te Bog 
ČUVA...» 

«I tebe, Mare.., Zbogon!» 

Klonulim pokretom umakala je Mare vesla u valove 
i sporo odmicala od obale. Mjesec ju je obasjavao svojim 
sjajem, a Ive pratio sa svim svojim mislima i čežnjom pre- 
ma Otočiću, gdje se na mjesečini od vremena na vrijeme 
pojavljivalo slabo svijetlo svjetionika... Ive je opazio svaki 
put, kad se Mara prema njemu okrenula, pa bi joj rukom 
domahnuo i prošaptao: «Zbogon, Marel...» I dugo je ostao 
na okbali -opijen srećom i veličanstvom noći, u kojoj je 
mjesečev sjaj cjelivao i more i klisure i kuće i borove — 
sve... i cijelu zemlju pretvarao u čarobno carstvo, kakvo 
postoji samo u dušama zaljubljenika... 


Ca JI 


Sutradan je Mara na svjetioniku čekala prolazak pa- 
robroda... Neprestano je gledala prema rtu, iza kojega se 
imao pojaviti parobrod dolazeći iz Grada... I jest, eno se 
već vidi dim iza brijega, Vjetar $a nosi, Hladni vjetar s 
kopna... 

Mara se popela na vrh svjetionika s bijelom plahtom 
u ruci, da maše Ivi, kad bude prolazio pokraj Otočića... 
A Ive je stajao na najgornjoj palubi naslonjen na željeznu 
ogradu i vlažnim pogledom milovao cijeli svoj rodni kraj. 
Gledao je niz brežuljke i proplanke, po vinogradima i pu- 


tevima, po šumicama i obalama i po krovovima, što su se 


spuštali od crkve sv, Jurja prema moru, u mislima se 0- 


= praštao od njih i napinjao vid, da opazi rodnu kuću i na- 


sluti iz nje pozdrav svojih milih... 
Slučajno se mašio u džep i u njemu našao onaj omot, 
koji mu je poklonila Roža juče na rastanku. Stane ga od- 

matati, da vidi, šta je u njemu — i začudi se: u omotu se 
nalazila Rožina slika u srebrnom okviru, Smiješila mu s» 
i gledala ga svojim velikim očima kao za vrijeme onog 
zajedničkog povratka iz Grada ili kao prigodom jučeraš- 
njeg rastanka... Okrenuo je sliku, Na poleđici je nespret- 
nom rukom bilo napisano: «Svojen dragen kapitanu Ivi na 
vičnu uspomenu njigova i priko groba virna — Roža.» 


Ta ga je posveta malko uznemirila, ali je taj nemir 
doskora bio potisnut od raznih slika, koje su mu se kovit- 
lale glavom... Eno onamo na prozoru sada sigurno stoji 
naslonjen djed te dostojanstveno odbija dimove iz svoje 
pipe, a iza njegovih leđa šmrče baka i okrajkom pregače 
briše suze, Otac se po svoj prilici sada vraća iz Grada sa 
svojom tovaricom preko Zelenog Račića, a Rade je neg- 
dje uz obalu te prati odlazak parobroda... 


Eno se bjelasa crkvica sv, Mikule, a eno i nezaboravne 
* uvalice, pune uspomena... Ah, eto i Otočića! Na njemu se 
posve dobro razabire koliba barba Martina, pristanište s 
lađicom, nešto grmlja..., Ali se ne vidi ni žive duše, Aha, 
onamo gore na svjetioniku nešto se crni... Kapitan Ive na- 
Pinje oči i nagađa, je li to barba Martin ili Mara... Sigurno 
je Mara, jer eno barba Martin baš ide iz kolibe k obali: 
poznaje ga po hodu... Ono gore je Mara, da, Mara, Mara... 
no mu već i maše velikom bijelom plahtom — kao za- 
stavom. Rubac joj se činio premalen, a ona svakako želi, 
da je Ive na prolazu zapazi... 


I Ive maše. Maše i s rupcem i sa šeširom — i napinje 
oči, da primakne bliže čitav Otočić i sve, što je na njemu. 
A parobrod plovi punom parom, Gusti dim suklja i leti na 
vjetru, a pramac siječe valove... 


«Zbogon, Mare!» šapće Ive, a isti šapat leti i sa vrha 
svjetionika: 

«Zbogon, Ive!» Nitko ne čuje taj šapat, ali ipak do- 
lazi do njihovih srdaca i stiska ih nekom neobičnom ža- 
lošću i slutnjom, 

Mara maše, a suze joj neprestano pune oči i zamra- 
čuju pogled, Htjela bi da viče, da poleti za parobro- 
dom... Eno, baš su dva galeba prohujala na vjetru iznad 
njezine glave i uputila se ravno za parobrodom, 

«Bili galebi, ponesite mu moj pozdrav...,» šapće Mara. 
I jest, čini joj se, da su je galebi razumjeli: eno mašu, 
neumorno mašu sa svojim krilima kao s bijelim rupcima i 
lete za parobrodom, koji sve to dalje odmiče.., Iza njega 
se vidi duga brazda i dim, koji vjetar trga i raznosi, Pa- 


robrod postaje sve manji i manji — i gubi se iza dalekog 
rta, Još se naslućuje samo dim... Zbogom... Zbogom... 
Zbogom... 


Prestala je Mara mahati i sišla je s vrha svjetionika. 
A dolje su se razbučili valovi na obalama Otočića, To ih 
je parobrod poslao... A njoj se činilo, da i u njima čuje 
šapat svog Ive, pa ih je sa zebnjom slušala i prepuštala 
se snatrenju... 

Toga je dana Mara htjela da bude sama sa svojim 
čuvstvima, pa je i svog oca izbjegavala. Ali kad su se za 
večerom našli, počeo je stari barba Martin da joj nešto 
važna govori... Ona ga ispočetka nije pravo ni slušala, ali 
kad je čula spomenuti kapitanovo ime, nekako se trgnula. 
i sa znatiželjom pratila dugačko razmatranje svog oca. 

Barba Martin je najprije počeo o odlasku kapitana 
Ive, kojega je on volio kao sina, Drago mu je, da se Mara 
lijepo i sada s njime gleda kao i u djetinjstvu, i veselio 
se, što se kapitan nije na školama i u svijetu pogospodio 
i otuđio starim znancima i seoskim običajima... Starac je 
bio nešto načuo, kako se po Selu govori o njegovoj Mari 
i Ivi, ali je sve to svodio na staro prijateljstvo i odbijao 
sve seoske brbljarije. 

«Nu,» govorio je barba Martin, «ti više nisi dite — i 
već se odzdavna pripravljan da ti ništo rečen... Jedan 
put je bi poli mene stari Glavan...» 

O tome barba Martin još nikada nije pričao svojoj 
kćeri, a sad mu se nekako razvezao jezik i pružila zgodna 
prilika. Potanko je stao opisivati sav razgovor sa starim 
Glavanom i njegovu ponudu, pa je završio: 

«Ja ti se, Mare, ne ću mišat u te stvari.., Ti već nisi 
dite i moreš sama promislit.., Razmišlja san i jao teni 
gledajuć dobro po svitu san razumi, kolika bi bila srića 
za te, kad biš sigurno mogla gledat u budućnost... Glava- 
novi su bogati i prebogati, nosili bi te na rukah i ne bi ti 
falilo ni mlika od tića.., Ali u ten odlučuju i druge stvari... 
Znan ja to... Bože dragi, ter san i ja bi mlad...» 

Barba Martin je još htio da nastavi, ali ga prekine gla- 
san Marin plač... Suze su joj se kotrljale niz lice, a jecaj 
joj se dizao iz dubine grudiju... 

< «Ajde, ne plači, ne plači,» nastojao je barba Martin 
da je umiri, ali nije uspijevao... A nije ni znao, zašto Mara 
toliko plače... Je li zbog neslućene sreće, koja se s Gla- 
vanovom ponudom pred njom otvara?.., 


sedi 





IX. 


Dva mjeseca iza odlaska kapitana Ive stigla su u Selo 
njegova toliko očekivana pisma, U pismu, koje je bilo u- 
pravljeno na barba Jakova, nalazio se poseban papirić 
za staroga djeda, poseban za baku, a poseban za nijemog 
Radu. Svakome je od njih mladi kapitan želio nešto reći. 
A u tom se pismu nalazila i lijepa svotica novca u poseb- 
nom ovoju, na kojemu je pisalo: 

«Dragi čako, tote Van šaljen: cilu svoju prvu plaću, 
da Van buđe za Vaše potribe. Ku Bog da zdravlje, neću ni 


= kasnije pozabit na Vašu ljubav i Vaš trudi» 


I Mari je stiglo pismo od mladog kapitana, a isto tako 
i starom plovanu i šjor Stipi «Merikanu», Pismo za šjor 
Stipu donio je sa sobom suhonjavi poštar, kad je po obi- 
čaju uveče došao sa svojom ženom k Glavanovima. 

«Na, nal» mahao je poštar s pismom, «i van jeno pi- 
smo iz Merikel» H 

Cijela se kuća strkala, da čuju, što javlja kapitan 
Ive, Roža je širokih očiju gledala u pismo, koje je šjor 
Stipe polagano otvarao, kao da čeka, da će iz njega nešto 
neobično izletjeti. Barba Pere se značajno smješkao i ru- 
kom gladio bradu, a teta Anica se u očekivanju podbočila 
na vratima, I poštar i njegova vrijedna družica zašutjeli 
su čekajući, da šjor Stipe počne čitati na glas, No šjor 
Stipe je kao za inat šutke letio okom preko redaka, za- 
tim zatvorio pismo i bacio ga na stol. 

«Ča piše? Ča piše?» provalili su svi odjednom s pita- 
njem. A Roža je brzo pograbila pismo i stala ga poluglas- 
mo čitati. x 

«Ča? Niš!» odgovori šjor Stipe, «Da je srićno doša, 
da su ga lipo primili na brodu, da je sve u redu kako u 


Beču i da pozdravin sve doma... To i niš veći» ' 


I doista, kad je Roža došla do kraja, vidjeli su, da 
je samo to pisalo u pismu, I svi su ostali nekako potišteni 

i razočarani, a napose Roža i stari Glavan, jer su se oni 
nadali nečemu naročitom... Čemu? Ni sami nisu znali, če- 
mu! Ali svakako nečemu ljepšemu, nego što je doista u 
pismu bilo. 

«E, pisa je on i drugin,» upadne poštarica. «Barba 
Jakovu je bilo debelo pismo. Proti svitlosti bi čovik reka, 
da su unutra šoldi... Ma svejeno je pismo za Maru bilo 
još deblje! Cile litanije!» 

«A?» čudila se Roža. 

«Je, je, ma ni u njen bilo šoldi,» nadopuni poštarica, 
ali je prekine glas s vratiju: 

 «Eeee, vi vajk govorite o šoldi! Samo šoldi i šoldi, a 
nimate hi nikad!» : 

To je govorio učitelj, koji se baš u taj čas sa šjorom 
Kekom pojavio na vratima... I on je odmah okrenuo raz- 
govor na drugo: stao je prisutne uvjeravati, da je prošle 
noći bio potres, On je bio budan kao i sad i držao je otvo- 
rene oči, kad odjednom počela zemlja tutnjiti i kuća se 
tresti! Šjora Keka je tvrdila, da to nije moguće, jer bi to 
ona bila čula, a ne on. On je cijelu noć spavao kao top i 
hroptao kao iz bačve, — a ona ima tanak i nježan san kao 
zec. Ona je zato bila mišljenja, da je njezin muž o tom 
strašnom potresu samo sanjao... No on se silno uzrujavao 
proti tome i tvrdio, da on nikada u svom životu još nije 
sanjao i da po njegovu mišljenju samo bolesni ljudi sanja- 
ju, a on je eto — hvala Bogu — zdrav kao kremen. I zato 
je.na silu htio, da su i drugi štogod čuli. 

I dok je razgovor o potresu odzvanjao po sobi, uzeo 
je stari barba Pere suhonjavog poštara pod ruku i izveo 
ga u kuhinju. 

«Onde ni moguće pominjat se!» pokazivao je barba 
Pere prema sobi. «Učitelj rove kako tovar i misli, da svaki 
mora klimat na ono, ča on reče... Eto, večeras se je stavi 
na potres. A sigurno je bi njemu potres u glavi! Naloče 
se kako brek, pak misli, da se zemlja trese...» 

Poštar je bio istoga mišljenja, a barba Pere okrene 
na drugu: Pig 

«Ubili smo debelu ovcu, Na njoj je bilo dva prsta 1o- 
ja... Sutra ću van poslat jenu nogu, da si i vi jeno malo 
omastite bradu!» 

«Ma nemojte, barba Pere!» branio se poštar, ali tako 
kao da govori: «O pošaljite samo, pošaljite, će mi bit jako 
drago, zač ja iman raje nogu od ovce nego ne znan ča 
na svitu!» 

«Poslat ću van i bocun bilega vina! Da malo zalijete!» 
nastavljao je stari Glavan. : 

«Ma zač, barba Pere! Nemojte, barba Pere!» 

«A_ još će se ča naćl...» govorio je stari Glavan i od- 
jednom postao neobično darežljiv prema poštaru. 

«Hvala van, barba Pere, hvala! A kako da van ja to 
povrnen?» : 

«To ni potriba!... Nego ništo san van sti reć!» prelazio 
je tek sada stari Glavan na ono glavno. «Vi ste ču, da 
moj Stipe ništo misli o Mari iz školja...?» 

.«San, san!» odvrati poštar. 

«E, zato bi bilo dobro znat, kemu ona piše i ča piše. 
A isto tako i ča drugi njoj pišul... Vidite na jedan primer, 
danas je dobila pismo od kapitana Ive... a dobro bi bilo 
znat, ča je pisa. A tako i za naprid! Zato bih sti vidit sve, 
ča ona njemu piše i sve, ča on njoj piše... Ter to van ne 
će bit teško, ča ne? A ja ću van sutra uz onu nogu poslat 
i dva sira... pak će se još ča naći» 

. «Hvala van, barba Pere, hvala!.., Znate, ia san služ- 
beno lice, ma dobremu prijatelju vajk rad pomoren, Samo 
ne smi nidan znat!» . 

«Bože oslobodi, da bih ja ča kemu povidal,., Ču van 
bit jako zahvalan, dokle buden živ — i vajk ću vas imat 
na pameti!» 

= «Dobro, barba Pere! Dobro!» zaključi poštar, ali se 
činilo, da barba Pere ima još nešto nadodati. 

«Da,» nadoveže stari Glavan. «A ste ču ništo i o mo- 
joj Roži i o kapitanu? Da, da, moglo bi ništo bit..., ma u- 
pravo zato bin sti vidit kapitanova pisma, u kojima bude 
pisa o toj stvari... San van misli poslat ništo bilega, zač. 
vidin, da van bolje gre u tek, ma jušto ku ćete, ću van 
poslat i jedan bocun črnega...» 

«Dobro, barba Pere, dobro! Ja san službeno lice i sve 
će bit u redu!» pružao je poštar ruku, kao da sa starim 
Glavanom sklapa vrlo važnu pogodbu. 

«A tote sil» reče poštarica, koja je uto banula u kuhi- 
nju. «A ja sve mislin, kadi si? Da ti se ni ča dogodilo?» 

«Ča bi mu se dogodilo?» srdio se stari Glavan zbog 
takve konirole i nadodao: «Neće van ga nidan pojist, ne, 
ne bojte sel.,, Mi smo pobigli ovamo prid potreson; pak 
ku je dobro finilo, &remo nazad!» 

I vratili su se u sobu.., 

Poštar je i te večeri dobivao u igri na kartama, ali 
ipak nije bio onako srećan kao obično, Neprestano je mislio 
na ovčje stegno s dva prsta loja, na dva sira i na bilo i 
crno vino, 

«Ovo je bilo, ča ne?» značajno je i sa smješkom pi- 
tao staroga Glavana, kad su se kucnuli, ali se učitelj izde- 
rao na njega: 

«Ča: si slip, pak ne vidiš, da je bilo?! Ćemo ti morat 
kupit oćale!» i 

Te je večeri poštar malo zakasnio preokrenuti svoju 
čašu na stolu. I već mu se jezik pomalo počeo plesti, kadli 
se njegov pogled sastane s pogledom njegove žene... — 
i čaša je odjednom kao sama od sebe imala dno gore: 

«Dosta, ja san službeno lice.,,!» 


oo * 


Jednoga dana, kad je Mara bila u Selu, pozove je 
barba Jakov, da dođe k njima. Na stolu je čekao velik 
arak papira i olovka... Barba Jakov je htio odgovoriti svo- 
mu sinu. 

Mara se odmah prihvatila posla i sjela za stol, a oko 
nje se okupili barba Jakov, djed i baka: svi su htjeli da 
sudjeluju u tom pismenom razgovoru s dalekim ljubim- 
cem... Barba Jakov je polako govorio, a Mara je pisala: 

«Dragi moj Ive! Mi smo hvala Bogu zdravi svi u kući 
i nadamo se, da će ovo pismo nać i tebe u lipen zdravlju 
i veselju, ča ti ja od srca želim, kao i tvoj did i tvoja 
baba i tvoj brat Rade, Dragi Ive, čuda smo se razveselili, 
kad smo od tebe dobili list i kad smo čuli, da si zdrav i 
da ti je dobro. Neka ti Bog i Blažena Divica dadu, da ti 
bude još bolje i sad i vajk!.., A ča si nan poša poslat one 
šolde? Dragi sinko, to je lipo od. tebe, da se škrbiš za 
nas, a drago mi je to i sporadi ljudi, Svi su se u Selu iz- 
nenadili i svaki te hvali, Šoldi su nan upravo došli kako 
iz neba, ma svejeno ni bilo potriba da nan šalješ valje 
sad, zač mi svi znamo, da je i tebi kako kapitanu puno tega 

potriba u ljučken svitu... Dragi Ive! A sad da ti pišen, ča 
je s nami. Svin nan je dobro i svi smo, hvala Bogu zdravi. 
Božić smo pasali prez tebe, sami. Bili su poli nas i Mara i 
barba Martin, pak te puno pozdravljaju i vajk pitaju za 
te, Mara nan je sfrigala fritule i bile su fine kako med, 
Škoda, da i ti nisi bi doma! Polili smo badnjak, ča san ga 
donesa iz Suhe Glave, i molili smo za te, da ti Bog da sriću 
u daleken svitu, Dragi moj sinko, sad ti više niman ča 
pisat, nego da te je pozdravi gospodin plovan. On vajk 
pita za te i jako te ima rad, U nedilju su se oženili Tone 
Krivi i Marija Zvanetova, ali je pada daž i to je čuda 
smetalo. Po Selu se govori, da Glavanovi nete kupit onu 
drugu hižu u Gradu, a sad i mene nikako liplje gledaju 
nego prije. To je sporadi tebe, ki si na njihoven brodu. 
Da ti pišen i to: sad je šjor Stipe poče posujivat ljuden 
šolde za poć u Meriku. I kroz lito dan mu moraju vrnut 
tri pute toliko. Ma ljudi su srićni, da je i tako, zač su u 
nevolji i se ufaju da će njin u Meriki poć bolje, A meni 
je ža ljudi, zač moraju u Meriki delat cilo lito za vrnut 
dug šjor Stipi Merikanu; a ki će se kroz to vrime škrbit 
za njihove obitelji, koje ostavljaju tote. Meni se čini, da 
to ni pametno, ma ča ću, će bit, kako Bog dal.,. Dragi Ive, 
a sad ti više niman ča pisat, nego primi pozdrav od svih 
nas...» 
“Barba Jakov je nastavio: 

«A sad ti javljan, da te pozdravljaju svi susedi i rod- 
bina, a najveć baba, did brat i ja tvoj otac — Jakov.» 

Barba Jakov stane, zaokruži pogledom po prisutnima 
i zapita: 

«San reka sve?» 

«Si, si; neka ga Bog blagoslovi!» šmrkala ie baka kroz 
suze. Ali djed izvadi svoju pipu iz usta, — svečano se 0o- 
krene prema Mari i reče: 

«Uzmi olovku i piši: Dragi moj mili šjor kapitan! Po- 
zdravlja te i tvoj did, Priporučujen ti, da ostaneš vajk do- 
bar i vridan, kako si sad. Da ne pozabiš svoju hižu i svoje 
selo. I svoju zemlju. Zač ona će te vaik dočekat z obima 
rukami, I kad te cili svit zapušti i kad sve drugo propade, 
na ovoj siromašnoj zemlji i u ovoj hiži ćeš nać krov nad 
glavon i malo zelja i krumpiri za življenje. Čuvaj zdrav- 

lje i budi nan za diku, kako si bi i dosad. Šjor kapitan, 
pozdravlja te tvoj stari did.» 

Stari je djed i opet metnuo pipu u usta i potegnuo iz 
nje, a Mara je na dnu papira nadodala i pozdrav od «pi- 
sarice», Nije ni naznačila, koja je to «pisarica», ali je zna- 
la, da će Ive to odmah pogoditi. A kad je pomnjivo napi- 
sala na ovojnici naslov, ponudila se, da će sama odnijeti 
pismo na poštu. . 

No nije pošla ravno prema pošti, nego je najprije skok- 
nula kući i u pismo barba Jakova metnula još svoje, koje 
je već nekoliko dana nosila sa sobom. Zatim poljubi list 
i naljepšim ga željama otpremi na daleki put. I veselila 
se pomišljajući, kako će ga njezin Ive primiti i čitati. 

Ali Ive nije njezino pismo ni primio ni čitao! Stegno 
puno loja, dva sira, bocun biloga i bocun črnoga vina — 
učinili su suhonjavog poštara presavjesnim u izvršenju že- 
lje staroga Glavana, Pomnjivo je pretraživao svaku po- 
šiljku, pa se tako namjerio i na Marino pismo. Izvukao ga 
je, metnuo u džep i naveče s osobito uzdignutim nosom 
prekoračio prag Glavanove kuće, 

«Barba Pere!» rekao je podglas starom Glavanu. «Van 
iman ništo reć u četiri oka.» 

Stari se Glavan odmah domislio, o čemu se radi, pa 
je odveo poštara u kuhinju i upitao: 

«Ča je?» 

«A_niš, niš! Ulovili smo jenega zeca,» lupkao je po- 
štar po džepu, a zatim izvadio Marino pismo i predao sta- 
rom Glavanu, i 

«To je lipo od vas!» smješkao se barba Pere, «Baš san 
van danas misli poslat dva mlada pulaštra, ma nisan ima 
vrimena, pak ću to učinit sutra,» 

«A, ča ćete se mučit, barba Pere! Bome smo prijatelji, 
a prijatelj za prijatelja bi sve učeni!» 

«Hvala van lipa! I baš iz tega prijateljstva ću van 
poslat ta dva pulaštra... A tribalo bi i vina! Sigurno ga 
već nimate ni kaplje?» 

«A imamo, imamo još ništo!» 

«Niš zato! Neće škodit, ku pošaljemo još jedan bo- 
cun.,,» : s 

-«Ma ča ćete se mučit, barba Pere,» branio se poštar 
iz običaja, ali sa željom, da se njegove riječi ne uvaže.. 

Barba Pere je dvaput pročitao Marino pismo, Zausta- 
vio se napose kod onoga mjesta, gdje Mara opisuje nje- 
6ov dolazak na Otočić i njegovu prosidbu, Vidio je, da je 
barba Martin na njegovoj strani i da bi želio, da se Mare 
preseli u Vele Dvore, — i to ga je.veselilo, Na neke uspo- 
mene iz djetinjstva, o kojima je Mara na dugo i široko 
pisala, nije polagao važnost, A isto ga tako nisu uznemirili 
njeni savjeti Ivi, da bude dobar i da misli na nju. Jedino: 
mu je smetalo, kad je ono spominjala njihovu «danu be- 
sidu», koju će ona držat sve do svoje smrti, ma što se do- 
godilo. 

Dakle ipak je istina, da je među njima nešto ozbiljna, 
kad se već govori o «danoj besidi», A to se posve križa s 
nacrtima starog Glavana! I njegov sin Stipe i njegova kći 
Roža — doživjeli bi sramotu, jer je već cijelo Selo uvje- 
reno, da je Ive njegov budući zet, a isto se tako mislilo, 
da će i Mara rado poletjeti u obnovljeni Glavanov dom... 
Stari je Glavan uvidio, da se glavno težište nalazi na Ma- 
ri, Ako Mara ne pusti kapitana, onda je propala stvar 
i s Rožom i sa Stipom. Treba zato pođ svaku cijenu raz- 
biti njihovu «danu besidu»! Treba ih odijeliti..., i čini mu 
se, da je dobro počeo. Najbolje, da oni jedno o drugome ne 
znaju ništa! Poštar je vrijedan u tom poslu i poslušan kao 
pas, a on ne smije žaliti darova, jer o njima ovisi mnoćo 
i mnogo togal... Kad su jedamput Mara i Ive cdijeljeni, 
lako je izvojštiti pobjedu najprije nad jednim, pa nad 
drugim, Mara bez kapitana nema se na koga osloniti i sve 
će učiniti, što odredi barba Martin. A kako vidi, barba 
Martin je — kao pametan čovjek — na njegovoj strani. 
Tu bi dakle jednostavnim putem išlo — preko barba Mar- 
tina! A ne bi bilo teško dobiti ni drugu bitku! Jer kud 
će kapitan Ive bez Mare? Na koju djevojku da pogleda, 
kad ga nijedna nije vrijedna? Međutim će se uživjeti na 
njihovu brodu, uvidjet će, da se s Glavanovima dade li- 
jepo živjeti, i Roža će biti za njega jedini pametan izbor... 
Dakle, i opet se sve slaže, ali jedino, ako uspije ono glavno, 
to jest — ako uspije onemogućiti i poništiti onu «danu 
besidu»! 

«Na delo!» rekao je sam sebi stari Glavan i stao sno- 
vati opsežne osnove, kako da to postigne. 


A sutradan je uhvatio Rožu i rekao joj: 

«Čuješ, Roža! Bi triba da napišeš kapitanu Ivi dvi, 
tri beside. Onako, lipo... znaš...» 

Stari je Glavan mislio, da će Rožino pismo i zanima- 
nje za mladog kapitana lijepo odjeknuti u njegovu srcu. 
Od Mare neće primati nikakvih vijesti, — mislit će, da 
ga je zaboravila i da mu se iznevjerila, O, on će već i to 
pripravitil.., I onda će se sam od sebe obratiti Roži, 

Roža je poslušala svog oca i poslala kapitanu Ivi dugo 
pismo, koje je započela ovako: 

«Dragi moj mili i nezaboravni moj Ive! Primili smo 
od tebe tvoje drago i milo pismo i srićna san, da si se do- 
misli na nas u daleken svitu i da si nan pisa nikoliko mi- 
lih i slatkih besid. Ja san tvoje pismo sto puti poljubila 
i sva san mislila, da to ljubin tebe moga dragog i nezabo- 
ravnog Ivu, na kojega vajka mislin. Da je tinta cilo naše 
more, a pisari svega svita sluge, ne bi moje opisali tuge! 
Otkad si poša, vajka na te mislin od zore do noći i sve 
čekan, Ive, kad ćeš k meni doći, Ti si moja zvizdica na 
'nebu i na zemlji trava, na kojoj moje srce spava! Mome 
srcu više nima lika, ti si mome srcu dika! Kako tica zoru, 
kako cvit rosu, kako oči svoje — tako tebe moje srce vole! 
Dragi i mili moj i nezaboravni moj jedini Ive, ja bih srićna 
samo onda bila, kad bin ruke svoje oko tvoga vrata oba- 
vila i kad bin znala, da i ti na me vajka misliš, kako i ja 
na te, Zato zami pero i vrime ne gubi, nego reci svojoj 
Roži, da je srce tvoje ljubi. I izliči tako moju. ranu, pa 
okreni pismo sad na drugu stranu.., I na drugoj strani pi- 
sma moga ja te ljubim, Ive, do crnoga groba...» 

I tako je Roža ispunila i čitavu drugu i čitavu treću 
i čitavu četvrtu stranu svoga pisma. Nastojala je da pi- 
smo složi što ljepše i da unutra umetne što milije riječi, 
a dobrano se poslužila i s nekim starim «Ljubavnim lista- 
rom», koji je jednom zgodom bila kupila u Gradu, 

Iza mnogih pozdrava i cjelova, koje je slala svome 
odabraniku, napisala je na dnu četvrte stranice ioš i ovo: 

«Prid kućon mi zelen bor, čekan brzi odgovor!» 


I sva je bila srećna, kad je pročitala to svoje pismo, . 


pa su joj čak i suze došle na oči od prevelikog ganuća. 
Bila je uvjerena, da nitko u Selu ne bi složio ovako krasno 
ljubavno pismo, i željela je, da ga kapitan Ive što grije 
dobije u ruke... 

X. 


Mara je svakoga dana očekivala vijesti od kapitana 
Iva, ali ih nije dočekala, Prošao je jedan mjesec, prošao je 
drugi..., primio je pismo barba Jakov, po Selu se govorilo, 
da su ga primili i Glavanovi, ali za niu ništa i ništa! To 
ju je mučilo i izjedalo, ali je svoju bol skrivala u dubini 
srca i nastojala je umiriti različitim opravdanjima. No 
bolno se srce teško umiri, a njezino se nije moglo nikako! 

Svakojake su joj misli dolazile na um i svakojake 
napasti... Možda je on u svijetu našao koju drugu? Možda 
je istina ono, što se govori po Selu za njega i Rožu?.. 
To sam Bog zna! A nju u grudima boli i muči i grize, 
grize.., : 

A eto i danas je svojim očima pročitala na dnu pisma, 
koje je poslao barba Jakovu, lijepi pozdrav za vrijednu 
«pisaricu». To je pismo posebice pročitala barba Jakovu, 
posebice baki, posebice djedu — i uvijek je s posebnom ra- 
došću pročitala i onaj lijepi pozdrav «pisarici» na dnu 

«O, Bože, Bože, meni će doć iz pameti!» šapnula je 
Mara s uzdahom, kad se u sumrak žurila prema uvalici 
svetoga Mikula i mučila se u teškoj neizvjesnosti... A onda 
je odjednom pokušala da odbaci te okrutne misli, koje su 
je napadale, prekrižila se i prošapnula: 


«Križ mi je na glave, 

Sveta Marija na strane, 
Andjel poli mane, 

Biži, hudobo, od mane, 
Koliko je od neba do zemlje!» 


Tu je molitvicu još u djetinjstvu naučila od nekog pro- 
sjaka, koji je na njihovu ognjištu bio prespavao nekoliko 
noći; a uvijek bi joj preletjela preko usana, kad bi htjela 
da se otrese straha i neugodnih misli. 


EM A 


Pokušala je zatim moliti, ali joj molitva nije bila sa- 
brana, Riječi je doista šaputala, ali su joj misli bile da- 
leko, daleko — preko mora i zemalja, negdje u stranom 
svijetu... i tražile su ono biće, koje joj je zaokupilo čitavu 
dušu... I nehotice je stala ponavljati neke odlomke iz prvog 
i jedinog pisma, koje je dobila od Ive i koje je svakog bo- 
govetnog dana po više puta pročitala. Znala ga je već i 
napamet, od vrha do dna..., i šaptala je: 

«Mi i preveć brzo živimo! Živimo iz ure u uru. iz da- 
na u dan, — pak nimamo kad ni da se jedan čas zausta- 
vimo i da pogledamo sami sebe.,, Pa tako i ja, Mare, ko- 
moć san poša iz Sela i doša na ovi brod, moga san se za- 
dubit u se i dobro pogledat svoju nutrinju., Brod plovi, 
plovi; posvuda okolo njega more, a nad nami nebo. More 
i nebo, neizmirno more i nebo — i u sridi naš brod i na 
njemu je kako mala, mala piknjica, Brod tako plovi, a ja 
mislin i mislin, O svemu mislin, Mare, a najviše o tebil... 
I viruj mi, komoć sad, kad san daleko od tebe, kad san 
kako u pustinji eli u kloštru i kad iman kad zagledat u 
svoju dušu i u svoje srce, komoć sad vidin, Mare, ča si 
ti za me,» : A 

I tako dalje šaputala je Mare odlomke iz Ivina pi- 
sma i žurila se onom istom stazom, po kojoj ju je on to- 
liko puta pratio, Žurila se uz obalu, žurila se kroz šumicu 
i eno je već na domaku uvalice sv, Mikule, one divne i 
najmilije uvalice na svijetu! Gle, eno joj se lađica kla- 
nja..., privezana je uvijek uz istu hrid, uz onu hrid, koju 
nikad neće zaboraviti! Da, i Ive joj u pismu spominje tu 
«hrid rastanka...» Samo, .sada je ta hridina nekako mrka, 
tamna i zasjenjena, a nije posrebljena mjesečinom kao 
onda... No svejedno, ona je i tako mračnu voli — i žuri se, 
da što prije stigne na nju, jer joj se tek kad na nju stigne, 
čini, da je posve sigurna, da je na nečemu svome, čvr- 


stome... Hvala Bogu, evo je već na hridi — i već se pri- 
giba, da odveže konop svoje lađice.., 
«Mare!» zašušti nešto iz guštare — i stane joj se pri- 


micati neka crna sjena. 

Ježuri su joj preletjeli kroz čitavo tijelo... Je li to 
priviđenje? Oh, ona je doista već luda od svih tih patnja 
i brigal,., No ipak: to ne može biti Ive! Gdje bi sad odjed- 
nom to mogao biti Ive, kad on plovi negdje u bogzna kako 

dalekim daljinama... To je sigurno priviđenje njezinih bo- 
lesnih živaca,., Mara se prekriži i šapne: 


«Biži, hudobo, od mane, 
Koliko je od neba do zemlje!» 


Ali crna sjena dolazi sve bliže, već je posve blizu nje 
i šapće: : 

«Mare, Mare!» 

«Joh meni!» uhvati se Mare za srce. 

«Ne boj se, Mare! Neću te pojist,» govorio je šjor 
Stipe «Merikan» hvatajući joj ruku, 

Ona se trgne i skoči u lađicu. No lađica je još uvi- 
jek bila privezana uz hridinu. Šjor Stipe je zato odveže 
i skoči unutra, Lađica se pod njegovom težinom zaljulja 
i odmakne od obale, a on izvadi sidro i sjedne kraj Mare, 
koja je drhtala kako prut na vodi, 

«Ne boj se, Mare, ne boj se!» 

Ali to Maru nije moglo umiriti, Htjela je da viče, Ali 
koja korist od toga? Selo je daleko, Otočić je daleko — 
i u blizini nema ni žive duše!... Da skoči u more? A7... 
Ta joj se misao činila kao jedini izlaz, pa se na njoj za- 
ustavila, Ali je uto šjor Stipe dohvati rukom. 

«Zač se bojiš od mene? Ter te neću pojist!» 

«Bižte! Bižte od mene!» 

«Zač da bižin?.., Umiri se, Mare!» gledao ju je s u- 
žitkom i taj mu se njezin drhtaj osobito sviđao,, Plaha 
je kao ptičica, sramežljiva, nedužna — i to ga posebice 
draži i vuče k njoj. Baš tol.., On je u svojim rukama imao 
toliko drugih, zabavljao. se s tolikima, ali nijedna nije tako 
drhtala, nijedna se nije tako sramila, nijedna nije bila 
tako netaknuta i nedužna i mlada — kao kaplja rose... 
Već pri prvom susretu opazio je on to na njoj, a napose 
onda, kad ju je našao s drugaricama u vinogradu, —-i 
od toga vremena neprestano traži, da je vidi i uživa u nje- 
zinoj mladosti... Tražio ju je i uhađao, pronašao je nje- 
zin put i njezinu lađicu, i evo ju je sada uvrebao u ovom 
tamnom sumraku, I sad je njegova! Neće je on tako lako 
pustiti iz ruku! Mora biti njegova!.., Doista, sva je u stra- 
hu, ali i to će proći..., a on je čovjek od svijeta i iskusan, 
pa zna, kako treba s ovakvim ptičicama postupati! Uvre- 

baš je, uhvatiš je — i gotovo! Šta može jedna mala pti- 
čica?.., Može plakati, može vikati, no to nije ništa..., že- 
nama su ionako suze uvijek na očima! Obrišeš ih — i 
gotovo!.., 

«Bižte iz barke!» 

«Hoću, ako i ti izajdeš iz nje!» 

«Bižte!» 

«Ma ne budi luda, Marel.., Ti mi se dopadaš; a ki 
se meni dopada, tega ne modren ubit... Moga bih te jedino 
pojist, kad biš bila od cukeral.. Vidin, vidin, ti se srdiš 
na me, ča san te malo prestraši! Pomirimo se! Poljubi ti 
mene i ja ću poljubit tebe — pak ćemo opet bit prijatelji! 
Ala, Mare, ala...» primicao se k njoj i nagibao svoje lice 
k njezinu, ali ga je Mare grčevito odbijala i vikala: - 

«Puštite me! Bižte!>» 

«Ma čuješ, Mare, umiri se! Gledaj: sad te neću po- 
ljubit, nego potlje... Si čula ono, ča se govori u Selu? 
Je, istina je, ja bih tebe siromašnu uze i bih te učeni prvu 
ženu u Selu i u cilen oven kraju. Imala biš, ča ćeš.., Vi« 
diš, kupi san ti zlatnu narukvicu, To na njoj je dijamant, 
a vridi više nego pol našega Sela. Viruj mi, da takove na- 
rukvice nima nina divojka u našen kraju... I to ću ti dat 
— sada za početak, a potle ćeš dobit i drugih stvari, za 
kakove nisi nikad ni sanjala... Ala, Mare, daj simo ruku, 
da ti je lipo namistin...» 

«Ja neću niš! Meni to ni potriba! Neću!» branila se 
Mara i otimala ruku iz njegovih. No šjor Stipe je ovoga 
puta bio ustrajan i na svaki je način htio, da joj narukvicu 
natakne na ruku. Mara se borila, ali ju je «Merikan» po- 
grabio svojim čvrstim rukama, da je vriskala od bola. 

«Vidiš, kako ti lipo stoji!» izlane šjor Stipe zadihan, 
kad je ipak uspio, da joj navuče narukvicu na ruku, Ali 
ju je i dalje čvrsto držao, Mare je vrištala i plakala i mo- 
lila ga, neka je pusti, ali se on na sve to nije obazirao, 
nego je rekao: 

«A tako, da te puštin? Sad, kad si mi došla u ruke? 
Aaaa, to pak nel... Sad mi moraš dat plaću za ovi: lipi 
dar...,» i privuče je posve uza se, nastojeći da je poljubi. 
No Mara je prignula glavu i branila se, a jednim zamahom 
lakta tako ga je udarila u oko, da ju je odmah pustio, Ona 
je taj tren htjela iskoristiti i već je imala da skoči u more, 

ali ju je bijesan «Merikan» zgrabio i svalio na rub lađice... 
Nastala je očajna borba, Mara je uprla sve sile, da se o- 
slobodi naprasitog neprijatelja, a šjor Stipe je upotrebio 
svu snagu, da je ukroti. Lađica se ljuljala sad na jednu 
sad na drugu stranu. 

«Gotova sil» zaurliče šjor Stipe i udari na posljednju 
navalu, ali mu Mara zarine svom snagom zube u ruku i 
takvom ga snagom odbaci od sebe na drugu stranu lađice, 
da je pao na protivan rub, Njegova je težina toliko pre- 
vagnula, da je čas zatim pljusnuo u more. 

Mara je brzo pograbila vesla i stala odmicati prema 
Otočiću, ali je doskora klonula, prignula se na rub lađice 
i hladnom morskom vodom vlažila čelo, koje joj gorjelo... 

A kad se malo oporavila od straha i naporne borbe, 
uzdahnula je: 

«Hvala ti, o Bože i Blažena Divica!» pa je i opet na- 
stavila veslati prema Otočiću... Odjednom osjeti na ru- 
ci «Merikanovu» zlatnu narukvicu s dijamantom, brzo je 
skine i kao okuženu svom snagom baci daleko od sebe... 
u more... 

Cijele je noći drhtala kao u groznici, ali nije htjela 
ocu kazati pravi uzrok svojeg nemira, 

Šjor Stipe je međutim isplivao na obalu u uvalici sv. 
Mikule, ali mu je jedna cipela ostala u moru, Sjeo je na 
želo i psovao, da je grozota. Nije htio onako mokar kroz 
Selo, jer bi se o tome godinama pripovijedalo na njegov 
račun. Treba da to nekako drukčije uredi, pa da zataška 
svoju nezgodu. A ako Mare i kaže štogod, lako će on reći, 
da laže i da u svemu tome nema ni zere istine... 

Skinuo je kaput, sažimao ga, da se što prije osuši, i 


čekao, dok padne duboka noć i dok se pojave sva svijetla 


u Selu, da se nečujno može došuljati u svoi dom. Vjetrić 
je hladan pirio s planina, pa ga je stala hvatati studen... 
U daljinu se pred njim protezala beskraina crna morska 
pučina, nad kojom su se u odmjerenim razmacima pojav- 
ljivali pramovi svijetla s Otočića, kao da mu podrugljivo 


namiguju... 


Tek kad je noć dobrano odmakla i kad zora više nije 
bila daleko, pokupio je Svoje pokislo ruho i šepajući na 
bosu nogu odšuljao se zaobilaznim stazama u Vele Dvore... 

Cijelo je Selo spavalo kao izumrlo, a u Glavanovoj kući 
jedino je stari barba Pere zabrinuto čekao na svoga sina. 

A! Ča si tako mokar?» upita ga stari Glavan, kad se 
pojavio, 

«U more san pa!» 

«Okolo oka ti je modrica!» 

«Da, bit će da san se udri...» 

«Sinoć je bila tu tvoja kumpanija, čekali su te i če- 
kali, pak su pošli ća, A jan san ima strah, da će ti se do- 
Sodit kakova nesrića...» 

«Dajte mi kakovu krpu, moran vezat ruku, ač san se 
malo ogreba...» 

Šjor Stipe je odmah pošao u krevet, ali nije iz njega 
izašao ni čitav sutrašnji ni prekosutrašnji dan. Uhvatila 
ga groznica i tužio se, da mu je zima, Cijela se kuća uz- 
nemirila i zabrinula, pogotovu, jer se u noći čuo ćuk na 
njihovoj kući, a to je nagoviještalo blizu smrt, Pored toga 
stala je jedna Glavanova kokoš kukurijekati, a i to je slu- 
tilo na nesreću, pa je teta Anica toi kokoši kosirom od- 
rezala vrat na kućnom pragu, da se otkloni zlo, koje im 
prijeti.., Stari Glavan je doveo i liječnika iz Grada, a io 
je bio povod, da su «Merikana» u Selu već mnogi pre- 
križili,,, Žene su naokolo pripovijedale, da je liječnik za- 
brinuto klimao glavom, pa ga je i on prekrižio. Jedino je 
teta Foška tvrdila, da će «Merikan» ozdraviti, jer da je 
«jak kako vol.» — 

Teta Anica je u predvečerje trećega dana poslala po 
šospodina plovana, Neka se njezin sin ispovjedi i pomiri 

s Bogom, prije nego se preseli na drugi svijet... Gospodin 
dis je odmah došao, Sve u kući je ižnenadio njegov 
dolazak, jer ga je teta Anica pozvala na svoju ruku i bez 
svjetovanja s drugima, No ipak su ga uveli k bolesniku... 

Kad je šjor Stipe opazio plovana, okrenuo mu je leda 
i poviknuo: k 

“ «Neka mi gre ća iz hiže! Ja ga nisan Zval» 


«Škužajte, gospodine,» govorio je stari Glavan prateći | 


plovana preko dvorišta, «On je teško bolan i ne zna, ča 
govori... Molite za nj i za sve nas...» 


«Dobro si učini, da si ga otpravi!» govorio je šjor 
Stipi učitelj, koji se tada nalazio uz njegovu postelju. «ča 

se on ima u sve mišat!,., Komoć čovik legne, valje doteče... > 
A ovakovi, kakov si ti, ne umiru tako lako!» 

Teta Anica je bila očajna. Lutala je po dvorištu i po 
kući i neprestano podglas plakala, kao da joj je sin već 
preminuo: 


«Sinko moj, lipa grana moja! Sinko moj! 
Rožica moja, dika moja, Sinko moj! 

Kita moja, ranjena je majka tvoja! Sinko moli 
Grančica moja, ka mi se od srca otkinula! 

Ki bi bi to meni reka, rožica moja, 

Da ćeš tako brzo odletiti, sinko moi!» 


«Ča tote vičeš?» srdio se barba Pere na svoju ženu. 
«Zoveš smrt namisto da delaš ča pametnije!» 

Teta Anica je zašutjela, ali ie još uvijek lutala na- 
okolo, uzdisala i plakala... 

«Finjjen je!» govorilo se po Selu, a neki su već natu- 
cali i o sprovodu... 

Takvi razgovori došli su i na Otočić do Mare... I u 
srcu ju je nešto stegnulo... Ta, na koncu konca — ona je 
skrivila tu smrt! Ona ga je bacila u more, gdje je u hlad- 
noj noći dob'o bolest!.., Mari se sažalio «Merikan» i stala 
je sebi predbacivati onako bezobziran postupak prema nje- 
mu. Mogao se i utopiti, a ona se u lađici nije ni okrenula, . 
da vidi, što je s njim... I jedne večeri uzela je voštanicu te 
je uz vruću molitvu upalila u kolibici pred kipom svetoga 
Antuna — za zdravlje šjor Stipa «Merikana»... 

XI. 


A .<Ne će grom u koprivu,» rekao je netko u Selu, kad 

je šjor Stipe «Merikan» prebolio svoju bolest i izišao u 

prvu šetnju... Ispočetka je bio slab, no doskora je nadok- 

sadi sve izgubljene kilograme i stao se debljati sve to 
še. 

j «Nisan ni ja kako bakalaj,» govorio mu je učitelj, «ali 
ti si širi nego duljil» Učitelj se pokušao s njime šaliti 
ali se šjor Stipe iza preboljene bolesti nekako uozbiljio, 
postao je mrk i mrzovoljast, sve je o nečemu razmišljao 
i ništa mu nije bilo po volji... 

Neprestano ća mučila pomisao na Maru i sam je seb» 
psovao, da nije one noći znao izaći na kraj s jednom tako 
mladom i neiskusnom djevojkom. On, šjor Stipe «Meri- 
kan»!.., Neka, neka, doći će mu ptičica opet u ruke, ali 
onda joj nema više spasa... Ako nikako drukčije, ubit će 
je, da, ubiti, pa kad nije njemu, neka nije nikome... U- 
biti? Da, i to, ako bude trebalo... i 

U glavi se šjor Stipa nešto strašna pripremalo Mari 
a ona kao da je to naslućivala, pa se posve povukla sa 
svoj osamljeni Otočić, Pomaže starom ocu, krpa mreže, lovi 
ribu na udicu, brine se oko svjetionika, uređuje staze po 
Otočiću, kuha, pere... po čitave dane radi i radi, i nikako 
joj se ne da u Selo, 

Ispočetka je svakoga dana očekivala vijesti od kapita- 
na Ive ali su prolazili dani i mjeseci, a od njega nikakova 
pisma, Grizla se i trapila zbog toga, ali se pomalo prila- 
godila i toj nedaći te ju strpljivo podnosila... Bog će dati, 
pa će valjda sve biti dobro! A i što može drugo, nego aš 
povjeriti volji Božjoj i moliti mu se u nadi za bolje dane... 

Svoga je oca češće slala u Selo, da se malko odmori 
da zađe među ljude i da se s njima porazgovori, Opazila 
je, da starac sve to više propada i sve to češće pobolijeva, 

pa ga je htjela što više udaljiti iz te pustinjačke samoće 


na Otočiću, 

I ona je koji put pošla u Selo, ali ju je malo tko i vi- 
dio. Došla bi do barba Jakova, pomogla mu štogod po kući, 
pročitala im nova i stara pisma od mladog kapitana, pa se 
žurila na Otočić, da još za dana stigne, Mladi ju je kapi- 
tan u svakom pismu lijepo pozdravio i zahvaljivao joj, što 
se brine za njegove. 

Došla bi i koje zore u Selo, ali to je bio znak, da ide 
na svetu Pričest, pa da će se još prije podneva vratiti na 
Otočić... Srasla je nekako s tom osamljenomi hridi i svje- 
tionikom te na njemu živjela kao kakav pustinjak, sama 
sa svojim poslovima i sa svojim mislima, A mnogo je toga 
mislila i mnogo sanjala, osobito u tihim sutonima, kad se 
zapad crveni i kad more donosi tako nježne šapate. Tihe i 
sanene..,. možda od onoga, koji po tom moru negdje daleko 
luta i baš joj u tom času tepa slađano milovanje... 

I tako su joj prolazili dan za danom — slični kao jaje 
jajetu. Bez većih promjena, a uvijek s istim brigama, istim 
mislima, istim nadama... Tako su joj prošle i pune dvije 
godine, otkad je mladi kapitan otplovio u daleki svijet. 
Dvije godine patnje i prijegora, dvije godine žrtve i suza.., 
Dvije godine čekanja, da dođu bolji dani, — ali bolji dani 
nisu dolazili... Uvijek ista teška neizvjesnost, uvijek jedna- 
ko gorka nepravda... 

A ktoz to se vrijeme mnogo toga u Selu dogodilo i iz- 
mijenilo!.., 

Glavanovi su mnoge ljude poslali u Ameriku i platili 
im put, da od toga vuku trostruku korist, Ljudi su rado 
išli i mnogome se nadali, ali je tek malo njih uspjelo Gla- 
vanovima vratiti novac posuđen za putovanje do Amerike. 
Mučili su se i trudili, a mogli su poslati samo mali dio na 
račun duga. A onda su rasli kamati, koje je Glavan bez 
milosrđa gomilao, i tako su mnogi postali posve ovisni o 
njemu, Glavanovi su ispočetka puštali, da se vraćanje du- 
$a i zavuče, ali su se kasnije počeli groziti dražbom i tako 
povećali neraspoloženje i nevolje u Selu. 

«Kuda ćemo, ako nan odnesu i ovo malo siromašćine?» 
pitali su se ljudi. A stari se Glavan izdirao na njih: 

«Ča: kuda ćemo? — Ljučko se mora vrnut! Eeee, svaki 
bi tako sti: uzet šolde, hi pojist pak meni nič tebi nič! Ali 


sx, ve 


dragi moj, to tako ne gre! Vrnite, ča ste dobili i platite 
troške i intereše, pak hote, kamo ćete! Ku ne, .., čuvajte 


se!» grozio im se stari Glavan, A sirota djeca i braća ili" 


roditelji ili žene onih, koji su pošli za teškim poslom u 
Ameriku, trude se i znoje, da skucaju koju paru, pa mu 
bar privremeno začepe usta, Neki su prodali tovara, drugi 
barku, treći štedjeli na hrani, četvrti išli bosi i tako re- 
dom, — samo da smognu za Glavana malko novaca, dok 
im njihovi iz Amerike ne pošalju. Oni iz Amerike su doista 
slali, al to je sve bilo malo! Jer osim Glavana tu.su se na- 
gomilali i drugi sitni dugovi, tu su nastale tolike potrebe 
i popravci, da ni trostruke svote ne bi bile dovoljne... I 
tako se krparilo staro, puštalo se mnoge stvari da propad- 
nu, pritisnula nevolja sve teža i sve bezizglednija...: 

Jednoga se dana Tonin Petrić vratio iz dalekog svi- 
jeta:i donio veću svotu novaca, koju su poslali razni seljani 
za svoje obitelji, Među tim novcem bila je i lijepa svotica 
za barba Jakova, koju mu je poslao kapitan Ive... Tonin 
Petrić je vidio jedamput mladog kapitana i dugo se s njim 
razgovarao, 

«Me je popelja,» pričao je barba Jakovu, «i na. Gla- 
vanov brod, pak me je lipo pogosti... I pita je za sve, sve 
bi rad znat! I ribanje i vinogradi i sve, — je pita za go- 
spodina plovana, za sve vas doma, za barbu Martina i 
Maru, za cile Male Dvore, a i za Vele... I nikad ni pristal... 
I reka mi je: E, da je meni poć doma zajedno s vami! Vi- 
rujte mi, da san se zaželi našega Sela, naših ljudi i moje 
siromašne hiže pod mendulon.., — I znate, barba Jakove, 
da san mu vidi suze u oči, A kad san poša ća, me je iz- 
ljubi kako brata.., Verujte mi, takovega čovika ni na svitu!» 

Barba Jakov je u tome uživao, a srce mu je postalo 
meko kao u ženske, pa bi se ko ništa mogao rasplakati. A 
kad je došao kući, doslovce je ponovio riječi Tonina Pe- 
trića i naglasio, da o Ivi imaju dobro mišljenje svi naši 
ljudi u tuđini i da se često u potrebama obraćaju na njega 
za pomoć, što im on uvijek najpripravnije i učini... 

«Neka, neka, šjor kapitan!>» klimao je stari djed si- 
oda svoju pipu. «San vajk govori, da će nan bit za di- 
ul,» : 

Baka je samo pregačom brisala oči i uzdisala: 

«E, moj Ive! Moj Ive! Bog mu daj zdravlje i sriću!» 


jeni? 





Ai Mari je srce raslo, kad je slušala tako radosne 
vijesti, ' a ' 
No njezina radost nikada nije dugo potrajala, jer su 


baš iza najljepših časova navaljivali na nju najneugodniji 


napadaji.., Tako je baš u to vrijeme stiglo do nje govore- 
nje, da je jedan sumještanin u dalekom svijetu čuo o njoj 
svega i svačega, pa je pisao kući, neka mu jave, što je na 
tome istina... U Americi se pronio glas, da je Mare u bla- 
goslovenom stanju, a da se ne zna s kim... Mare je pred 
tim vijestima crvenila kao krv i mislila, da će šenuti pa- 
meću, O, Bože, Bože! Dakle još i takva sramota! ' 

O tome se po Selu na veliko pripovijedalo, premda u 
to nitko nije vjerovao. Neke su ženice ipak pokušale uba- 
citi sumnju, pa su govorile: 

«A_ki bi moga priseć?.., Danas ne moreš ninemu ve- 
rovat! Je takovih, koje ližu oltare, a čine svakakove grihe_ 
i nepodopšćine!.,, Eto, ona se zatukla na svoj školj i skriva 
se pred svakim..., a zač? Ki bi zna, ča je tu po sridi?» 

«Ča bi bilo po sridi, dica moja?» protivila se tome teta 
Foška zajedno s ostalima. «Po sridi su vaši šporki zajiki, 
— i to je svel... Ninega ne puščate na miru! I ža van je, 
kad vidite, kako je lipa srića čeka skupa z našin šjor Sti- 
pon! Eto to je po sridi, dico moja!» : 

A tu klevetu u Americi ubacio je proti Mari stari bar- 
ba Pere Glavan. Pokušao je da i na taj način odaleči Maru 
od kapitana Ive. Znao je on, da će se takva vijest brzo ra- 
širiti među svima seljanima u dalekom svijetu, a u tome se 
nije prevario... No ipak mu je bilo neugodno, kad se odjed- 
nom o tome počelo i u Selu pripovijedati, Jer na koncu 
konca — ide se za time, da Mara dođe pod njihov krovi 
da se trajno združi s njegovim sinom Stipom! Pa nije li- 
jepo, da se o njoj naokolo tako govori... Zato mu je to bilo 
neugodno, ali je svejedno u svojoj lukavosti i tu stvar htio 
navesti na svoju korist. E. 

«Kad se tako o Mari govori po Selu,» mislio je stari 
Glavan sam u sebi, «onda je svakomu jasno, da ie svaki 
pošteni mladić učinio križ nad njom... I sad bi se injui 
starega barba Martina moglo lako navest, da se priprave 
svati i da se tako svakemu začepi usta!» 

Zato je stari Glavan poručio u Male Dvore, neka bi 
barba Martin došao malo k njemu, kad se svrati u Selo. 


- 

I doista, nisu prošla ni tri dana, a barba Martin se 
našao sa starim Glavanom u hladovini pod murvom u vrlo 
važnom razgovoru. 

«Ste čuli, barba Martine, da se po Selu ništo ne lipo 
govori o vašoj Mari?» : 

«San ču, san! Ma kad bi se još čovik ozira na te be- 
dastoće, bi valje posta munjen!» 

«Tako je, barba Martine», nastavio je stari Glavan, 
«Ali to govorenje puno škodi poštenju vaše Mare. I ja mi- 


slim, da bi temu triba stat na put... A ću van povidat, kako!» 


Barba Martin je sa zanimanjem gledao starog Glavana, 
a on je polako izlagao svoje mišljenje... Evo su već prošle 


preko dvije godine, što je on bio na Otočiću i razgovarao. 


s barba Martinom o vjenčanju šjor Stipa i Mare, ali se od 
toga vremena nije ništa pomaklo... On misli, da bi sad bilo 
vrijeme!,., Već cijelo Selo zna, da je na nju bacio oko nje- 
gov sin Stipe i svi je već smatraju članom njihove obitelji. 
Za ostale je ona prekrižena! Zato i ova sramota, koja se 
sada na nju baca, pada i na Glavanovu kuću, u koju bi 
Mara imala doći. A on — Glavan — hoće da tome stane 
na put, pa zato predlaže, da se što skorije kupe kićeni 
svatovi... 

Barba Martin se uglavnom slagao sa starim Glavanom, 
pa je govorio: 

«Svaka van vridi zlata, barba Pere! I meni je već dosta 
svega tega, ča se o mojoj Mari govori! I bih bi srićan, kad 
bi sve to moglo finit i kad bih vidi moju kćer u pravoj srići 
i miru.., Kad ste ono bi poli mene na školjiću, san povida 
Mari, ča smo se pominjali..., ma kako potlje tega ni bilo 
od vas više nikakve beside, san muča i ja, — i se nisan 
već dotaknu te stvari... A sada pak, kad vidin, da grete 
za tin, ću i ja od svoga kraja pomoć...» 

Stari je Glavan počeo odmah govoriti o vremenu, kad 
bi se svatovi mogli držati. 

«Sad ni vrime, zač nan je korizma pred vrati. A pot- 
lje je lito i vrućina... Zato mislim, da bi bilo najbolje stvar 
* prihitit na jesen, tamo za Martinju, Doć će novo vino, u 
kući će bit svega — i će se moć napravit veselje kako gre!» 

Barba Martin se i u tome složio sa starim Glavanom... 
A stari je Glavan još istoga dana natuknuo nešto o tim 
svatovima na Štradi — i za čas je cijelo Selo o njima go- 

vorilo, Dobro je, da se o tome govori, — mislio je barba 
Pere, — tako će vijest o svatovima doći i do kapitana Iva 
i uvjeriti ga, da mu je uzaludna svaka nada i čekanje. Do- 
bro je to! Dobro! ' , 

A barba Martin je još istoga dana obavijestio svoju 
Maru o razgovoru sa starim Glavanom. Iznio je i svoje 
mišljenje, a i radost, da će tako prestati sve brbljarije po 
Selu i da će ona doći u dubru kuću, A na koncu je natuk- 
nuo nešto i o svadbi, koja bi se imala obaviti tamo u jesen, 
iza berbe.., 

«Dosta, čako! Dosta, dosta!» vikala je Mara i držeći 
se za glavu trčala po sobici. «Molin vas, puštite Merikana 
i sve skupa, ku ćete da me ne odvedu u ludnicu u Pulu, 
Prestanite, prestanite!..,» : 

Barba Martin je zapanjeno gledao za njom, a ona je 
odjednom stala ispred njega i odlučnim glasom povikala: 

«A ku ćete znat, ja ne morem i neću poć za Merikana, 
zač ga ne volin i ne moren volit! Već mi je svega dosta! I 
ku ćete, tote van je nož pak mi ga zarinite u srid srca, da 
me već ne bude, ma nemojte me nagovarat, da zamen onu 
beštiju!» 

Odmah je vidjela, da ne vlada više svojim živcima ni 
riječima, pa se svladala i počela opravdati za svoje oštre 
riječi. A onda je kroz suze prosula ispred starog oca sve 
ono, što se već godinama kupilo u njenim grudima i gušilo 
njezinu mladost kao najteža mora, 

Pričala je i o onom susretu u vinogradu, a i o onoj 
$roznoj večeri u uvalici sv, Mikule.., Sve je pričala, sve po- 
tanko, i drhtala je obnavljajući čitavo sjećanje na onu je- 
zovitu večer, A kad je završila, duboko ie uzdahnula i či- 
nilo joj se, da joj se jedan dio tereta svalio sa srca 

«A sad znate sve, čako moj!» završila je Mara, «Znate 
sve i vidite, da moja srića ni poli Glavanovih i da za Me- 
rikana ne moren poć i ne moren!» 

Barba Martin je bio poražen od toga pričanja. Bijes 
mu je sijevao u očima, a staračka mu je brada drhtala, 

«Dakle tako postupa on s tobon?»govorio je, a zatim 
nastavio mrmljati nerazumljive prijetnje. O, da mu je sad 
došao stari Glavan, alaj bi ga junački oprao! Maru je uhva- 
tio za ruku, povukao je k sebi na škrinju, naslonio njezinu 

glavu na svoje grudi i staračkom joj rukom milo gladia 
kose, Mara je plakala, a starac ju je tješio: 

«Umiri se, Mare! Bog će dat i sve će bit dobrol.., Ni 
sve u šoldi! I prez njih se more lipo i srićno. živit — i bit 
Pošten, A poštenje je najveće blago na svitul.., Bog će već 
i s tobon upravljat! Samo se bojin, da ja ne ću dočkat 
tvoje sriće,., Star san, svaki dan sve bliže grobu... Nu ufan 
se, da će ti Bog dat dobro... Umiri se, umiri, hći mojal» 

Mara se polako umirila, a iza večere je sjela s ocem 
na prag kolibice, gledala niz pučinu i molila za Ivu. U 


svim borbama, u svim bolima i neraspoloženjima najslađa . 


joj je utjeha bila — pomisao na njega. Molila je i molila, 
dok joj se nisu počeli spuštati umorni kapci na očima. A 
onda je pošla u krevet sa željom, da i u snu s njime plovi 
u čeznutljivim daljinama sreće, 

Barba Martin je i dalje ostao na kućnom pragu u mr- 
kim mislima. Kadikad mu je zatitrao bljesak u očima, a 
kadikad je zamrmošio neku nerazumljivu prijetnju... A 
Sore iznad njega svjetionik je na sve strane bacao pramove 
svoga svijetla... 

Barba Martin s Otočića nije više htio ni da čuje za 
Glavanove i izbjegavao je, da se bilo s kime od njih sa- 
stane. Malo pomalo počelo se u Selu buditi opće nera- 
spoloženje prema njima, a vrlo često i duboka mržnja. To 
je izbilo na površinu pogotovu onda, kad Glavanovi više 
nisu htjeli čekati s otplatom dugova i kad su sve redom 
dužnike dali na dražbu... 

Dolazili su ljudi u Vele Dvore, smjerno kucali na Gla- 
vanova vrata i molili: 

«Nemojte nas uništit! Počekajte još malo i vrnut će- 
mo van sve do zadnjega centezima... Vidite, da je pritisla 
nevolja i da nimamo ča ni jist, a dat će Bog i bolja vri- 
mena i sve ćemo van pošteno vrnut... Molimo vas, nemojte 
nas hitit na put i uništit nas...» 

No njihove molbe nisu pomagale, Glavanovi su ih ije- 
rali kao pse ispred svojih vrata i derali se za njima: 

«Još smo i preveć čekali! Sad morate vrnut sve do 
zadnjega centezima! Nismo mi šolde na grmu natrgali!... 
A ku ne ćete z lipin, neka se sve proda, Kud: ćete vi i ča 
ćete, — to ni naša stvar! Hote, kamo vas je volja! A ku 
nimate kamo, skočite u more...» 

Kad su ljudi uvidjeli, da molbe ne pomažu, stali su 
Glavanove potajno mrziti i ta se mržnja pomalo pretvo- 
rila u glasno negodovanje i napadaje. 

«Da nimaju i da su potribni, ne bimo rekli ni beside! 
Ali takovi bogataši, pak da toliko hlape za našon siro- 
mašćinon!» govorili su jedni, 

«Takovima ni nikada dosta!» nadovezali su drugi. 

«Neka nas prožderu!» predbacivali su treći, «Pak te 
na kraju kraja i oni poć pod zemlju kako i mi...» 

Ogorčenje je raslo sve više, a isto tako i mržnja i ža- 
lost po čitavom Selu, jer je svako bio pogođen od Glava- 
nove bezobzirnosti. Ako Glavanovima nije bio netko du- 

ke bio im je dužan njegov brat ili rođak, I tako je cijelo 
: : da on pred njima i tužilo se na njihovu okrutnost 
No sve to nije ništa pomagalo! Došli ljudi iz Grada 
i započela dražba sad na ovom sad na onom kraju Sela, Iz- 
vikali su i nudili ispod cijene i kuće i pokućstvo i ovce i koze 
i mreže i barke i vinograde i polja — sve redom, ali bez u- 
spjeha, Nitko se nije natjecao i nitko kupovao, Odakle da se 
natječu i da kupuju, kad nemaju ni za goli život? . 

Glavanovi su bili bijesni, ali im nije preostalo drugo 
nego da sve pripišu na sebe. : : 

«Ne vridi nan delo!» mrmljao je šjor Stipe. «Ča te 
nan te hiže i ta lačna zemlja? Nan su od potribe šoldi!» 

I pokušali su doći do njih na drugi način: pozvali 

su na dražbu ljude iz okolice, I doista, nešto su uspjeli 
jer je nekoliko vinograda i kuća bilo prodano. No doskora 
je i opet zapelo, Nude, nude, a nitko ne kupuje! 
2 Šjor Stipe je bio sav izvan sebe i psovao, kamogod 
je stigao, A isto tako ni stari Glavan nije više znao mirno 
i trijezno razgovarati, nego se derao i-na ženu i na Rožu 
i na svakoga, na koga bi se namjerio... 

, Nisu više marili ni za učitelja ni za poštara — i oni 
njihovi dnevni sastanci postali su sve to rjeđi, A kad bi 
i. i = kao sa na okupu, nije se više onako ra- 
sipno točilo vino i društvo i ij i i 
i razveseliti — kao + i o ka o sina 

: «Mi se vidi, da njin ne gre najbolje,» šapnula je jedne 
večeri poštarica šjori Keki, kad su se mrzovoljasti vra- 
ćali s posjeta kod Glavanovih, 

M «Rečite: ne gre njin nikako!» Učiteljica se prilijepila 
bliže poštarici, pa povjerljivo nadodala: «A čula san niki 
dan u Gradu, da se je šjor Stipe zaduži i na onu hižu 
ča su je tamo bili kupili!» 

«Ma ča mi to govorite?» 

e «To van je istina. Čula san na svoje uši i to od ljudi 
ki ništo znaju.» ' 

«O, Bože, Bože!» čudila se poštarica, 

«Ma i kako ćete, da njin ča gre naprid? Ki od njih 
dela pametno? Žeru i loču — i to njin je sve ča delajul... 
A još san čula, da je šjor Stipe čuda zgubi u gradu na 
karte. Zna se opit kako prase, pak viče i hita šolde na 

sve kraje. A otkini danas, otkini sutra — pak će nestat, 
da imaš i cesarsko bogatstvo...» 
«Da, da, pravo govorite,» njihala je glavom poštarica. 
«Prije su ništo dobivali,» nastavljala je šjora Keka, 
«dobivali su, ku ne drugo, intereše. I iz Merike su njin 


vraćali duge, ma sad kako da su se dogovorili, — sve je 
najedanput prestalo! Na kup se niš ne meće, a iž njega se 
svaki dan uzimlje — i tako mora svaki dan bit manji. 


Zato san van i rekla, moja draga, da njin nikako ne gre!» 

Mnogo je toga znala šjora Keka i kao najveću tajnu 
pripovijedala poštarici., A međutim se u Selu o tim taj- 
nama nije ništa znalo. Neki su i o tome nešto govorkali, 
ali nitko nije htio u to vjerovati. Jer kako bi moglo biti 
zlo Glavanovima? Da je govora o kome drugome, ajde da 
_ ali kakova se nesreća može desiti njima, kad imaju 
blaga, kakva nema nijedna druga obitelj! Više nego či- 
tavo Selo zajedno! Tu je kuća u Gradu, tu je velik brod, 
tu su grdni novci, koje su pozajmili ljudima i koji uz vi- 
soke kamate neprestano rastu i rastu..., pa ko bi i pomislio, 
da bi se oni mogli naći u škripcu! 

A ipak se kod Glavanovih nešto preokrenulo! To je 
svaki mogao razabrati po njima i njihovu vladanju, prem- 
da su svim silama nastojali, da im nitko ne zaviri u srce 
i ne pročita njihove brige. Pa je šiora Keka doista imala 


“u mnogočem pravo. Pratila je ona Glavanove kroz čitavo 


ovo vrijeme iza «Merikanova» povratka i u slobodnom vre- 
menu bila skoro više kod njih nego kod svoje kuće, pa 
je i mogla naslućivati, kako se kod njih stvari razvijaju... 
Eto će na ljeto biti tri godine, otkad je šjor Stipe u Selu, 
a koliko su toga, Bože dragi, utrošili Glavanovi u ludo i 
koliko li su toga rasuli na sve strane, Htjeli su se istak- 
nuti neumjerenim rasipanjem i dolazili su na smiješne i 
nemoguće misli. 


«Jist, pit, obuć se, —> nu — to mora bit,» šaputala 
je sama sebi teta Anica, «Ma ča je potriba žerat, lokat i 
frajat?» 


Da, što je trebalo kupiti Roži ona dva skupocjena bri- 
ljantna prstena i zlatnu ogrlicu, što joj se tri puta ovijala 
oko vrata i spuštala zatim sve do pojasa? Što je trebalo 
svaki čas letjeti u Grad i odlaziti nekamo daleko u svjet- 
ska kupališta, kad im je Bog beskrajno more smjestio pred 

nogama? Što je trebalo trošiti na izlete, kazališta, gozbe, 
pijače i razne ispraznosti, na koje nitko u Selu nikada nije 
pomislio?... No najviše je razbacivao šjor Stipe. «Ja san 
sve to steka, pak moren delat, ča me je volja!» mislio je 
«Merikan» i bježao u Grad, da se «pošteno rastrese», A 
u Gradu su ga svi kartaši i sve gospodske pijanice vrlo 
dobro poznavali i jedva čekali njegov dolazak, Jer je to 
za njih bilo pravo slavlje. Svi su znali na njegov račun 
živjeti, zabavljati se, svi su pomagali rasip2xti njegovo bo- 
gatstvo. I trošilo se bez glave i milosrđa. Osobito na kar- 
tama, koje je šjor Stipe strastveno volio i na koje je ba- 
joslovne svote gubio. Čudnovato, ali eto — on je redovito 
Subio na kartama. I što se igralo za veću svotu, bio si si- 
gurniji, da će «Merikan» izgubiti — kao da su njegovi drui- 
govi u igri svi do jednoga bili dogovoreni i kao da su sreću 
podmitili, da im vječno bude naklona, A to ie «Merikana>» 
dražilo, pa je bacao na kocku i još veće svote, da ih i 
opet iza napete igre sred dima, vina 1 psovki podijeli sret- 
nim svojim drugovima... 


I tako je išlo s dana u dan, dok se nije počeo osjećati 
očiti manjak u Glavanovoj kesi... A šta da se učini? Tre. 
ba pritisnuti dužnike u Selu, da vrate posuđeni novac, 
koji je već s kamatima i na trostruko narastao... I zato 
su eto počele parnice proti sirotinji, zato je započela draž- 
ba na svim krajevima Sela, Jer je sada to bila glavna nada 
Glavanovih..., ali nada, koja im se iznevjerila, jer su iz 
golog i gladnog Sela vrlo malo mogli izvući. Zaludu žan- 
dari, zaludu parnice, zaludu prijetnje i dražba: kad no- 
vaca nema, nema! Iz ništa ih ne možeš stvoriti! 


A što je bilo najgore, Glavanovi su mislili, da se na- 
trag ne smije. Kad si u kolu, onda i pleši!,,. A ta njihova 
gospodska igra nagnula ih je pomalo i na gospodske ne- 
volje, te su morali i zajmove podizati na onu kuću u Gra- 
du... Pa da, troši se, živi se na velikoj nozi, posuđeno ne 
možeš dobiti natrag, — pa kud ćeš, nego u banku po za- 
jam?.., A to je šjora Keka lako nanjušila u Gradu i bilo 
joj je jasno, dokle su Glavanovi dotjerali, No ipak se na- 
prezala, da o tome nikome ne pisne ni riječi. I eto je ne“ 
kako izdržala, dok je te večeri nije poštarica povukla za 
jezik, Ali ipak nije rekla sve, što je znala i naslućivala, 

nego tek toliko, da se vidi, kako njezinu oku ne može iz- 
bjeći ništa na ovome svijetu.., 

Po Selu se međutim šaputalo o raznim tajnama u vezi 
s «Merikanom».., Vratio se jedan seljanin iz Amerike, i 
to baš iz onoga kraja, gdje je nekada boravio šjor Stipe, 
pa je donio o njemu vijesti, koje su se brzo raširile po 
čitavom Selu. Pripovijedali su ih muški i ženske, i to s 
posebnom nasladom, jer su svi uživali, kad su o bezduš- 
nom Glavanu mogli iznositi loše stvari. 

' «Van govorin,» šaputala je teta Luca Borčićeva, «da 
je on svoju dušu proda hudobi, — potari je sveti križ!» 

«Je, je, i ja san čuda tega čulal» nadovezala je Ma- 
rija Vela, «A najgore je ono, kako ie on u Meriki z jenin 
svojin kumpanjon provali jene noći u hižu jenega boga- 
taša i mu je ukre sve šolde, ča hi je naša... Se govori, da 
je zaradi tega nikoliko lit bi u pržunu. Da, bi je u pržunu, 
a šolde svejeno ni vrnu, nego hi je skri i opet uze, kad 
je izaša vanl..,» 

«To ni niš, teta Marija! Je i težljih stvari, koje san 
čula o njemu» nadoveže druga susjeda, «Ne znan, da li 
ste čula ča o onoj njigovoj udovici u Meriki?.,, Bila van 
je dakle ta udovica stara već priko šezdeset lit, a bogata, 
da ne more već, I on se je poče vrtit okoli nje, kako bi 
iž nje izvuka ča već šoldi, Ma stara ni pušćala niš iz ruk, 
S teškon mukon je došla do njih, pak hi drži i ne pušća... 
Kad ni moga drugačlje, — se je oženi š njon, s ton staron 
udovicon od priko šezdeset lit, Je misli: stara će već brzo 
umrit, a glavno je, da njoji šoldi ostanu meni... Ma stara 
se pomladila i nikako ni stila umrit, A njemu je dođdijalo 
čekat i živit s ton staron nevoljon, pak je je otroval,.. Ne 
ću grišit i govorit laž, ma na viru; kako san čula, tako van 
i povidan.., I oniput je vreda pobra šolde i biži u drugi 
Srad, pak u treći, pak u četvrti i najzad je doša doma, Go- 
vore, da ga je iska sud, ali da ga nisu mogli nać, zać mu 
se je zam trag... Vidite, žene moje drage, tako van je on 
doša do svojih šoldi!» 

Ženice su nešto od toga već znale. Samo je jedna čula, 
da ona udovica nije baš toliko stara; druga je opet čula, 
da je nije odjednom otrovao, nego da joj je svaki dan ma- 
lo otrova bacao u hranu; treća je čula, da je i onaj Me- 
rikanov brod pripadao toj udovici, a četvrta opet, da je 


VII. _*"- 


s ton udovicom imao jednoga sina, pa da ga je ostavio neg- 
dje u sirotištu. Peta je opet čula, da to nije bio njegov sin, 
nego sin one stare udovice, i da nije bio malen, nego velik, 
ali dosta slabe pameti, pa da ga je stavio u ludnicu. 1 tako 
redom... No ipak su se svi slagali u tome, da je šjor Stipe 
živio s nekom udovicom i da se po njoj domogao silna bo- 


gatstva na nečastan i nepošten način, I svi su ga osuđivali: 
I 


i s prijezirom o njemu govorili. 


s KJ 


U tom su tužnom raspoloženju prolazili dani... Prošla 
je korizma, prošao je po prošlo je ljeto i već su bile 
čele dosadne jesenske kiše... 
sagene su pritiskali dužnike u Selu, ali bez velikog 
uspjeha. Progonili su ih na sve moguće načine, podizali 
parnice, dozivali žandare, stavljali sve na dražbu, ali sve- 
jedno nisu mogli iz njihove sirotinje izvući željene novce. 
Zato su bili zabrinuti, vrlo zabrinuti. ANI 

«Znate ča?» govorio je šjor Stipe svome ocu, «iz ljudi 
moramo izvuć ča već moremo, A zatin ću dignut posujilo 
na hižu u Gradu i na sve ono, ča imamo tote, Xu jo ne 
bude dosta, ću dignut šolde iz banke i ću dat da se uknjiži 
na brod... I kad tako skupimo čuda šoldi, ću nakupovat u 
Meriki kafela, Tamo ću ga dobit jako cino, a tote je dra- 
go! Iman brod, napunit ću ga i dovest simo, Kale ćemo 
dobro prodat i tako ćemo opet doć na ono, ča smo imali 
prije!» E 2 ; 
Stari je Glavan pomnjivo slušao sinovo razlaganje, a 
šjor Stipe je s olovkom u tuci računao, po što će u Ame- 
rici dobiti kavu, koliko će ga stajati dovoz, carina i ostali 
troškovi, pošto će je ovdje moći prodati = 1 došao je do 
zaključka, da bi već s prvim brodom zaradili toliko, da z 
se riješili svih dugova na kući u Gradu i posve odahnu i 
od nevolje, u koju su zapali. Stari se Glavan divio tim 
računima, ali mu samo jedno nije išlo u glavu: komu će 
prodati tu silnu kavu? a . 

«Poli nas se malo pije kafč,» govorio je barba Fere 
«I to se ne bi prodalo ni za dvajset lit!» ' ' 

«Ja san se jur pobrinu i za to,» odgovori šjor Stipe «Me- 
rikan». «San pisa u Trst, u Pulu i u druga mista, da od 

trgovci doznan za cinu i koliko bi oni mogli uzet. Po mo- 
jen računu sve bi se kafč moglo raspačat kroz jenu šeti- 
manu. A ja mislin oniput poslat brod nazad u Meriku 
po druge sivari, Budite sigurni, da ćemo do lito dan bit 
na konju...» 


«Daj Bože!» uzdahnuo je stari Glavan. «Ku nas tvoja 
glava ne izvuče, moja sigurno neće,» 


Šjor Stipe dao se odmah na posao, i nacrt mu je uspi- 
jevao točno, kako je predvidio, Skupio je novaca, ali ne 
toliko u Selu, koliko od banke na račun kuće u Gradu, 


. cijeloga imanja i na račun broda.., Na sve je banka sjela! 


Pisao je već i u Ameriku i dao nalog, da se za njega 


\kupi veliko mnoštvo kave. A u isto je vrijeme naredio, 


da njegov brod ne preuzima više nikakove nove poslove, 
nego kad završi one, uz koje je vezan, neka ide da pre- 
uzme kupljenu kavu. 


Na temelju svega toga pronio se negdje oko Božića glas, 
da bi se skoro imao vratiti u Selo kapitan Ive na «Meri- 
kanovu» brodu, Da, istina — velik Merikanov brod ni ne 
može u njihovu uvalicu, ali glavno je, da dođe, pa da ša 
vide! Sigurno će se zaustaviti u Gradu! A tad će kapitan 
Ive barem na jedan dan skočiti do Sela.,, 


Ova je vijest s posebnom radošću napunila čitavo Se- 
lo, a napose Male Dvore, Na Štradi su već bili željni, da 
čuju njegovo lijepo pričanje, a i ostali su ga radosno oče- 
kivali. : 


Ova je vijest došla i do kuće barba Jakova te u nju 
unijela novu sreću, Barba Jakov nije o svemu tome nala- 
zio ništa u pismima svoga sina, ali je svejedno potražio 
barba Peru Glavana i zapitao ša, da li je istina to, što se 
po Selu govori.., 


«Je, istina je,» odgovorio je stari Glavan, «Samo se 
ne zna, kad će to bit... Mogla bi proć i dva i tri miseca! 
Zač morate znat: brod valja da ispuni sve kuntrate, na 
koje se je veza, i komoć zatin će moć doć simo... A opet 
neće doć prazan, Da ga se napuni, je potriba li vrimena» 

Dakle, ipak je istina! Ipak će doći! Oh, kako ga želj- 
no čeka njihov mali dom pod krošnjatom mendulom... i 

njihova srca! Baka već smrče i diže okrajak pregače k oči- 
ma, a stari djed ponosno odbija dimove iz svoje pipe i 
značajno se smješka.., 

A onamo na Otočiću Mara se posve preporodila u ra- 
dosnoj nadi, Postala je lagana kao leptir, skakutala je, 
smijala se, pjevala i sanjarila po cijele dane i noći., I 
nije mogla odoljeti srcu, nego je napisala svoju radost u 
veliko pismo i otpremila kapitanu Ivi... U pismu se čudila, 
što nikad ne prima od njega nikakvih vijesti, i pomalo mu 


predbacivala, da joj jeu tri godine pisao jedno jedino, 


pismo — i to odmah na početku, I korila ga je, ali više 
u šali, da na tolika njezina pisma nije dospio poslati ni 
jedan veći odgovor. Njoj nisu dosta oni kratki pozdravi 
u pismima barba Jakova, jer osim «pisarice» ona je za 
njega i još nešto drugo! 


Čitavo je pismo odzvanjalo srećom, a odzvonio je po 


čitavoj sobici i žarki cjelov, koji je na nj utisnula za svog 


milog kapitana.,, No ni to pismo nije došlo u ruke onoga, 
kojemu je bilo namijenjeno! Poštar ga je donio starom 
Glavanu i dobio za to pun bocun vina, a stari ga je Gla- 
van sa smiješkom pročitao i na koncu bacio u vatru.., 


A. Mare je neprestano mislila, kako njezino pismo plo- 
vi po dalekim morima i traži kapitana Ivu, da mu preda 
njezin žarki cjelov i veliku njezinu radost... I bila je sreć- 
na i po čitave je dane pjevala, Svašta je pjevala; štogod 
joj je palo na um! Ali joj se svaki čas na jezik vraćala 
ona starinska pjesmica, koja se pjeva, kad se uveče na 
dan vjenčanja s nevjesticomi ide po Selu.., I pjevala je: 


«Sadila Mare: 
Lonac mažurani... 
Na nju se štatila 
Riba zlatokrilna... 

Počne Mare mislit: 
Kako bi ju jela? 
Uplete mrižicu 
Od svojih rusih vlas, 
 Uplete mrižicu, 

Pak jeme ribicu... 
Počne Mare mislit,. 
Komu bi je dala? 
Ona ju je dala 
Kralju gospodinu... 
Počne kralj misliti: 
Ča Mare meritč: 
Mare mi merita 
Konja i junaka, 
Konja i junaka, 


Tristo zlatnih dukat...» 

XIII. 


Poslije Božića stiglo je Mari pismo od kapitana Ive. 
No Mare ga nije vidjela, jer je i to pismo kao i sva ostala 
došlo u ruke staroga Glavana, Zbog toga se pisma barba 
Pere vrlo uznemirio, jer je po njemu naslućivao, da se 
ruše sve njegove osnove. Tri godine su eto prošle, otkad 
je mladi kapitan pošao u daleki svijet, pune tri godine, a 
u njemu još uvijek bukti ista ljubav prema Mari s, Oto- 
čića. Sve mjere, koje je stari Glavan poduzeo, nisu mogle 
ugušiti osjećanje u srcu mladog kapitana, A on je toliko 
pokušao! Dojavljivao je na brod svakojake vijesti o Mari, 
samo da je ocrni pred mladim kapitanom; a i Roža je pod 
njegovim vodstvom sa svoje strane neumorno nastojala, 
— pa opet ništa i ništa... Kapitan evo nakon tri godine 
odsustva piše Mari isto onako, kao što joj je pisao odmah 
iza svoga odlaska... i još ljepše, i još milije! 

Ive je u pismu Mari javljao skorašnji svoj povratak 


i radost, što će se i opet s njom naći, Veselio se uvalici“ 


sv. Mikule, veselio se Otočiću, veselio se čitavom rodnom 
kraju, prepunom njihovih lijepih zajedničkih uspomena. I 


nagovijestio je darove, koje će sa sobom donesti iz dale- > 


kog svijeta. Imao je na pameti i djeda i baku i oca i Radu 
i starog gospodina plovana i sve rođake i susjede... 

«A tebi, moja Mare, — tebi nosin moj mići zlatni dar! 
Mali, jako mali, ali najdrajži od svih dari... Dar, koii ćeš 
nosit na svom prstu, doklegod budeš živa, i koji će te pra- 
titi priko groba... A s tin malin daron dat ću ti i svoje srce 
i cilega sebe. Š njin ćemo se združit zavajka i po njemu 
.čemo postat svoji, — ti moja, a ja tvoj... 

Spravjaj mi se ti, spravjaj, 
Mare, si rožica moja, 
Put mojega stanja... 

Ti si srdašce!...» 

Taj dar nije davao mira starom Glavanu... Nosi joj 
dakle vjenčani prsten iz dalekog svijeta! A to znači, da o 


"Roži nema više ni govora! A isto tako i njegov Stipe pro- 


pada, jer mladi kapitan nosi prsten Mari, koja je bila od- 
ređena za Merikana... No stari Glavan ne će pustiti, da 


“se tako lako poruše njegovi nacrti! On će pograbiti mladog 


kapitana, netom se povrati, i kazat mu čisto i bistro, da 
on mora uzeti njegovu Rožu! Ta već se godinama o tome 
po Selu govori! Zato se i nije nitko usudio približiti joj se 
i zaprositi je. A i ona se neprestano nadala i čekala ga, 
pa je ne može sad osramotiti i ostaviti na cjedilu! Da, 
ponudit će mu i brod! Njemu i pripada brod, — jer je ka- 
pitan, i kako se govori, vrlo dobar kapitan! A to će sigur- 
no slomiti u njemu svaki otpor, jer on do takvog broda ne 
bi došao ni da se čitav svoj život muči i pati... 

Već je nekoliko puta tokom zime bio poručio sta- 


rom barba Martinu, da bi se malko potrudio do njega — 


radi nekih dogovora, No barba Martin je uvijek odgovorio, 
da je bolestan. I doista, čitavu je jesen i čitavu zimu barba 
Martin pobolijevao, ali to nije bio pravi razlog, zbog ko- 
jega nije dolazio do Glavanovih. Nego jednostavno nije 
htio k njima! Što će kod njih? Samo da se svađa i da na- 
vuče na vrat sebi i svojoj Mari i još jednog novog i vrlo 
opasnog neprijatelja! 

Ali kad je došlo posljednje pismo od kapitana Ive, 
stari Glavan nije ni časa časio, nego je uza sav nepovoljni 
vjetar i kišu zaveslao prema Otočiću... Mare ga je izda- 
leka prepoznala i izgubila se, tako da je nigdje nisi mogao 


naći, sve dok stari Glavan nije otišao. Barba Martin je 


ležao na postelji, jer mu je jugovina smetala disanju i jer 
je osjećao veliku težinu u glavi. 

Stari je Glavan — mimo svoga običaja — odmah pre- 
šao na stvar, zbog koje je došao na Otočić, I tražio je, 
da se svatovi sakupe u najkraće vrijeme, On je bio miš- 
ijenja, da bi se kroz mjesec dana sve moglo svršiti.., 

Barba Martin ga je mirno saslušao, a onda teško di- 
Ššući odgovorio: 

«Barba Pere, jako mi je ža, da ste se potrudi na moj 
školj... Od svega tega neće bit niš ni sad ni za misec dan 
— ni nikad! Ja san sve reka mojoj Mari, a ona je rekla: 
ne! A kad ona neće, ja ne moren niši» 

«Hahaha,» smijao se gorko stari Glavan, «Kud ćemo 
doć, ljudi, kad su i dica počela s nami zapovidat!» 

Pokušao je prijetnjama natjerati starog barba Martina 
na popuštanje, ali barba Martin nije više pisnuo ni riječi, 
Rekao je, — i dosta! 


I tako se po vjetru i kiši stari Glavan morao vratiti 
u Selo neobavljena posla: bijesan, mrk i srdit na cijeli 
svijet. «Fuj I» pljunuo je stari Glavan u more, «S Ma- 
fon i Stipon je svršenol... Neka mi se još izjalovi stvar s 
Rožon, onda smo frigani!> 


Dani su odmicali, a u. Selu je već sve očekivalo dola- 
zak «Merikanova» broda i povratak mladog kapitana Ive. 
Govorilo se, da je brod već imao stići, ali da ga je nevri- 
jeme malko zadržalo, 

Barba Martinu je već bilo vrlo teško i nije se ni nii- 
cao iz postelje. Zato je Mara morala sama obavljati sve 
poslove, ali je ipak našla dovoljno vremena, da gleda niz 
pjenušave valove čekajući, kad će se pojavtii brod njezi- 


nog mladog kapitana.., Ona taj brod doista nikada još nije: 


ni vidjela, ali je bila uvjerena, da će ga odmh prepoznati 
i da će joj živo kucanje srca nagovijestiti dolazak njezinog 
odabranika, 

U takvom očekivanju prolsžik su dani i noći, sporo, 
vrlo sporo... I odjednom navalilo nevrijeme, Očajno i gro- 
zno nevrijeme, kakvo ona još uopće ne pamti! Valovi su 
$romko bučili i svom se silom propinjali uz izlizane kli- 
sure na obalama, a vjetar je huiio i sve sa sobom nosio. 
Čak su i na kolibicu barba Martina valovi navaljivali i 
kupali je sa svojom bijelom pjenom. 

Mara se bojala izaći iz kolibe, pa je kroz stakla, koja 
je slana sol prekrila, gledala niz bijesnu morsku pučinu 
i čekala svog Ivu, A ne bi ni bilo pametno, da ostavlja sta- 
rog oca, jer mu je doista bilo vrlo teško. 

«Mare, ja mislin,» ovorio je slabašnim glasom bole- 
sni barba Martin, «ja mislin, da neću živ dočekat mojega 
dragoga kapitana!... A tako bih ga rad još jedanput vidit, 
prije nego zavajk zaklopin oči. Tako mi je drag i tako mi 
je priresa k srcu — kako da mi je sin...» 

Mara je tješila bolesnog oca i uvjeravala ga, da će 
još ozdraviti... More je okolo njih bučilo, vjetar je htio 
da iščupa njihovu kolibicu i njihov svjetionik te da ih od- 
nese u svom divljem vrtlogu... I pala je noć, gusta i crna, 
da nisi vidio ni prsta pred očima. Mara je zapalila ulja- 
nicu i sjela kraj očeva ležaja. Gledala je u sliku Majke 
Božje od Zdravlja, koja je visjela nad krevetom, i šaptala 
tihu molitvu. 

Bolesnik je najednom. duboko deda i svojom ćrh- 
tavom rukom potražio Marinu, Mara spusti pogled na oca 
i opazi suzu u njegovu staračkom oku, 

«Van je teško, čako?» upita Mare i prigne se, da mu. 
utisne cjelov na mršavu ruku, 

«Teško mi je, Mare...» jedva je disao starac. «Ma naj- 
težlje mi je, ča te moran puštit tako samu, prez pomoći i 
zaštite... Sve san misli, da ću moć mirno stisnut oči i da 
ću vidit srićnu tebe i tvoju dicu, ali mi ni sujeno... |I to mi 
je najtežlje!» 

Mara ga je nastojala umiriti, A da ga posve utješi, 
stala mu je govoriti o kapitanu Ivi i njihovoj ljubavi. Pri- 
čala mu je mnoge zgode iz njihova zajedničkog djetinj- 
stva, iznijela mu mnoge njihove zajedničke razgovore, .a 
onda je s nekim drhtanjem u glasu od riječi do riječi cpi- 
sala svoj rastanak s mladim kapitanom, na kojemu su jed- 
no drugome obećali vjernost. Zanijela se u svoje najmilije 
sanje i šaputala ih bolesnom ocu kao na ispovijedi,,, Ali 
nije ni spominjala svojih briga i muka, nego je birala sve 
samo sretne i nasmijane dogođaje i s oduševljenjem ih 
isticala, A onda je došla i na povratak svog odabranika, 
koji može svakoga časa uslijediti, i raspričala se o nadama 
i o sreći, koja će uskoro zasjati i pred njezinim sirotinj- 
skim vratima. Pričala je Mara dugo, vrlo duso svom bo- 
lesnom ocu, a on je nije ni htio ni mogao prekinuti, ali se 
očito vidjelo, da je to njezino pričanje razblažilo starčevo 
lice i neku posebnu radost unijelo u njegove zjene, 

A kad je Mara svršila svoje pričanje, digne starac 
drhtavu ruku i učini nad njom znak svetoga križa govoreći 
kroz suze: 

«Blagoslivljan i tebe i njega... da budete srićni i za- 
dovoljni...» 

Više nije mogao, jer je stao u suzama grcati, A gr- 
cala je i Mara bacivši se na bolesnički očev krevet... 

To je uzbuđenje pogoršalo položaj starog barba Mar- 
tina. Mučio se i borio čitavu noć kao hrast, koji ne pušta 
da ga tako lako iščupaju iz zemlje, u koju je zarinuo svoje 
žile... Vjetar je drmao kolibom i zviždao kao zloduh, a 
.u sobici je u nekom strahu drhtao blijedi plamićak uljanice. 
I Mara je drhtala i molila se i nastojala da pomogne iz- 
nemoglom bolesniku, Ali njemu nije više bilo pomoći... 
Gore visoko, visoko, gdje prestaje sva moć vihra i sav 
bijes mora, gdje prestaju sve patnje i okovi, kojima nas 
zemlja veže, čekala ga je davno preminula njegova žena 
i smiješila mu se... ' 

A kad se pojavilo svijetlo novoga dana, stari ga barba 
Martin nije više vidio... Njegove su umorne oči bile za- 
uvijek zaklopljene.., Ležao je nepomično s prekriženim 
rukama na grudima, a lice mu nije odavalo nikakva traga 
boli i patnji. U njegovu bljedilu osjećalo se neko smire- 
nje, a na mrtvim usnama titrao je blaženi smiješak te se 
činilo, kao da još jednom žele šapnuti: 

«Blagoslivljan...» 


Te iste noći približavao se «Merikanov» brod. Iz Sela 
su ga odmah ujutro zapazili. Ali je plovio polako, vrlo 
polako, Valovi su ga valjali i činilo se, kao da su oni go- 
spodari, Bjesnili su, navaljivali, bučili i pjenili se, a silan 
im je vjetar pomagao.., 

Cijelo je Selo bilo na nogama, Neki su pošli do crkve 
sv, Jurja, da s visine mogu bolje vidjeti, neki su otrčali 
do kapelice sv. Mikule, a neki na krajnji rt, što se iza uva- 
lice pružao daleko u more prema Otočiću sa svjetionikom... 
Pred Glavanovom kućom sve se crnilo od ljudi, razgova- 
rali su, smijali se i uzbuđeno gledali niz uzburkane va- 
love. Djeca su se popela na murve i dovikivala si, a stari 
se barba Pere popeo na potkrovlje svoje kuće i kroz pro- 
zorčić izvjesio zastavu u znak radosti i slavlja. Vjetar je 
zastavu vitlao i trgao, kao da je želi baciti s te visine, no 
. kad mu to nije uspijevalo, ovio ju je oko štapa tako čvrsto, 
da nisi uopće mogao prepoznati, što to viri kroz prozor- 
čić iz Glavanova potkrovlja... Šjor Stipe «Merikan» po- 

gledao je nekoliko puta kroz prozor prema svome brodu, 
nasmiješio se galami, koja se dizala okolo njihove kuće, pa. 
se usidrio u udoban naslonjač i otpustio se u radosne misli, 
Roža je s majkom gledala sa kuhinjskog prozora, a srce joj 
je igralo od radosnih nadanja.., 

I oko kuće kapitana Ive sve je bilo u žurbi i napetom. 
očekivanju. Nijemi se Rade popeo na vrh bajama (mendu- 
le) i neprestano vikao: «U-u-a-a,» a vjetar je njihao s či- 
tavom krošnjom, da su sve grane cviljele i pucketale.., No. 
kako se iz stisnutog dvorišta barba Jakova nije baš ništa 
vidjelo, svi su se ukućani popeli uza Male Dvore na či- 
stinu, sa koje je pucao širok pogled na morsku pučinu. 
Barba Jakov nije mogao ostati ni dva časa na istom mje- 
stu, starom je djedu .od sreće plesala pipa u zubima, a 
baka od pustih suza nije vidjela ništa, pa niti «Merikanov» | 
brod, što se u daljini valjao na valovima. 

«Ma gledajte, ljudi, brod se komoć i miče,» usklikne 
jedan glas, ' 

«Otkad se i ti, Šimune, razumiš u brode? A7,» naru- 
gao mu sa drugi glas, «Brod je pun, pak ne more letit, ka- 
ko ti misliš!» 

«A i vali sul» nadopuni treći, «I vitar!» 

«A _ bit će da je i kapitan smanji brzinu, da šjor Stipe 
imi svi moremo brod dobro vidit...» dodao je četvrti... I 
tako je svak iznosio svoje mišljenje. Jedni su nagađali, 
koliko mornara može biti na brodu, drugi su se sjećali ka- 
pitana Ive, treći su iskoristili priliku, da mogu ispripovje- 
diti koji svoj doživljaj iz lutanja po velikim morima... No 
riječi su se slabo čule, jer ih je vjetar silnom brzinom od- 
nosio, A dolje se more ljuljalo i propinjalo uz obale koje 
su se bjelasale od pjene. 

«Gledajte, ljudi, brod gre ravno na sikel» poviče net- 
ko, kad se iza duga čekanja brod malko približio. 

«Ne bojte se, barba Kuzma, na njemu je kapitan Ive! 
A on dobro pozna svaki kamik i svaku siku!» 

Te su riječi sve prisutne umirile, No doskora dotrči 
jedan mladić sav uspijehan sa Štrade i ispripovjedi, kako: 
barba Tone Tibe i stari Menigo i svi drugi pomorci na Štra- 
di misle, da s brodom nešto nije u redu... Taj je glas u 
tren oka preletio preko čitavog Sela i uznemirio i Vele i 
Male Dvore.,, I jest, sad je odjednom svima postalo jasno! 

«Gledajte, brod je obrnu provu proti vitru, a more ga 
nosi, kudgod hoće!» 

«Da, da, gledajte!» 

«Joh meni, ča će to bit!» zakukale su žene u cijelom 
Selu, a na svaku je dušu palo mučno iščekivanje i strah. 
Oni iz Malih Dvora žurili su se u Vele, oni iz Velih u Male, 
neki su trčali na Širadu, da čuju mišljenje iskusnih pomo- 
raca, a neki do crkve sv. Jurja, da od Boga izmole pomoć 
za one, koji su u nevolji. U mnogim su domovima već plam- 
sale posvećene voštanice, a eno je i sa crkve već počelo 
tužno jecati veliko zvono... Dakle je istina, da je opas- 
nost tu! 

«Vijak?» pitali su drugi zaprepašteno. «Smiluj njin 
se, Majka Božja od Zdravlja!». 

«A, kako se to moglo dogodit?» čudili su se drugi, 

«To sam Bog zna!» klimao je glavom stari Škuna. 

«Barba Tone je reka, da se to more lako dogodit, kad 
je ovakovo more i ovakov vitarl... Brod je zdrav, stroj je 
zdrav, mornari su zdavi, a slomi se vijak — i gotovo 
je! Brodu više ni spasa! Tu ne more niš ni kapitan ni mor- 
nari, nidan!» 

«Sveti Mikula Putnik, budi njin na pomoć!» 

«Joh, joh,» uzdisali su ljudi i zabrinuto klimali gla- 
vom i žurili se, miješali, pitali... A vjetar zviždi i lomi, a 
more šumi i propinje se. Nebo je crno, čitav kraj taman i 
mrk, a brod se valja, valja, kao da je prepušten na milost 
i nemilost uzbješnjelih valova. I primiče se ravno prema 
sikama, što se skrivaju onamo iza Otočića na pučini.., 

Selo ne mari više ni za što drugo, i svi misle i govore 
jedino o «Merikanovu» brodu, kojemu prijeti grozna ne- 

“sreća, Ne pita se više, tko je iz Malih, a tko iz Velih Dvo- 
ra, ne gleda se na razmirice i neprijateljstva, — prestalo 
je sve, što ih je dijelilo i rastavljalo, i eno su svi ko je- 
dan u istoj misli, istoj boli i u istoj brizi, kako da se po- 
mogne brodu, koji propada... O, koliko su se prije srdili 
na Glavana i koliko su mu zla željeli, što ih nemilosrdno 
muči i upropaštava! — Ali nesreća, koja prijeti, čini, da 
sve to zaborave i da se zauzimaju za brod svoga dušma- 
nina kao za najmiliju svoju dragocjenost. Ne znaju i ne 
mogu Seljani uživati u tako groznoj nesreći, nego su u njoj 
postali svi jedne misli i jednog srca — braća, prava braća... 

I evo su se razbježali niz obale, sastaju se u skupi- 
nama, dogovaraju se i plaču i mole,,, Napinju sve snage, 
da bi pomogli Glavanovu brodu. Ali kako? Kako da mu 
pomognu?... Tkogod bi se usudio na more, pošao bi u si- 
gurnu smrt... A što mogu ovako sa kopna? Mučiti se i pa- 
titi i moliti Svevišnjega, da svrati svoj milosrdni pogled 
na brod, koji juri u propast. I mole, vruće mole, kroz suze 
i plač..., a sa crkve sv. Jurja zvono bez prestanka jeca. 

A isto tako i onamo na Otočiću Mare napinje sve svo- 
je snage, da učini štogod za spas Glavanova broda... Osta- 
vila je dolje u kolibici svog mrtvog oca i kroz bujicu vode 
popela se na vrh svjetionika te daje znakove, da se čuvaju 
opasnosti. Maše Mara, maše još grozničavije i snažnije, 
nego što je ono mahala pred tri godine, kad je njezin Ive 
odlazio u daleki svijet, Maše, ali vidi, da sve to ništa ne 
pomaže, jer su valovi okrutni i neusmiljeni te sve to brže 
gone brod prema propasti. 

U toj grozničavosti prošao je čitav dan, 

A kad su se već u večernjem mraku počeli gubiti obri- 
si, udario je svom snagom Glavanov brod u podmorske 
sike — i stao tonuti, Valovi su ga valjali, vjetar ga je ši- 
bao'i urlikao okolo njega divljačku pobjedonosnu pjesmu, 
a on je tonuo, tonuo u dubine sa čitavim Glavanovim bla- 
gom. Selo je ostalo čitavu noć na nogama. Ali nitko od 
njih nije vidio, kad je u crnoj noći nestalo Glavanova bro- 
da u bezdanom ždrijelu mora.., Nitko nije vidio, ali se svi- 
ma grčilo srce i svakome si naslutio drhtaj u glasu i suze 
u očima. 

A onamo u crnini noći — na Otočiću stajala je Mara 
u očaju i vikala u noć ime svog milog kapitana. Svezala 
se konopom uz svjetionik, da je valovi i vjetari ne odnesu, 
a gore iznad njezine glave bacala je svjetiljka na sve če- 
tiri strane žute pramove svjetlosti, kao da po pučini traži 
brodolomce... 

«Iveeeel» vikala je Mara u noć, «Iveeeel» vikala je 
dugo i dugo, a glas joj se gubio u buci valova i fijuku 
vjetra, 

«Iveeeel» I odjednom joj se učini, da iz valova čuje 
tihi odaziv. Je li to tlapnja, koja joj se u vrućoj: želji pri- 
kazuje kao zbilja? 

«Iveeee!.,.» Ali jest! Gle, eno se nešto ljulja na valo- 
vima nedaleko Otočića! 

Kao strijela poleti Mara na obalu ne mareći više ni 
za vlastiti život, i viče neprestano: 

«Iveeee! Iveeeel» 

Neki se neznanac grčevito drži daske i bori s valovi- 
ma. Čas se pojavi na vrhu pjenušava vala, a onda ga ne- 
staje u provaliji i ne vidi se dugo, dugo, kao da ga je pro- 
gutalo bezdano ždrijelo... Mara mu baca konop, ali nikako 
da ga dobaci do utopljenika, Viče i napinje sve snage, ali 
uzalud: vjetar ne da! Počeka čas, kad će pritisnuti, a onda 
još jednom pokuša — i jest, hvala Bogu, — uspjelo je! 

No tek sada dolazi ona prava opasnost! Uz najmanji 
njezin neoprez mogu valovi tresnuti s brodolomcem o kli- 
sure i posve ga razmrskati, Vuče zato Mara svoj dragocje- 
ni teret polako i oprezno prema uvalici, gdje valovi ne- 
maju takve snage, i traži zgodno mjesto i zgodnu priliku, 


da može izvući utopljenika... Ruke joj dršću, dah joj sta-' 


je, a od valova je već posve mokra, Drži se grmlja i hri- 
dina, posrće i pada, ali ne osjeća boli, jer eto je spas jed- 
nog bića sada u njezinim rukama... U njezinim i u Božjim... 

«Isuse moj, pomori mil» šapće, a vjetar ja Šiba i 
valovi zapljuskuju, kao da joj žele otrgnuti onoga, kojega 
već drži na konopu, ' 

Polako, polako!... Evo, sad je čas: vjetar je odahnuo... 
Brzo potegne, napne sve snage i nekako izvuče neznanca 
na obalu, Dohvati ga za ruku i kao strijela povuče, da ga 
novi ogromni val, koji je navaljivao, ne bi pri povratku 
odvukao u dubine... 

«Hvala Bogu!» odahne, kad se val uz gromovni šum po- 

vukao, a ona s utopljenikom — čvrsto se držeći Fa — 

izišla iz njegove pjene i krenula prema uzvisini, A onda 
je na čas stala, slomljena od umora i od uzbuđenja, i 
pogledala izbliže na ulopljenika, 

«Ivel» kliknula je vriskom, koji je nadjačao šum vje- 
tra i valova. «Ive moj! To si ti?!» 

A onda ga je oprezno povela u svoju sirotinjsku ko- 
libicu.., 


Dakle se ipak vratio! I ja baš k njoj! Njezin. dragi 
kapitan Ive... 

S mnogo nježnosti i brige povila mu je rane, koje je 
zadobio, kad ga je spašavala na obali Otočića, Najteža 

je bila na nozi, gdje je mnogo kože bilo oguljeno i gdje 
su se opažale velike modrice i rane. Nije mogao ni stati 
na tu nogu, ali mladi kapitan nije mario za bol.., jer je 
sreća i od nje jača! 

I njemu i Mari je bilo potrebito odmora, ali nisu mo- 
gli čekati, a da se ne porazgovore o stvarima, koje su im 
ležale na srcu. I pričali su.., pričali... Mara je pričala o 
barba Jakovu, o djedu, o baki i o Radi, pričala je o starom 
fospodinu plovanu i o svom pokojnom ocu, a napose o se- 
bi, o svojim bolima i nadama, Pričala je Mara, tihano i 
polako — sve, što joj je bilo na srcu, a mladi je kapitan 


* popunjao njezine riječi sa svojim mislima i opaskama. On 


je naslućivao mnoge prave razloge stvarima, koje su se 
dogodile iza njegova odlaska u Selu, pa ih je otvoreno 
iznosio ispred Mare. Iznosio je svoje mišljenje o Glava- 
novima, a napose o Roži, Govorio je o njezinim pismima i 
kušao razjasniti, zašto Marina nisu k njemu dolazila, 

A kad je granula zora novoga dana, nsmiješio se ka- 
pitan Ive svojoj Mari i šapnuo: 

«Ah, Mare, sada je glavno, da san tu poli tebe!» 

I onda je polako skinuo sa svoga vrata zlatni lanac, 
otvorio kutijicu, koja je na njemu visjela, i iz nje izvadio 
— zlatan prsten. 

«Mare,» nastavio je kapitan Ive, «Vidiš, svi dari, ča 
san hi nosi iz dalekega svita, su propali. Samo je osta je- 
dan jedini. Ovi dar — za tebel..,. Bog je sti, da se on spasi 
skupa s menon, dakle je Njigova sveta volja, da nas ovi 
prsten zavajk zveže... Prid nami je novi život i neka Bog 
da, da nan bude lip, vedar i srićan... Kroz sve to vrime, 
ča san u svitu, san želi, Mare, da se sritin s tobon. Ti si 
vajk ostala moja, kako san i ja tvoj... Zato, Mare, daj si- 
mo ruku...» I 

Mara mu je smjerno pruži, a on pobožno metne prsten 
na njegovo pravo mjesto. Zatim prinese njezinu ruku k 
svojim usnama i utisne na nju žarki dugi cjelov.., 

A na obližnjem krevetu ležao je mrtav stari barba 
Martin, lice mu je bilo svetački smireno, a na usnama mu 
je još uvijek titrao blaženi smiješak, te se činilo, kao da 
on sve to vidi i čuje i kao da još jednom želi šapnuti: 

«Blagoslivljan...» 

